Amazon Ge Ithuru 1000 Saraha'dhehgai Roa Vejje - Vaguthu\nއަދަދުތައް މަދުވެއްޖެ، މައްސަލަތައް މަދެއް ނޫން! - 44 މިނެޓް ކުރިން\nއެމޭޒަންގެ އިތުރު 1000 ސަރަހައްދެއްގައި ރޯވެއްޖެ\nއެމޭޒަންގައި އިންސާނުން ގަސްތުގައި ހުޅު ޖަހާފައިވާ ސަރަހައްދެއް\nދުނިޔޭގެ ފުއްޕާމޭ، އެމޭޒަން ޖަންގަލީގައި ރޯވަމުން އަންނަތާ3ހަފްތާ ވެފައި ވާއިރު، އެ ޖަންގަލީގެ އިތުރު 1000 ސަރަހައްދެއްގައި އަނެއްކާވެސް ރޯވެއްޖެއެވެ.\nމި އަލިފާންތައް ނިންވަން ދާދި ފަހުން ބްރެޒިލްގެ ރައީސް ސިފައިން ފޮނުވާފައި ވާއިރު، އެމޭޒަން ޖަންގަލި ސަރަހައްދުގައި އޮންނަ9ސްޓޭޓެއްގެ ތެރެއިން6ސްޓޭޓަކުން ވަނީ އެ ސަރަހައްދު ތަކަށްވެސް ސިފައިންގެ އެހީ ބޭނުންވާ ކަމަށް ބުނެ އެކަމަށް އެދިފައެވެ.\nއެމޭޒަންގައި ރޯވި އަލިފާން ގަނޑެއްގެ ދުންތައް2ކިލޯ މީޓަރު މައްޗައް އަރަނީ\nބްރެޒިލްގެ ނެޝަނަލް އިންސްޓިޓިއުޓް ފޯ ސްޕޭސް ރިސާޗް އިން ނެގި ސެޓަލައިޓް ފޮޓޯ ތަކުން ހާމަވާ ގޮތުން ބުރާސްފަތި ދުވަހަކާއި ހުކުރު ދުވަހު އެކަނިވެސް އެމޭޒަން ޖަންގަލީގެ އިތުރު 1663 އަލިފާންގަނޑު ވަނީ ރޯވެފައެވެ. މި އަހަރުގެ މިހައިތަނަށް 78،383ށް ވުރެން ގިނަ އަލިފާން ގަނޑު އެމޭޒަންގައި ރޯވެފައި ވާއިރު، މިއީ މިދިޔަ އަހަރުގެ މި މުއްދަތާއި އަޅާ ބަލާއިރު 84 ޕަސަންޓް އިތުރުވުމެކެވެ.\nއެމޭޒަން އަކީ އަހަރެމެން ނޭވާލާން ބޭނުން ކުރާ އޮކްސިޖަންގެ 20 އިންސައްތަ އުފައްދައިދޭ ޖަންގައްޔެއް ކަމުގައި ވާއިރު، އެތަނުގައި އަލިފާންގަނޑު ކޮންޓްރޯލުން ނައްޓައިގެން ދިއުމުގެ ޒިންމާ ބްރެޒިލްގެ ރައީސް ނަގަން ޖެހޭނެކަމަށް ގިނަ ފަރާތްތަކުން އަންނަނީ ބުނަމުންނެވެ. އެއީ އޭނާ ވެރިކަމާއި ހަވާލުވީ ފަހުން އެ ޖަންގަލިން ގިނަ އަދަދަކަށް ގަސްތައް ކަނޑަމުން އަންނަ އިރު، އާއްމު ރައްޔިތުން އެ ޖަންގަލިން ބިން ހުސްކޮށް، ވިޔަފާރިތައް ފެށުމަށް ހިތްވަރު ލިބޭ ގޮތަށް އޭނާ ވާހަކަ ދައްކާފައި ވާތީއެވެ.\nބްރެޒިލްގެ ސިފައިން އަލިފާން ނިންވުމަށް ދަނީ\nގުދުރަތީ ގޮތުން އެމޭޒަންގައި ރޯވި އަލިފާންގަނޑުގެ އިތުރުން، އިންސާނުން ގަސްތުގައި ރޯކޮށްލާފައިވާ ތަންތަންވެސް މަދެއް ނޫނެވެ. އަދި ބްރެޒިލްގެ ރައީސް އެ އަލިފާންގަނޑު ކޮންޓްރޯލު ކުރުމަށްޓަކައި ސިފައިން ފޮނުވާފައި ވަނީ ދާދި ފަހުންނެވެ. އެއީވެސް ދުނިޔޭގެ ސަމާލުކަމަށް މިކަން އައިސް، އޭނާ އަށް ފިއްތުންތައް ކުރިމަތި ވެދާނޭ ކަމުގެ ބިރު ހީވުމުންނެވެ.\nމިހާރު 44،000 ސިފައިން އެ އަލިފާން ނިއްވުމުގެ މަސައްކަތް ކުރަމުން އަންނަ އިރު، ބްރެޒިލްގެ ރައީސް ވަނީ އެމެރިކާ ފަދަ ގައުމު ތަކުގައި އަލިފާން ނިއްވަން ބޭނުން ކުރާ ވަސީލަތްތައް ބްރެޒިލްގައި ނެތް ކަމަށް ބުނެފައެވެ. އެމެރިކާ އިން އެހީވާތް ތައްޔާރަށް އޮތް ކަމަށް ބުނެފައި ވީ ނަމަވެސް، ބްރެޒިލް އިން ރަސްމީކޮށް އެއްވެސް ގައުމެއްގެ އެހީ އަކަށް އެދިފައެއް ނުވެއެވެ. ބްރެޒިލްގެ ރައީސް ބުނާ ގޮތުން އެ އަލިފާން ގަނޑު ނިވޭނީ، މޫސުން ހުންނަ ގޮތުން އަމިއްލަ އަށެވެ.


Update: Hulhumale gai hamalaa dhinee Turkey meehakah | Mihaaru\nޚަބަރު / ޓޫރިސްޓުން\nހުޅުމާލޭގައި ހަމަލާ ދިނީ ތުރުކީ މީހަކަށް\nހުޅުމާލޭގައި ބިދޭސީއަކަށް މިރޭ ހަމަލާ ދިން ސަރަހައްދުގައި ފުލުހުން ހަރަކާތްތެރި ވަނީ.\n28 ޑިސެމްބަރ 2019\nހުޅުމާލޭގެ ގެސްޓް ހައުސްއަކުން ނުކުމެގެން ދަނިކޮށް މިރޭ ހަމަލާދީފައި ވަނީ ރާއްޖޭގައި މަސައްކަތް ކުރާ އުމުރުން 33 އަހަރުގެ ތުރުކީ މީހަކަށް ކަމަށް ފުލުހުން ބުނެފި އެވެ.\nހަމަލާދީފައި ވަނީ ސައިކަލުގައި ދިޔަ ދެ މީހަކު ކަމަށް ވެ އެވެ. ފުލުހުން މިހާރު ދަނީ ހަމަލާ ދިން ސަރަހައްދުގައި ހަރަކާތްތެރިވަމުންނެވެ. ފުލުހުން ބުނީ ހަމަލާ ދީފައި ވަނީ ހުޅުމާލޭގެ ނިރޮޅު މަގާއި ބޮކަރުމާ ހިނގުމުގެ ކަންމަތިން ކަމަށެވެ.\nބިދޭސީ މީހާގެ ވާތް ފަރާތު މެޔަށާއި ކޮލަށާއި ކޮނޑު މައްޗަށް ތޫނު އެއްޗަކުން ހަމަލާ ދީފައިވާ ކަމަށް ފުލުހުން ބުނެ އެވެ. އެ މީހާ އަށް މިހާރު ދަނީ ޓްރީޓޮޕް ހޮސްޕިޓަލުގައި ފަރުވާ ދެމުންނެވެ. އޭނާގެ ހާލު ސީރިއަސް ނޫން ކަމަށް ފުލުުހުން ބުންޏެވެ.\nމަންޒަރު ދުށް މީހުންގެ ފަރާތުން ފުރަތަމަ އެނގުނީ ހަމަލާ ދިނީ ހުޅުމާލޭގެ ގެސްޓް ހައުސްއަކުން ނުކުމެގެން ދިޔަ ޗައިނާގެ ދެމަފިރިންގެ ތެރެއިން އަންހެން މީހާ އަށް ކަމަށެވެ. ނަމަވެސް ފުލުހުން ފަހުން ކަށަވަރު ކޮށްދިން ގޮތުގައި ހަމަލާ ދިނީ ތުރުކީގެ ފިރިހެނަކަށެވެ.\nމާލެ އާއި ހުޅުމާލޭގައި ފޭރުމާއި ވަޅިން މީހުންނަށް ހަމަލަ ދިނުން އަނެއްކާ ވެސް އިތުރުވަމުން ދާއިރު، މި މަހުގެ ހަތަރު ވަނަ ދުވަހުގެ ރޭ ވަނީ ޓެކްސީ ޑްރައިވަރަކަށް ހަމަލަދީ މަރާލައިފަ އެވެ. ހުޅުމާލޭގައި ގާސިމް ހަސަނަށް ހަމަލަދިނީ އޭނާގެ އަތުން ފޭރުމުގެ ތެރޭގައި ކަމަށް ފުލުހުން ވަނީ ބުނެފަ އެވެ.\nހުޅުމާލެ ގެސްޓް ހައުސް ޓޫރިސްޓުން ވަޅިހެރުން ތުރުކީ ރާއްޖެ-ތުރުކީ ގޭންގް ހަމަނުޖެހުން ކުށްކުރުން ފުލުހުން\n58 ކޮމެންޓް, 166 ރިއެކްޝަންސް\nދެން އެކަމަކު. ބަދަލު މިވީ ޤައުމުއެކަންޏެއް ނޫން. ޖިންސުވެސް ބަދަު ކޮއްލީ. ހެޔޮ ނިޔަތެއްގައިނަމަ ގެންނެވި ބަދަލަކީ ހެޔޮބަދަލެއް.\nމިއަދު ދުވާލު މެންދުރު 11 ޖަހާކަންހާއިރު ތިބުނާކަހަލަ ބޯދިގު ދެގޮލާ ކުއްލިއްޔާ މަގުން ސޯސަން މަގުން މަސްމަރާ ބަޑިއެއް ދަގަޑާ އެކު ހިފައިގެން ރޯމާ ދުވާލު ޖީއެން ސައިކަލެއްގަ ދުއްވި ކެމެރާ ތަކަށް ގައިމު ފެންނާނެ.\nތިއީ ހަރުކަށި ފިކުރުގެ މީހުން މިގައުމަށް ޓޫރިސްޓުން އަޔަނުދޭން ފެށި ހަނގުރާމަ އެކޭ މަގޭ ހިތްބުނަނީ.\nމި ބޯދިގު ފަތްބޯ އެކްސްޓްރީމިސްޓުންގެ މައްސަލައަކީ ބޮޑުމައްސަލައެއްނޫންތަ މިގައުމުގައި؟ ބޮޑުވަނީ ދީނީގޮތުން އެކްސްޓްރީމްމީހުން އެކަނިތަ؟ މަގުމައްޗައްނުނުކުމެވޭ ބާރަށް ޖީއެންގައި ދުއްވާ ފަތްބޯ ޕާޓޭންނާހެދި. މިހާރު ފޭރެންވެސް ފެއްޓީ. ފަތިސްނަމާދަށް މިސްކިތައްނުދެވޭ މީގެން މީހަކު މަގުމަތިން ދިމާކޮށްލަފާނެތީ! ގެތަކުގެ ދޮރުތައް ވައްޓާފައިވެސް މިހާރު ފޭރެންވަންނަނީ. އެކަމުވެސް މި ޕާޓޭންގެ ކަންތައް ނިންމާލާކަށް ނުކުންނާނެބަޔަކު ނުވޭ!!\nފުލުހުންވެސް ތިބުނާ ޖީއެން ގުރޫޕް މީހަކު ފަހަތުން ގޮސް ބަލާ ޗެކްކޮށް ނުހަދާ، އަހަރުމެންކަހަލަ މަޑުން 20 ކިލޯމީޓަރަށްވުރެއް ބަރަށް ނުދުއްވާ މީހަކު ހިފަހައްޓާފައި ލައިސަންސް އޮތްތޯ ބަލާ ޓިކެޓް ދޭނީ.\nކިހާ ބޮޑުކަމެއް. ރައްޔިތުންނަށް އަމާން ކަމެއް ނެތް. ބިރުވެރި މާހައުލެއްގައި އުޅެން މިޖެހެނީ. ކޮބާ ޕޯޑިައަމްތަކަށް އަރާކީ ރައިވަރުތައް. ފަރިއްސަވެ ނިމުނީ ދޯ. ވެރިކަމަށް އަންނަން ފޯރި ނަގާނެ. އައިމާ މިޖެހެނީ މިހާލު\nތިޔައީ ޒުވާނުންގެސިޓީ، އެއްކަލަ ފަލަކީދުރުމީއިން ބަލައިލީމަ ފެންނަނީ ތަފާތު މަންޟަރެއް. ކަމެއްގެ ފެށުން.\nތިތަން ހިއްކީ ދިވެހިން ދިރިއުޅެން. ތިތަނަކީ ރިސޯޓާއި ގެސްޓް ހައުސް ހިންގާން ހިއްކިތަނެއްނޫން. ފުރަތަމަ މިކަން ހައްލު ކުރޭ. ދިވެހިންގެ ހުޅުމާލެ ދިވެހިންނަށް ހޯދާދީ.\nހޯ މް މިނިސްޓަރާ ޕޮލިސްކޮ މިޝަނަރ އިސްތިއުފާ ދޭން ގޮވާލަން. އަ މާންކަން ނުބެލެހެއްޓެ. މަގު މަތި ނުބެލެ ހެއްޓެ. ދެން ކޮބާ ކުރެވޭ ކަ މެއް. އެކި ގައު މު ތަކަށް ދަތުރުކޮށް މަޖާ ކުރުން ނޫން ކަ މެއް އަދި މި މީހުން ނުކުރެ. ޓެކްސް ފައިސާ ހިތަށްޢެރިހާ ގޮތަކަށް ތަޅާ ހުސް ކުރަނީ. ޕޮލިހުން އެ މީހުންގެ ވާޖިބު އަދާ ނުކުރާ ނަ މަ އިސްތިއުފާ ދޭންވީ.\nއަދިވެސް ބަލާ ބުރިޖާއި، ފުލެޓާ އަޅައިގެން ރާއްޖެ އެއްކޮށް ކަހާލައިގެން ގުޅީފަޅަށާއި، ހުޅު މާލެއަށް މީހުން ގެނެވޭތޯ، ޖަޒީރާ ވަންތަކަ މޭ ކިޔާގެންވެސް އަބުރަނީ ހަ މަ ކުރީގެ ގޭސްގަނޑު. އިތުރުވާ އާބަދީ އާއި ހިޖުރަކުރަން މަޖުބޫރުވެގެންވާ އިތުރާ އެއްވަރަށް އަ މާންކަންނުބެލެހެއްޓީ ވާގޮތް މީ.3ބާރާ މުއައްސަސާތަކާ މިވަނީ ބޮޑުތަނުން ފޭލްވެފަ. ކޮން މެވެރިކަ މެއްގަވެސް ބޮޑުވާނީ ވެރިންނާ އެއުރެންގެ އައުވާނުންގެ އަންބޮޑި.\nހަމަލާދިނީ ދިވެއްސަކައްތޯ އިންޑިޔާމީހަކަށްތޯ ޗައިނާމީހަކަށްތޯއެއްނޫން މައްސަލައަކީ! ހަޤީޤީ މައްސަލައަކީ ކުއްކުރާފަރާތްތަކުގެ މައްޗަށް ޤާނޫނު ތަންފީޒްނުކުރެވޭތީ. ޖަލައްނުލެވޭތީ! ޖަލަށްލިޔަސް މުއްދަތުހަމަނުވަނިސް ނެރޭތީ!


Mas market: Kandumas kilo eh MVR 30 ah\nމިއަދު މާރުކޭޓްގައި ވިއްކާ އެންމެ ބޮޑު ރަތްމަސް--\nމަސް މާރުކޭޓް: ކަނޑުމަސް ކިލޯއެއް 30ރ އަށް\nމި ރޯދަމަހުގެ އެހެން ދުވަސް ދުވަހާ އަޅާބަލާއިރު، މިއަދު މަސް މާރުކޭޓުގައި އަގުތަކުގެ މާބޮޑު ތަފާތެއް ނެތެވެ.\nމިއަދު ފަރުމަހުގެ އަގުތަކަށް ބަލާއިރު، އެންމެ އަގު ބޮޑުކޮށް ހުރީ ބޮޑެތި ރަތް މަހެވެ. އެންމެ ބޮޑެތި ރަތްމަސް 600ރ އާއި 300ރ އާ ދެމެދުގެ އަގުތަކުގައި ލިބޭއިރު، އާދައިގެ ވަރެއްގެ ރަތްމަހެއް 200ރ އާއި 120ރ އާ ދެމެދުގެ އަގުތަކުގައި ލިބެއެވެ. ބޮޑެތި ގިއުޅާއި ފިލޮޅު އުޅެނީ 200ރ އަށެވެ.\nފިލޮޅާއި ގިޔުޅު 50ރ އާއި 200ރ އާ ދެމެދުގެ އަގުތަކުގައި ލިބޭއިރު މާނިޔާ މަހާއި އެކި ވައްތަރުގެ ފަރުމަސް 30ރ އާއި 100ރ އާ ދެމެދުގެ އަގުތަކުގައި ލިބެން އެބަ ހުއްޓެވެ.\nއާދައިގެ ވަރެއްގެ ބޯވައެއް 150ރ އަށް ލިބެއެވެ.\nމި ރޯދަމަހުގެ ފަހު 10 ގުނަމުންދާއިރު، މަސް މާރުކޭޓުގައި ކަޅުބިލަމަހާއި (ކަނޑުމަސް)، ކަންނެލީގެ އަގުތަކަށް އެއްވެސް ބަދަލެއް ނާދެ އެވެ. މިއަދުވެސް ކަނޑުމަސް ކިލޯއެއް 30ރ އަށް ލިބޭއިރު ކަންނެލި ކިލޯއެއް 30ރ އާއި 35ރ އަށް ލިބެއެވެ.\nމަސްމާރުކޭޓުގައި ކަނޑުމަހާއި ކަންނެލި، އެވްރެޖްކޮށް ކިލޯއެއް އުޅެނީ 35ރ އަށެވެ. މި ރޯދަމަހު ކަނޑުމަހަށްވުރެ ކަންނެލީގެ އަގު ބޮޑެވެ. އާއްމުކޮށް، ކަނޑު މަހަކީ ކަންނެއްޔަށްވުރެ އަގު ބޮޑުކޮށް ވިއްކާ މަހެކެވެ.


ބޮލުގައި ގޯންޏެއް އަޅުވައި އަނިޔާކުރި އަންހެން މީހާ ދައުލަތުގެ ބެލުމުގެ ދަށަށް!\nނޭވާ ހާސްވާގޮތަށް ބޮލުގައި ގޯންޏެއް އަޅުވައި ހޮޅިދަނޑިއެއްގައި ބަނދެ، އަނިޔާކުރި ށ. ފޭދޫ 50 އަހަރުގެ ނުކުޅެދުންތެރިކަން ހުންނަ އަންހެން މީހާ ދައުލަތުގެ ބެލުމުގެ ދަށަށް ގެންދަން ނިންމާފައިވާ ކަމަށް ޖެންޑާ މިނިސްޓްރީން ބުނެފިއެވެ.\nމި އަންހެންމީހާ އަށް އަނިޔާކުރި މައްސަލަ ފެންމަތިވީ ސޯޝަލް މީޑިއާގައި އާންމުކުރި ފޮޓޯތަކަކުންނެވެ. މިފޮޓޯތަކުން ފެންނަ ގޮތުގައި، މި އަންހެން މީހާގެ ބޮލުގައި ގޯންޏެއް އަޅުވައި މަގުމަތީގައި ހުރި ހޮޅި ދަނޑިއެއްގައި އޭނާ ވަނީ ބަނދެފައިއެވެ.\nފޭދޫ ކައުންސިލުން ބުނެފައިވަނީ ނުކުޅެދުންތެރިކަން ހުންނަ މި އަންހެންމީހާ އަކީ މީހުންނަށް އުނދަގޫކުރަމުން މުޅި ރަށު ތެރޭގައި ދަންވަރު ވެސް ހިނގާ މީހެއްކަމަށާއި އެކަމާ ހިތްހަމަނުޖެހުނު ބައަކު ކުރި ކަމެއް ކަމަށް ބެލެވޭކަމަށެވެ.\nޖެންޑާ މިނިސްޓްރީން ބުނެފައިވަނީ މިއަންހެންމީހާ އަށް ސަލާމަތާއި ރައްކާތެރިކަން ކަށަވަރުކޮށްދޭން ނިންމާފައިވާކަމަށާއި ވީ އެންމެ އަވަސް ފުރުސަތެއްގައި ދައުލަތުގެ ބެލުމުގެ ދަށަށް ބަދަލުކުރާނެކަމަށެވެ.


Henveiru alifaan: 38 aailaa eh adhives vaguthee hiyaagai\nކެމިކަލް ގުދަނުގައި ރޯވުން\nހެންވޭރު އަލިފާން: 38 އާއިލާއެއް އަދިވެސް ވަގުތީ ހިޔާގައި\nއަލިފާންގަނޑު އެންމެ ގަދައަށް ފެތުރިގެން ދިޔަ ވަގުތު ނަގާފައިވާ ފޮޓޯއެއް\nހެންވޭރު، އަބަދަށްފެހި މަގުގައި ހިނގި އަލިފާނުގެ ބޮޑު ހާދިސާއާ ގުޅިގެން ގެއްލުންވި އާއިލާތަކުގެ ތެރެއިން އަދިވެސް 38 އާއިލާއެއް ވަގުތީ ހިޔާވަހި ކަމުގައި އެބަތިބި ކަމަށް ނެޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) އިން ބުނެފި އެވެ.\nއެންޑީއެމްއޭއިން ބުނީ ހެންވޭރު އަލިފާނުގެ ހާދިސާއާއި ގުޅިގެން 780 ވުރެ ގިނަ މީހުނަށް ސަރުކާރުން ވަގުތީ ހިޔާ ހޯދައިދޭން ޖެހުނެވެ. އޭގެ ތެރޭގައި ހިމެނެނީ 450 ފިރިހެނުންނާއި 336 އަންހެނުންނެވެ. އެ މީހުންގެ ތެރޭގައި ދިވެހިންނާއި، ހަ ގައުކަމަށް ނިސްބަތްވާ މީހުން ވެސް ހިމެނެއެވެ.\nއެންޑީއެމްއޭގެ ހިސާބު ދައްކާގޮތުން 636 ދިވެއްސަކު ވަގުތީ އެހީތެރި ކަމަށް އެދުނު އިރު އަދި ބަނގްލަދޭޝްގެ 104 މީހަކާ، އިންޑިއާގެ 19 މީހެއްގެ އިތުރަށް ނޭޕާލްގެ 16 މީހަކު އެހީއަށް އެދުނެވެ. މީގެ އިތުރުން ފިލިޕީންސްގެ ހަ މީހަކާއި ސްރީލަންކާގެ ހަތަރު މީހަކާއެކު މިސްރު މީހަކުވެސް ވަނީ ވަގުތީ އެހީތެރި ކަމަށް އެދިފައި ވެއެވެ.\nއެންޑީއެމްއޭއިން ބުނީ އެމީހުންގެ ތެރެއިން މިހާރު އެ އޮތޯރިޓީގެ ބެލުމުގެ ދަށުގައި ތިބީ 38 އާއިލާއެއްގެ 164 މީހެއްކަމަށެވެ. އެމީހުންނަށް ވަގުތީ ބޯހިޔާވަހިކަން ހަމަޖައްސާދީފައިވަނީ ގާކޮށީގެ 14 އެޕާޓްމަންޓަކާއި، ބައެއް ގެސްޓް ހައުސްތަކުން ކަމަށެވެ.\nއަބަދަށްފެހި މަގުގައި ހިނގި އަލިފާނުގެ ހާދިސާގައި ކެމިކަލް ރައްކާ ކޮށްފައިވާ ހުރި ގުދަންތަކެއް ވަނީ އަނދާ ހުލިވެފަ އެވެ. އޭގެ ތެރޭގައި މީހުން ދިރިއުޅޭ ބައެއް އިމާރާތްތައް ވެސް ހިމެނުނު އިރު އެ ހާދިސާގައި އުމުރުން 46 އަހަރުގެ އަންހެނަކު ވަނީ މަރުވެފަ އެވެ.\nއަލިފާން ކެމިކަލް ގުދަނުގައި ރޯވުން އެކްސިޑެންޓް\nވިލިވަރުގައި އަލިފާނުގެ ހާދިސާއެއް\nސިއެރާ ލިއޯންގައި ތެޔޮ ޓޭންކަރެއް ގޮވައި 100 މަރު\nގޭސްފުޅިއެއް ގޮވައި، މީހަކު ފިހިއްޖެ\nގެއެއްގެ ބަދިގޭގައި ރޯވެ ގެއްލުން ވެއްޖެ


Midhiya mahu 105 massala eh Gender ah hushahelhi | Mihaaru\nމިދިޔަ މަހު ޖެންޑާ މިނިސްޓްރީއަށް އެންމެ ގިނައިން ހުށަހަޅާފައި ވަނީ ކުޑަކުދިންނަށް ކުރާ ޖިންސީ ހާނިކައިގެ މައްސަލަތައް -- ފޮޓޯ: މިހާރު\n25 އޯގަސްޓް 2019 - 14:22\nކޮންމެ މަހަކު ވެސް އެ މިނިސްޓްރީ އަށް ހުށަހަޅާ މައްސަލަތަކުގެ އަދަދުތައް އެތަނުން އަންނަނީ އާންމު ކުރަމުންނެވެ. އެތަނުން ބުނީ މިދިޔަ މަހަށް ވުރެ ޖޫން މަހު ހުށަހަޅާފައިވާ މިފަދަ މައްސަލަތަކުގެ އަދަދު ގިނަ ކަމަށެވެ. ކުޑަކުދިންނާ ގުޅޭ 125 މައްސަލައެއް އެ މިނިސްޓްރީ އަށް ޖޫން މަހު ހުށަހަޅާފައި ވެ އެވެ.\nCase #statistics: Ministry received & attended toatotal of 214 cases in July 2019\nENG: https://t.co/9wiBVMjm4F#ViolenceAgainstChildren #ChildRights #GenderBasedViolence #GBV #DomesticViolence@UNICEFMaldives pic.twitter.com/jmsMLNVdiz\n— Ministry of Gender, Family and Social Services (@Min_Gender) August 25, 2019\nޖޫން މަހާ އަޅާބަލާއިރު، މިދިޔަ މަހު ހުށަހަޅާފައިވާ ޖުމްލަ އަދަދުގެ މައްސަލަތައް ވެސް މަދެވެ. ޖޫން މަހު އެ މިނިސްޓްރީއަށް 241 މައްސަލައެއް ހުށަހަޅާފައިވާ އިރު، މިދިޔަ މަހު އެތަނަށް ހުށަހަޅާފައި ވަނީ 214 މައްސަލައެކެވެ. މިއީ 11 ޕަސެންޓުގެ ތަފާތެކެވެ.\nކުޑަކުދިންނާ ގުޅޭ މައްސަލަތަކުުގެ ތެރެއިން މިދިޔަ މަހު އެންމެ ގިނައިން ހުށަހަޅާފައި ވަނީ ޖިންސީ ހާނިއްކައިގެ މައްސަލަތައް ކަމަށް އެ މިނިސްޓްރީން ބުންޏެވެ. އެ ފަދަ 34 މައްސަލައެއް އެތަނަށް ރިޕޯޓުކޮށްފައިވާ އިރު، އިހުމާލުގެ 25 މައްސަލަ އާއި ޖިސްމާނީ ހާނިއްކައިގެ 19 މައްސަލަ އާއި ނަފްސާނީ ހާނިއްކައިގެ 11 މައްސަލައެއް ހުށަހަޅާފައިވާ ކަމަށް އެތަނުން ބުންޏެވެ. އަދި އެހެން ކުދިންގެ ފަރާތުން ބުލީ ކުރުމާއި ފުރައްސާރަކުރުމުގެ އަށް މައްސަލައަކާއި ކުދިންގެ ވަގު ވިޔަފާރިކުރުމުގެ އެއް މައްސަލަ ހުށަހަޅާފައިވާ ކަމަށް އެތަނުން ބުންޏެވެ.\nމީގެ އިތުރުން ކުދިންގެ ހައްގުތަކާ ބެހޭ ހަތަރު މައްސަލައެއް މިދިޔަ މަހު ހުށަހަޅާފައިވާ ކަމަށް އެ މިނިސްޓްރީން ބުންޏެވެ. އަދި އެކި ބާވަތުގެ ކުށްކުރާ ތިން ކުޑަކުއްޖެއްގެ މައްސަލަ ހުށަހަޅާފައިވާ ކަމަށް ވެސް އެތަނުން ބުންޏެވެ.\nމިދިޔަ މަހު އެ މިނިސްޓްރީ އަށް އާއިލީ 27 މައްސަލައެއް ހުށަހަޅާފައިވާ އިރު ކުދިންނާ ބައްދަލުނުކުރެވޭ 14 މައްސަލައަކާއި ކުދިން ބެލުމުގައި ދިމާވާ 10 މައްސަލައެއް ހުށަހަޅާފައިވާ ކަމަށް އެތަނުން ބުންޏެވެ. ކުދިންނަށް ހަރަދު ދިނުމާ ގުޅޭ ތިން މައްސަލައެއް ރިޕޯޓުކޮށްފައިވާ ކަމަށް ވެސް އެތަނުން ބުންޏެވެ.\nމި އަހަރުގެ ޖުލައި މަހާ ހަމައަށް ޖުމްލަ 1613 މައްސަލައެއް ޖެންޑާ މިނިސްޓްރީ އަށް ހުށަހަޅާފައިވާ އިރު، އެންމެ ގިނަ މައްސަަލަ އެތަނަށް ހުށަހަޅާފައި ވަނީ ޖެނުއަރީ މަހެވެ. އެ މަހު އެ މިނިސްޓްރީ އަށް 274 މައްސަލައެއް ރިޕޯޓުކޮށްފައިވާ އިރު، އޭގެ ތެރެއިން 128 މައްސަލައަކީ ކުޑަކުދިންނާ ގުޅޭ މައްސަލަތަކެވެ.\nއިތުރު ލިޔުންތައް ކުޑަކުދިން ކުޑަކުދިންނަށް އަނިޔާކުރުން ޖެންޑާ މިނިސްޓްރީ


Jaishankar anna hafuthaa gai Kuwait ah\nޑރ. ސުބްރަމާނިޔަމް ޖައިޝަންކަރު: އަންނަ ހަފުތާގައި ކުވޭތަށް ވަޑައިގަންނަވާނެ\nއިންޑިއާގެ އެކްސްޓާނަލް އެފެއާޒް މިނިސްޓަރު ޑރ. ސުބްރަމާނިޔަމް ޖައިޝަންކަރު އަންނަ ހަފުތާގައި ކުވޭތަށް ވަޑައިގަންނަވާނެ އެވެ. ކޮވިޑާ ހެދި އިންޑިއާގެ އާންމު ހާލަތު ވަރަށް ދަށްވެފައިވާ މި ދަނޑިވަޅުގައި އިންޑިއާއަށް އެހީތެރިވެ އަޅައިލާނެ ކަމަށް މުއްސަނދި ކުވޭތުން އޮތީ ބުނެފަ އެވެ.\nކުވޭތުން މެޑިކަލް އޮކްސިޖަނާއި ގުޅުން ހުރި އާލާތްތައް އިންޑިއާއަށް ގެންދިއުމަށްޓަކައި މެރީޓައިމް ބްރިޖެއް ގާއިމު ކޮށްފައި ވާކަމަށް އިންޑިއާ ނޫސްތަކުން ބުނެ އެވެ. އިންޑިއާގެ ނޭވީން މި މަސައްކަތްތަކުގައި އަވަދިނެތި އުޅޭ ކަމަށް ވެސް އިންޑިއާ ނޫސްތަކުން ރިޕޯޓްކުރެ އެވެ.\nމެދުއިރުމަތީ އަރަބި އެކުވެރި ގައުމުތަކުން ދެކޭ ގޮތުން އިންޑިއާއަކީ ވަރަށް މުހިންމު ބައިވެރި އެކެވެ. ސައޫދީއާ ޔޫއޭއީ ފަދަ ގައުމުތަކުގައި އިންޑިއާ އާބާދީ ވަރަށް ބޮޑެވެ. އެ ގައުމުތަކުގެ ތަރައްގީއަށް އިންޑިއާގެ ފަންނުވެރިންނާއި މަސައްކަތްތެރިން ހިއްސާ ކޮށްދެ އެވެ.\nއިންޑިއާގައި ކޮވިޑް ތައްކަތު ނުކުރެވި ދިގު ދެމިގެން ގޮސް މެޑިކަލް އޮކްސިޖަނަށް ޖެހިފައި އޮތްއިރު ސައޫދީން ވެސް ޝިޕްމަޓްތައް ފޮނުވައި ދިނެވެ. އިންޑިއާގެ ނޭވީ އުޅަނދަކުން މެއި 27 ގައި 270 މެޓްރިކް ޓަނުގެ މެޑިކަލް އޮކްސިޖަނާއި ގުޅުން ހުރި އާލާތްތައް ކުވޭތުންނާއި ޔޫއޭއީން ގެންގޮސް ކޮޗިންއަށް ބޭލި އެވެ.\nޖައިޝަންކަރުގެ މި ދަރުތުފުޅޭ ގުޅުން ހުރި އިތު ކަމެއް މީޑިއާއަށް އަދި އެނގިފައި ނެތް ނަމަވެސް ބޮޑަށް ބެލެވެނީ ކުވޭތާއެކު އޮތް ގާތް ކަމުގެ ރަމްޒީ ދަތުރުފުޅެއް ކަމަށެވެ. ޖައިޝަންކަރަނީ އަވަށްޓެރި ގައުމުތަކުގެ ހާރިޖީ ވަޒީރުން އަދި އެ ދާއިރާގެ އޮފޝަލުންނާ ވަރަށް ގާތް ގުޅުމެއް ބާއްވަވާ ބޭފުޅެކެވެ.\nއެކްސްޓާނަލް އެފެއާޒް މިނިސްޓަރުގެ ދަތުރުފުޅުގައި ކުވޭތުގެ ފޮރިން މިނިސްޓަރު އަދި މިނިސްޓާ އޮފް ސްޓޭޓް ފޮ ކެބިނެޓް އެފެއާޒް ޝޭހު ޑރ. އަހްމަދު ނާސިރު މުހައްމަދު އަލްސަބާހްއާ ބައްދަލުކު ރައްވައި ދޭދޭ ތަރައްގީއާ ބެހޭ މަޝްވަރާތައް ކުރައްވާނެ ކަމަށް ބެލެވެ އެވެ.\nއިންޑިއާ ސައުދީ އަަރަބިއްޔާ ކްވޭތު + ޔުނައިޓެޑް އަރަބް އެމިރޭޓްސް މެދު އިރުމަތި ކޮވިޑް-19\nއިސްތިއުފާ ދޭން ތައްޔާރު: ކޮރްދާހީ\nސައޫދީއަށް އެމެރިކާއިން މިސައިލް ވިއްކަނީ


Air france in raajje ah seedhaa dhathuruthah fashaifi | Mihaaru\nއެއާ ފްރާންސްގެ ފުރަތަމަ ފްލައިޓް މިއަދު ހެނދުނު ވެލާނާ އިންޓަނޭޝަނަލް އެއާޕޯޓުގައި ޖެއްސުމުން ވޯޓާ ސެލިއުޓެއް ދެނީ. ފޮޓޯ: ހުސެއިން ވަހީދު /މިހާރު\nއެއާ ފްރާންސުން ރާއްޖެއަށް ސީދާ ދަތުރުތައް ފަށައިފި\n02 ނޮވެމްބަރ 2017 - 15:113comments\nމިއަހަރުގެ ޓޫރިޒަމް ސީޒަނާ ދިމާކޮށް ފްރާންސްގެ ގައުމީ އެއާލައިން، އެއާ ފްރާންސްގެ ދަތުރުތައް މިއަދު ރާއްޖެއަށް ފަށައިފި އެވެ.\nރާއްޖެއަށް ދަތުރުތައް ފެށުމުގެ ގޮތުން އައި ފުރަތަމަ ފްލައިޓް މިއަދު ހެނދުނު ވެލާނާ އިންޓަނޭޝަނަލް އެއާޕޯޓުގައި ޖެއްސުމުން ވަނީ ވޯޓާ ސެލިއުޓެއް ދީފަ އެވެ. އަދި އެ ފްލައިޓުން އައި ފަސިންޖަރުންނަށް މަރުހަބާ ކިއުމަށް މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް)ގެ އިސް އޮފިޝަލުން ބައިވެރިވި އެވެ.\nއެއާ ފްރާންސްގެ ފުރަތަމަ ފްލައިޓް މިއަދު އައި އެ އެއާލައިންގެ ބައެއް އިސް ބޭފުޅުން ބޯޓުން ފައިބާ ވަޑައިގަންނަވަނީ. ފޮޓޯ: ހުސެއިން ވަހީދު /މިހާރު\nރާއްޖެއަށް ދަތުރުތައް ފެށުމާ ގުޅޭ ގޮތުން އެ އެއާލައިނުން ނެރުނު ނޫސްބަޔާނެއްގައި ބުނެފައި ވަނީ ޕެރިހުގެ ޗާލްސްޑިގޯލް އެއާޕޯޓުން ރާއްޖެއަށް ކުރާ ދަތުރުތަކުގައި ބޭނުންކުރަނީ ބޮއިން 200-777 މަރުކާގެ 312 ގޮނޑީގެ މަތިންދާބޯޓުތައް ކަމަށެވެ. އަދި އެ ދަތުރުތައް ކުރަން ހަމަޖެހިފައި ވަނީ ކޮންމެ ހަފުތާއަކު ބުދަ ދުވަހާއި ހޮނިހިރު ދުވަހު ކަމަށް ވެސް އެ އެއާލައިނުން ބުންޏެވެ.\nމި އަހަރުގެ ޓޫރިޒަމް ސީޒަނާ ދިމާކޮށް ރާއްޖެ އަށް މުޅިން އަލަށް އިތުރު ދެ އެއާލައިނަކު ދަތުރުތައް ފަށަން ނިންމާފައިވެ އެވެ. އެގޮތުން އެއާ ފްރާންސްގެ އިތުރުން އިންޑިއާގެ މުމްބާއީ އާއި ވެލާނާ އިންޓަނޭޝަނަލް އެއާޕޯޓާ ދެމެދު އިންޑިގޯ އެއާލައިނުން ދަތުރުކުރަން ނިންމާފައިވެ އެވެ. އޭގެ އިތުރުން އިޓަލީގެ ގައުމީ އެއާލައިން، އަލިޓާލިއާ އިން ވެސް ވަނީ ރާއްޖެއަށް އިއްޔެ ޝެޑިއުލް ދަތުރުތަކެއް ފަށައިފަ އެވެ.\nއިތުރު ލިޔުންތައް ފްރާންސް ވެލާނާ އިންޓަނޭޝަނަލް އެއާޕޯޓް


Biya mashroouge reethi manzarun Airport badhaluvanee | Mihaaru\nއަލަށް ހަދާ ފިއުލް ފާމުގެ ބައެއް ޓޭންކުތައް-- ފޮޓޯ: ނިޝާން އަލީ/ މިހާރު\n19 ޑިސެމްބަރ 2019 - 10:30 54 comments\nއެއާޕޯޓު ތަރައްގީ ކުރުމުގެ މަސައްކަތް ފެށިތާ ތިން އަހަރު ވެގެންދިޔަ އިރު، އެތަނަށް ބޮޑެތި ބަދަލުތަކެއް އަންނަ މަންޒަރު މިހާރު ވަނީ ފެންނަން ފަށައިފަ އެވެ. ބާރު ސްޕީޑުގައި ގިނަ މަސައްކަތްތައް ކުރިއަށްދާ އިރު އަންނަ އަހަރުގައި ބައެއް ތަންތަނުގެ ބޭނުން ކުރަން ފެށޭނެ އެވެ. އެއާޕޯޓަށް އަންނަމުންދާ ބަދަލުތައް އަނެއްކާ ވެސް މިވަނީ އިއްޔެ ނޫސްވެރިންނަށް ދައްކާލައިފަ އެވެ.\nއެއާޕޯޓު ބޮޑު ޕްރޮޖެކްޓްގެ ތެރެއިން މިދިޔަ އަހަރު ވަނީ ރަންވޭގެ މަސައްކަތް ނިންމާލައިފަ އެވެ. އެހެން ނަމަވެސް އެތަނުގެ ބޭނުން ކުރަން ނުފެށިގެން އުޅެނީ، އެ ސަރަހައްދަށް ގެންނަންޖެހޭ އިތުރު ބަދަލުތައް ނުގެނެވިގެންނެވެ. އެއާޕޯޓުގައި ތަރައްގީ ކުރާ ގިނަ މަސައްކަތްތަކުގެ ވަރަށް ބޮޑު ބައި ނިމުމަކާ ގާތްވެފައިވާ އިރު މިހާރު ކުރިއަށްދާ ގިނަ މަސައްކަތްތައް އަންނަ އަހަރު ފަހުކޮޅު ނިމޭނެ އެވެ.\nއެގޮތުން އެއާޕޯޓުގެ ފިއުލް ފާމުގެ މަސައްކަތާއި ކާގޯ ޓާމިނަލް އާއި އާއި ސީ ޕްލޭން ޓާމިނަލް އަންނަ އަހަރު ނިންމާލާނެ ކަމުގެ ޔަގީންކަން އެމްއޭސީއެލުން ވަނީ ދީފަ އެވެ. މި ތަންތަން ނިމުމުން އެއާޕޯޓަށް 1،000 މުވައްޒަފުން އިތުރަށް ބޭނުންވާ ކަމަށް އެކްޓިން މެނޭޖިން ޑިރެކްޓާ މޫސާ ސޯލިހު ވިދާޅުވި އެވެ. އޭނާ ވިދާޅުވީ، މިތަންތަނަށް ބޭނުންވާ ދިވެހި މުވައްޒަފުން ހޯދުމުގައި ދަތިތައް ކުރިމަތިވި ނަމަވެސް މުވައްޒަފުން ތަމްރީނު ކުރުމުގައި މުހިއްމު ގިނަ މަސައްކަތްތަކެއް މިހާރު ވެސް ކުރައްވަމުން އަންނަ ކަމަށެވެ.\nފިއުލް ފާމުގެ 40 ޕަސެންޓް ނިމިއްޖެ\nއަލަށް ހަދާ އޭވިއޭޝަން ފިއުލް ސްޓޯރޭޖްގައި ތިން ބޮޑު ޓޭންކެއް ހަދާފައިވެ އެވެ. ކޮންމެ ސްޓޯރޭޖެއްގެ ކެޕޭސިޓީއަކީ 15 މިލިއަން ލީޓަރެވެ. އެހެންކަމުން އަލަށް ހަދާ މި ފިއުލް ފާމުން ޖުމްލަ 45 މިލިއަން ލީޓަރުގެ ފިއުލް ރައްކާ ކުރެވޭނެ އެވެ. އެއާޕޯޓުގެ އޮޕަރޭޝަންތަކަށް އެންމެ މުހިއްމު އެކަތި ކަމަށްވާ މަތިންދާ ބޯޓުތަކަށް ބޭނުންވާ ތެޔޮ ރައްކާކުުމެ ގާބިލްކަން އިތުރު ކުރުމަކީ، މުޅި އެއާޕޯޓުގެ ހިންގުމަށް ވެސް ވަރަށް ބޮޑު ކުރިއެރުމެއް ލިބޭނެ ކަމެކެވެ. މި ވަގުތު އެއާޕޯޓުން ރައްކާ ކުރެވެނީ 15 މިލިއަން ލީޓަރެވެ. އެހެންވެ އާ ފިއުލް ފާމާ އެކު އެއާޕޯޓުގެ ފިއުލް ސްޓޯރޭޖު ތިން ގުނައަށް އިތުރުވާނެ އެވެ.\nމަތިންދާ ބޯޓަށް ބޭނުންވާ ފިއުލްގެ އިތުރުން އެއާޕޯޓުގެ ފިއުލް ފާމުގައި ރައްކާ ކުރާ ޑީސަލް ރައްކާ ކުރާ މިންވަރު ވެސް އިތުރު ކުރުމުގެ މަސައްކަތް އެމްއޭސީއެލް އިން ކުރެ އެވެ. އެގޮތުން ޑީސަލް ރައްކާ ކުރުމަށް އާ ދެ ޓޭންކް މިހާރު ވަނީ ހަދައިފަ އެވެ. އެތަނުގެ ކުލަ ލުމާއި ޓެސްޓިން މަސައްކަތްތައް ވެސް ވަނީ ނިމިފަ އެވެ. އަދި މިހާރު އެތަން ވަނީ ޕައިޕިން މަސައްކަތްތަކަށް ތައްޔާރުވެފަ އެވެ. އަލަށް ހަދާ ދެ ޓޭންކަކީ 500 މެޓްރިކް ޓަނުގެ ދެ ޓޭންކެވެ.\nފިއުލް ފާމުގެ އެއް ޓޭންކް. މީގެ އެއް ޓޭންކުން 15 މިލިއަން ލީޓަރު ރައްކާކުރެވޭނެ-- ފޮޓޯ: ނިޝާން އަލީ/ މިހާރު\nއެމްއޭސީއެލްގެ ކޯޕަރޭޓް އެފެޔާޒްގެ ޑެޕިއުޓީ ޗީފް އޮފިސާ މުހައްމަދު ނިޔާޒް ވިދާޅުވީ، ފިއުލް ފާމާ އެކު އެ ސަރަހައްދުގައި ފަޔާ ފައިޓިން ޕްލެޓް ފޯމެއް ވެސް ހަދަމުންދާ ކަމަށެވެ. އަލިފާނުގެ ހާދިސާއެއް ދިމާވާ ހާލަތެއްގައި ވީއެންމެ އަވަހަށް އެކަމަށް އެޓެންޑު ވެވޭނެ މަގުފަހިކުރުމަށް ޓަކައި ފިއުލް ފާމާ އިންވެގެން އޮންނަ މޫދު ސަރަހައްދުގައި އެ ފްލެޓް ފޯމުގެ މަސައްކަތް މިހާރު ވެސް އަންނަނީ ކުރަމުންނެވެ. އަލިފާން ނިއްވާލުމަށް ބޭނުންވާ ފެނާއި، ފޯމާއި އެހެން ވަސީލަތްތައް ވެސް އެތަނުގައި ގާއިމް ކުރެވޭނެ އެވެ.\nމި ޕްލެޓް ފޯމު އަޅަނީ ކަނޑާ ގާތްގަނޑަކަށް 20 މީޓަރު ކައިރި ސަރަހައްދެއްގަ އެވެ. އަލިފާނުގެ ހާދިސާއެއް ދިމާވާ ހާލަތެއްގައި ކަނޑުގެ 11 މީޓަރު އަޑިން ފެން ނެގޭނެ ނިޒާމެއް ހުރި މިތަން ހަދަނީ ސްޓީލުންނެވެ.\nފިއުލް ފާމު ސަރަހައްދުގައި ތެޔޮ ބޯޓުތައް ކައިރި ކުރުމަށް ހާއްސަ ފާލަމެއް ވެސް ހެދުމުގެ މަސައްކަތް އަންނަނީ ކުރަމުންނެވެ.\n"ފިއުލް ޖެޓީގެ މަސައްކަތްތައް ވެސް ދަނީ ކުރިއަށް. އެތަނުގެ ޓެމްޕަރަރީ ޕްލެޓްފޯމުގެ މަސައްކަތް މިހާރު އެވަނީ ނިމިފަ،" އޭނާ ވިދާޅުވި އެވެ.\nފިއުލް ޖެޓީގެ މަސައްކަތް ކުރަނީ-- ފޮޓޯ: ނިޝާން އަލީ/ މިހާރު\nއެއާޕޯޓު ފިއުލް ފާމުގެ ހިދުމަތް ދޭން ފެށުމުން އެންމެ ބޮޑެތި ތެޔޮ ބޯޓުތައް ކަމަށްވާ 45،000 މެޓްރިކް ޓަނުގެ ތެޔޮ ބޯޓުތަކަށް ވެސް އެ ސަރަހައްދާ ކައިރި ކުރެވޭނެ އެވެ.\nފަޔާ ފައިޓިން ޕްލެޓްފޯމު ފެބްރުއަރީ މަހު ނިމޭ އިރު ފިއުލް ޖެޓީގެ މަސައްކަތް ޖުލައި މަހަށް ނިންމާލެވޭނެ އެވެ. އަދި އޯވަރޯލް ފިއުލް ފާމުގެ މަސައްކަތް އަންނަ އަހަރުގެ ނިޔަލަށް ނިންމައި، 2021 ވަނަ އަހަރު ހިދުމަތްދެވޭނެ ކަމަށް ނިޔާޒް ވިދާޅުވި އެވެ.\n"މި ވަގުތު އެއާޕޯޓުގައި މި އިންނަނީ 18 ދުވަހުގެ ސްޓޯރޭޖެއް. އެހެންވީމަ ކޮންމެ 15 ދުވަހަކުން ތެޔޮ ރައްކާކުރުމަށް ގެންނަ ޖެހިފަ މިއިންނަނީ. ކޮންމެ ދުވަހަކު ހެން 600 މީޓާސް ޕާ ޑޭ ބޭނުން ކުރެވޭ،" އޭނާ ވިދާޅުވި އެވެ.\nއެއާޕޯޓުގެ ބައެއް ކޮންސްޓްރަކްޝަން މަސައްކަތް ކުރަނީ-- ފޮޓޯ: ނިޝާން އަލީ/ މިހާރު\nއެ ސަރަހައްދުގައި ހުރި ބޮޑެތި ޓޭންކުތަކުގެ ކޮންސްޓްރަކްޝަން މަސައްކަތް އެއްކޮށްހެން ވަނީ ނިމިފަ އެވެ. ޓެންކުތަކުގެ ދިގުމިނުގައި 15 ބުރީގެ ހުސް މިން ހުންނަ އިރު ޓޭންކު މައްޗަށް އެރުމުން މުޅި އެއާޕޯޓުގެ މަލަމަތި ވަރަށް ރީތިކޮށް ފެންނާނެ އެވެ.\nނިޔާޒް ވިދާޅުވީ، އެއާޕޯޓު ބޮޑު ކުރުމާ އެކު، ހިދުމަތް ދޭން ޖެހޭ ފްލައިޓްތައް އިތުރުވާނެ ކަމަށް ބަލައި އެވްރެޖުކޮށް ދުވާލެއްގެ މައްޗަށް 1.5 މިލިއަން ލީޓަރު ދޫކުރެވޭނެ ގާބިލްކަން ފިއުލް ފާމުގައި ހުންނާނެ އެވެ.\nއާ ޓާމިނަލްގެ ލެވެލް ފައުންޑޭޝަން ނިމުމަކަށް\nއާ ޓާމިނަލްގެ މަސައްކަތް ހުއްޓިފައި އޮންނަތާ އެތައް ދުވަހެއް ފަހުން މަސައްކަތް ފެށީ މިދިޔަ ޖޫން 27 ވަނަ ދުވަހު އެވެ. ގާތްގަނޑަކަށް 78،000 އަކަ މީޓަރުގެ ޖާގަ ހިމެނޭ އާ ޓާމިނަލް ހަދަނީ އެންމެ ޒަމާނީ ހިދުމަތްތައް ހިމެނޭ ގޮތަށެވެ. އެ ޓާމިނަލްގައި 38 އެރައިވަލް ކައުންޓަރައި 50 ޑިޕާޗާ ޓާމިނަލް ހިމެނޭ އިރު 10 ސްކްރީނިން މެޝިނާއި 10 ގޭޓު ހުންނާނެ އެވެ. މީގެ އިތުރުން އާ ޓާމިނަލްގައި6އީރޯބްރިޖް ވެސް ހުންނާނެ އެވެ.\nއާ ޓާމިނަލްގެ ކޮސްޓްރަކްޝަން މަސައްކަތް ކުރަނީ-- ފޮޓޯ: ނިޝާން އަލީ/ މިހާރު\nޓާމިނަލްގެ ލެވެލް ފައުންޑޭޝަންގެ މަސައްކަތް ބާރު ސްޕީޑުގައި އަންނަނީ ކުރަމުންނެވެ. ޝެޑިއުލާ އެއްގޮތަށް މަސައްކަތް މިހާރު ދާ އިރު 2022 ވަނަ އަހަރުގައި މަސައްކަތް އެއްކޮށް ނިންމާލެވޭނެ އެވެ.\n"ފައިލްކެޕްސް ޖެހުމުގެ މަސައްކަތް މިހާރު ކުރަނީ. ދެން އޮންނަނީ ކޮލަމްތައް ޖެހުން. ކޮލަންތައް ނިމުމުން ސްޓީލް ސްޓްރަކްޗާ އަންނާނީ. އެހާ ހިސާބުން މަސައްކަތް ކުރިއަށް ދާތަން ފެންނާނެ،" އެމްއޭސީއެލްގެ މެނޭޖާ މުހައްމަދު ސޮލާހު ވިދާޅުވި އެވެ.\nޓާމިނަލްގެ ލެވެލް ފައުންޑޭޝަން އަޅާފައި އޮތް ސަރަހައްދު-- ފޮޓޯ: ނިޝާން އަލީ/ މިހާރު\nއާ ޓާމިނަލްގެ މިހާރު 15 ޕަސެންޓް މިހާރު ނިމިފައިވާ އިރު އެތަނުގެ އިމާރާތުގެ ބޮޑު ބައި ހަދަނީ ރާވައިގެންނެވެ. އެކަމަށް ބޭނުންވާ ސްޓީލް ސްޓްރަކްޗާ ގެންނާނެ ކަމަށް ބެލެވެނީ ޗައނާއިންނެވެ. އާ ޓާމިނަލް އިން ދިވެހިވަންތަ ޑިޒައިން ވަރަށް ބޮޑަށް ފެންނާނެ ކަމަށާއި، ޓާމިނަލަށް ވަންނަ ހިސާބުން ވެސް ރާއްޖޭގެ ގުދުރަތީ ރީތިކަން ދައްކާލާނެ ކަމަށް ސޮލާހު ބުންޏެވެ.\nކާގޯ ޓާމިނަލުން އޭޖެންޓުންނަށް އޮފީސް ސްޕޭސް\nކާގޯ ރައްކާކުރާ އާ ޓާމިނަލްގައި އެކްސްޕޯޓް ޓާމިނަލަކާއި އިމްޕޯޓް ޓާމިނަލެއްގެ އިތުރުން ޕެރިޝަބަލް ސާމާނު ބެހެއްޓުމަށް ހާއްސަ ބައެއް ހުންނާނެ އެވެ. ގާތްގަނޑަކަށް 11،000 ސްކޮއާ މީޓަރުގެ މި އާ ކާގޯ ޓާމިނަލަކީ، މިހާރު އެއާޕޯޓުގައި ހުރި ކާގޯ ޓާމިނަލަށް ވުރެ ތިން ގުނަ ބޮޑު ތަނެކެެވެ.\nއާ ޓާމިނަލްގައި ތަކެތި ބެހެއްޓުމުގައި ވީހާ ވެސް ބޮޑަކަށް ސެގްމެންޓް ކުރެވޭނެ އެވެ. އެގޮތުން ޕެރިޝަބަލް ސާމާނާއި ދިރޭ ޖަނަވާރާއި ނުރައްކާތެރި ތަކެތި ބެހެއްޓުމަށް ހާއްސަ ސަރަހައްދުތައް ކަނޑައަޅާނެ އެވެ.\nސީ ޕްލޭން ޓާމިނަލްގެ މަސައްކަތުގެ ބޮޑުބައި ވަނީ ނިމިފައި: އަންނަ އަހަރުގެ މޭ މަހު ހުޅުވާނެ. -- ފޮޓޯ: ނިޝާން އަލީ/ މިހާރު\nއެމްއޭސީއެލްގެ މެނޭޖާ އަމްޖަދު ނަސީރު ވިދާޅުވީ، އެއާލައިންގެ މީހުންނާއި އޭޖެންޓުންނަށް އިދާރީ ކަންކަން ހަމަޖެއްސުމަށްޓަކައި ބޭނުންވާ އޮފީސް ސްޕޭސް ލިބޭނެ އެވެ. އެގޮތުން ފެޑެކްސް އާއި ޑީއެޗްއެލް ފަދަ އޭޖެންޓުންނަށް ކާގޯ މެނޭޖް ކުރުމުގެ ކަންކަން ކުރުމަށްޓަކައި އޮފީސް ސްޕޭސް ލިބޭނެ އެވެ.\n"އާ ޓާމިނަލް ނިމޭއިރު ޖެޓީ އޭރިއާ ހުންނާނީ ހިޔާ ކުރެވިފައި. މީގެ އިތުރުން ހަތް ކްރޭނު ހުންނާނީ އިންސްޓޯލު ކުރެވިފައި. އެހެންވީމަ ބަރު އެއްޗެހި ބަލައި އަރުވާ ހެދޭގޮތަށް ހުންނާނީ،" އޭނާ ވިދާޅުވި އެވެ.\nއަމްޖަދު ވިދާޅުވީ، އާ ކާގޯ ޓާމިނަލްގެ ސަބަބުން މަސް އެކްސްޕޯޓު ކުރާ މީހުންނަށް ވެސް ވަރަށް ބޮޑު ފަސޭހައެއް ވާނެ ކަމަށެވެ. ކާގޯ ޓާމިނަލްގެ 40 ޕަސެންޓްގެ މަސައްކަތް ނިމިފައިވާ އިރު އެތަނުގެ މަސައްކަތް ވެސް އަންނަ އަހަރުގެ ފަހުކޮޅު ނިމޭނެ އެވެ. މި ކާގޯ ޓާމިނަލާ އެކު އެތަނުގައި މަސައްކަތް ކުރާ މުވައްޒަފުންގެ އަދަދު ވެސް 500 އަށް އިތުރު ކުރަންޖެހެ އެވެ. މިހާރު ކާގޯ ޓާމިނަލްގައި މަސައްކަތް ކުރަނީ 200 އެއްހާ މުވައްޒަފުންނެވެ.\nކާގޯ ޓާމިނަލްގައި 11،000 އަކަ މީޓަރު ހުރޭ. މިއީ މިހާރު ހުރި ކާގޯ ޓާމިނަލަށް ވުރެ ތިން ގުނަ ބޮޑު ޖާގަ-- ފޮޓޯ: ނިޝާން އަލީ/ މިހާރު\nހަތަރު ބުރީގެ ސީޕްލޭން ޓާމިނަލް ހަތަރު އޮޕަރޭޓަރުންނަށް!\nސީ ޕްލޭން ޓާމިނަލްގެ މަސައްކަތަކީ އެއާޕޯޓު ޕްރޮޖެކްޓްގެ އެންމެ ބާރު ސްޕީޑުގައި ކުރިއަށްދާ އެއް މަސައްކަތެވެ. މި މަސައްކަތް ނިންމުން އެހާ ބޮޑަށް މުހިއްމުވަނީ، އާ ރަންވޭ ހުޅުވެން އޮތީ މިހާރު ބޭނުން ކުރާ ޓާމިނަލް އެތަނުން ނެގުމުން ކަމަށްވާތީ އެވެ. ސީ ޕްލޭން ޓާމިނަލްތައް މިހާރު ހުރިތަނުން ހުސްކުރަން ޖެހޭ އިރު ސީ ޕްލޭން ޓާމިނަލް ހުޅުވާތާ ފަސް ވަރަކަށް މަސް ދުވަހުގެ ތެރޭގައި ކުރީގެ ޓާމިނަލްތައް ތަޅާލައި އެ ސަރަހައްދު ހުސްކުރެވޭނެ އެވެ.\nމޫސާ ސޯލިހު ވިދާޅުވީ، އާ ސީ ޕްލޭން ޓާމިނަލާ މެދު ވަރަށް ބޮޑަށް ހިތްހަމަ ޖެހިވަޑައިގަންނަވާ ކަމަށާއި ބޭނުންވާ ރަނގަޅު އާމްދަނީއެއް އެތަނުން ލިބޭނެ ކަމަށް އުންމީދު ކުރައްވާ ކަމަށެވެ.\nހަތަރު އޮޕަރޭޓަރުންނަށް ހިދުމަތް ދެވޭނެ ގޮތަށް ހަދާފައިވާ މި ސީޕްލޭނަށް އިތުރު އޮޕަރޭޓަރަކު ގެންނަ ނަމަ ކުރިއަށް އޮތްތަނުގައި ވެސް ކައިރި އިތުރު ސަރަހައްދުތައް ހެދުމުގެ ވިސްނުން ގެންގުޅުއްވާ ކަމަށް އޭނާ ވިދާޅުވި އެވެ. އޭނާ ވިދާޅުވީ، އެއާޕޯޓް ތަރައްގީ ކުރުމަކީ ދެމިގެންދާނެ ކަމެއް ކަމަށާއި، ކުރިއަށް އޮތްތަނުގައި ވެސް އަންނަ ބަދަލުތަކާ އެކު އެކަން ކުރާނެ ކަމަށް އޭނާ ވިދާޅުވި އެވެ.\nކުރީގެ ރައީސް އަބްދުﷲ ޔާމީންގެ ސަރުކާރުގައި 800 މިލިއަން ޑޮލަރު ނުވަތަ 12 ބިލިއަން ރުފިޔާގެ އެއާޕޯޓު ތަރައްގީ ކުރުމުގެ މަސައްކަތް ކުރަނީ ސައުދީގެ ބިންލާދިން ކުންފުންޏާ ހަވާލުކޮށްގެންނެވެ. އެ ޕްރޮޖެކްޓްގެ ތެރެއިން 3.400 މީޓަރު ދިގު އަދި 65 މީޓަރު ފުޅާ ރަންވޭގެ މަސައްކަތް މިދިޔަ އަހަރު ވަނީ ނިންމައިފަ އެވެ. އެއާޕޯޓަށް ބޮޑު ބަދަލުތަކެއް ގެންނަ މި ޕްރޮޖެކްޓް ނިމުމުން، ވެލާނާ އިންޓަނޭޝަނަލް އެއާޕޯޓަކީ، އެންމެ ޒަމާނީ ހިދުމަތްތައް ދޭ އެއާޕޯޓަށް ވެގެންދާނެ އެވެ.\nއިތުރު ލިޔުންތައް ސީޕްލޭން މާލޭ އިންޓަނޭޝަނަލް އެއާޕޯޓް އެއާޕޯޓް އާ ޓާމިނަލް ވެލާނާ އިންޓަނޭޝަނަލް އެއާޕޯޓް


TTM fair ga raajje isthihaarukurumah enmebodah massakath kuraa Travel agency hovanee TTM fair ga raajje isthihaarukurumah enmebodah massakath kuraa Travel agency hovanee\nރާއްޖޭގެ ފަތުރުވެރިކަން ކުރިއެރުވުމަށް މަސައްކަތްކުރާ އެންމެ ފާހަގަކޮށްލެވޭ ޓްރެވަލް އެޖެންސީތައް ހޮވަނީ!\n(ޓީޓީއެމް) ފެއަރ ބޭއްވުމަށް ހަމަޖެހިފައިވަނީ އަންނަ އޭޕްރީލްމަހުގެ 20-22 އަށް، ފޮޓޯ- ކޯރޕަރޭޓް މޯލްޑިވްސް\nމިއަހަރުގެ ޓީޓީއެމް ފެއަރގެ ގާލާ ހަފްލާގައި ރާއްޖޭގެ ފަތުރުވެރިކަން ކުރިއެރުވުމަށް މަސައްކަތްކުރާ އެންމެ ފާހަގަކޮށްލެވޭ ޓްރެވަލް އެޖެންސީތައް ހޮވާ ޙާއްސަ އެވޯޑެއް އެފަރާތްތަށް ދިނުމަށް ނިންމައިފިއެވެ.\nއެގޮތުން މި އެވޯޑަށް ރާއްޖޭގެ އަދި ބައިނަލްއަޤްވާމީ ޓްރެވަލް އެޖެންސީތައް ވާދަކުރާނެ ކަމަށް ޓީޓީއެމް ފެއަރ އިންތިޒާމްކުރާ މޯލްޑިވްސް ގެޓަވޭސް އިން ބުނެއެވެ.\nރާއްޖޭގައި ބާއްވާ އެންމެ ބޮޑު ބައިނަލްއަޤްވާމީ ޓްރެވަލް ޓްރޭޑް ޝޯ، ޓްރެވަލް ޓްރޭޑް މޯލްޑިވްސް، (ޓީޓީއެމް) ފެއަރ ބޭއްވުމަށް ހަމަޖެހިފައިވަނީ އަންނަ އޭޕްރީލްމަހުގެ 20-22 އަށެވެ.\nޓީޓީއެމްގެ ގާލާ ހަފްލާގައި ރާއްޖޭގެ ފަތުރުވެރިކަން ކުރިއަރުވައި ރާއްޖެއަށް ގިނަ އަދަދަކަށް ފަތުރުވެރިން ގެނައުމަށް މަސައްކަތްކުރާ ޓްރެވަލް އެޖެންސީތަކާއި ޓުއަރ އޮޕަރޭޓަރުން ފާހަގަކޮށް ' ޓޮޕް 20 ޕްރޮޑިއުސަރސް ޓު ދަ މޯލްޑިވިއަން ޓޫރިޒަމް އިންޑަސްޓްރީ' ދޭން ނިންމާފައިވާ އިރު، މި އެވޯޑް ދިނުމުގައި ބަލާނީ ރިސޯޓުތަކުން ފޮނުވާ ނަންތަކަށް ކަމަށް ކޯރޕަރޭޓް މޯލްޑިވްސްއިން ބުނެއެވެ.\nއެގޮތުން ރާއްޖޭގެ ހުރިހާ ރިސޯޓަކަށް 10 ފަރާތެއް ނޮމިނޭޓްކުރެވޭނެ ކަމަށާއި، ރިސޯޓުތަކުން ނޮމިނޭޓް ކުރާ ފަރާތްތަކުން 20 ފަރާތެއް ހޮވާ އެވޯޑް ދިނުމަށް ވަނީ ނިންމާފައެވެ.\nޓީޓީއެމް ފެއަރގައި4އިވެންޓެއް ކުރިއަށްދާނެއެވެ. އެއީ ހޮޓެލިއަރ ސަމިޓަކާއި، ވިޔަފާރި ބައްދަލުވުންތަކަކާއި، ސަޕްލަޔަރ އެކްސްޕޯއެއްގެ އިތުރުން ގާލާ ނައިޓެކެވެ.\nޓީޓީއެމް މިދިޔަ އަހަރުގެ ފެއަރގައި ދުނިޔޭގެ އެކި ޤައުމުތަކުން 200 ފަރާތަކުން ބައިވެރިވެފައިވެއެވެ. ވިޔަފާރި ބައްދަލުވުންތައް ދަރުބާރުގޭ ދޮށިމޭނާ މާލަމުގައި ކުރިއަށްދިޔައިރު މި ބައްދަލުވުންތަކުގައި 100 އަށްވުރެ ގިނަ އެގްޒިބިޓަރުން ވަނީ ބައިވެރިވެފައެވެ. އޭގެތެރޭގައި ރާއްޖޭގެ މަޝްހޫރު ހޮޓާތަކާއި ރިސޯޓްތައް ހިމެނެއެވެ. މިއީ ޓީޓީއެމް ފެއާ ބާއްވާ ތިންވަނަ އަހަރެވެ.


BREAKING: Midhiya mahuge karantu bill in ves 40 percent dheyn ninmaifi | ThePress\nމިދިޔަ މަހުގެ ކަރަންޓު ބިލުންވެސް 40 ޕަސެންޓް ދޭން ނިންމައިފި\n02 July 2020, 18:43\nމިދިޔަ މަހުގެ ކަރަންޓު ބިލުންވެސް 40 ޕަސެންޓް ސަބްސިޑީ ދިނުމަށް ނިންމާފައިވާ ކަމަށް ސްޓެލްކޯއިން ބުނެފިއެވެ.\nސްޓެލްކޯއިން މިއަދު ބޭއްވި ނޫސްވެރިންގެ ބައްދަލުވުމުގައި ބުނީ، ޖޫން މަހުގެ ބިލުންވެސް 40 ޕަސެންޓް ކަނޑާލަން ނިންމާފައިވާ ކަމަށެވެ. ސްޓެލްކޯގެ މެނޭޖިންގް ޑިރެކްޓަރު ހަސަން މުޣުނީ ވިދާޅުވީ ޖޫން މަހުގެ ކަރަންޓު ބިލުތައް ސަބްސިޑީ ހިމަނައިގެން އިސްލާހުކުރުމަށްފަހު އަނެއްކާވެސް ބިލު ފޮނުވާނެ ކަމަށެވެ.\nހަމައެއާއެކު އިންސްޓޯލްމަންޓަށް ބަހާލައިގެން ބިލް ދެއްކޭނެ އިންތިޒާމްވެސް ހަމަޖައްސައިދިނުމަށް ނިންމާފައިވާ ކަމަށް ސްޓެލްކޯއިން ބުނެއެވެ. އެގޮތުން މާޗް، އޭޕްރީލް، މެއި އަދި ޖޫން މަހުގެ ބިލްތައް ބަހާލައިގެން ދެއްކޭނެ އިންތިޒާމް މިހާރު ވަނީ ހަމަޖައްސާފައެވެ. އެ ފުރުސަތު ވިޔަފާރިތަކަށްވެސް ދިނުމަށް ވަނީ ނިންމާފައެވެ.\nކޮވިޑްގެ ބަލިމަޑުކަމާއި ގުޅިގެން އޭޕްރީލް އަދި މެއި މަހުވެސް ވަނީ ކަރަންޓް ބިލުން 40 ޕަސެންޓްގެ ޑިސްކައުންޓެއް ދީފައެވެ. އަދި އެ ދެ މަހު ފެން ބިލުން ވަނީ 30 ޕަސެންޓްގެ ޑިސްކައުންޓެއް ދީފައެވެ. އެގޮތުން ސްޓެލްކޯ މެދުވެރިކޮށް 92،588 ގޭބީސީއެއްގެ ކަރަންޓް ބިލުން 50 މިލިއަން ރުފިޔާގެ ޑިސްކައުންޓެއް ދިނެވެ. އަދި ފެން ކުންފުނި މެދުވެރިކޮށް 33،198 ގޭބީސީ އަކަށް 9.8 މިލިއަން ރުފިޔާގެ ޑިސްކައުންޓާއި ފެނަކަ މެދުވެރިކޮށް 12،661 ގޭބީސީ އަކަށް 0.3 މިލިއަން ރުފިޔާގެ ޑިސްކައުންޓްވެސް ސަރުކާރުން ވަނީ ދީފައެވެ.\nޖޫން މަހުގެ ކަރަންޓު ބިލު އާދައާ ހިލާފަށް ބޮޑުވެފައިވާ ކަމުގެ ޝަކުވާ ގިނަ އަދަދެއްގެ އާންމުން ދަނީ ކުރަމުންނެވެ. އަދި ލޮކްޑައުންގެ ކުރިން އައި ބިލްތަކާއި ޖޫން މަހުގެ ބިލްގައި ހުރި ތަފާތުތައް ވަނީ ހިއްސާކޮށްފައެވެ. ބައެއް ބިލްތައް ވަނީ ތިންގުނަ ބޮޑުވެފައެވެ. އެގޮތުން ހާހެއްހާ ރުފިޔާ ކުރިން ނާރާ ގޭގޭގެ ބިލްތައް އުޅޭނީ 2500 އިން މަތީގައެވެ.\nމިކަމާ ގުޅޭ ގޮތުން ސްޓެލްކޯއިން ކުރިން ބުނެފައިވަނީ ބިލް ބޮޑުވެފައިވާ ކަމަށް ފާހަގވެފައި ވަނީ ގިނަ ވަގުތު ގޭގައި ތިބޭ ވަގުތު އިތުރުވެފައި ވާތީ ކަމަށާއި އަދި މި ދުވަސްވަރަކީ ހޫނު ގަދަ ދުވަސްވަރަށް ވާތީ ކަމަށާއި ކުރިން މަސްތަކުގައި ލުއިދީފައި އޮތުމުން މި މަހު ޑިސްކައުންޓް ނެތުމުން ބިލް ބޮޑު ކަމަށް ދައްކަނީ ކަމަށެވެ.\nޖޫން މަހުގެ ކަރަންޓް ބިލުން 40 ޕަސެންޓް ޑިސްކައުންޓެއް ދިނުމަށް ނިންމާފައި މިވަނީ މި މައްސަލަ ބަލާ ސްޓެލްކޯ ޖަވާބުދާރީ ކުރުވުމަށް މަޖިލީހަށް މައްސަލައެއް ވެސް ހުށައަޅާފައި ވަނިކޮށެވެ.


Mexico aa gulhey border bandhukuraanekamuge inzaaru\nމެކްސިކޯއާ ގުޅޭ ބޯޑަރު ބަންދުކުރާނެކަމުގެ އިންޒާރު\nއެމެރިކާގެ ދެކުނު ބޯޑަރު ބަންދުކޮށްފިނަމަ، މެކްސިކޯއާއެކު ވިޔަފާރިކުރާ ގިނަ ކުންފުނިތަކަށާއި ފެކްޓަރީތަކަށް ބޮޑެތި ގެއްލުންތައް ވާނެކަމަށް ވިޔަފާރިވެރިން ވަނީ ބުނެފައި. -- ފޮޓޯ: އޭއެފްޕީ\nވޮޝިންގްޓަން (މާޗް 30) - ގަވައިދާ ހިލާފަށް އެމެރިކާގެ ބޯޑަރު ހުރަސްކުރާ މީހުން ނުހުއްޓުވައިފިނަމަ، އެމެރިކާއާ މެކްސިކޯ ގުޅޭ ބޯޑަރުގެ ބޮޑުބައެއް އަންނަ ހަފްތާގެ ތެރޭގައި ބަންދުކުރާނެކަމުގެ އިންޒާރު އެމެރިކާގެ ރައީސް ޑޮނަލްޑް ޓްރަމްޕް އިއްޔެ ދެއްވައިފި އެވެ.\n"އޭގެ މާނައަކީ މެކްސިކޯ އާއެކު ކުރާ ވިޔަފާރިވެސް ހުއްޓިގެންދާނެ،" ނޫސްވެރިއަކު ކުރި ސުވާލަކަށް ޖަވާބު ދެއްވަމުން ޓްރަމްޕް ވިދާޅުވި އެވެ.\n"އަހަރެމެން ބޯޑަރު ވަރަށް ދިގު މުއްދަތަކަށް ބަންދުކުރާނަން. މިއީ ސަމާސާއެއް ނޫން."\nޓްރަމްޕްގެ އިންޒާރާއި ގުޅިގެން ވައިޓް ހައުސް އިން އަދި ރަސްމީކޮށް އެއްޗެއް ބުނެފައެއް ނުވެ އެވެ. ނަމަވެސް، ޓްރަމްޕްގެ ނިންމެވުމުގައި ވައިގެ ދަތުރުފަތުރުތައް ވެސް ހިމެނޭކަމެއް އަދި ސާފުވާގޮތް ވަނީ ނުވެފަ އެވެ. އެމެރިކާގެ ދެކުނު ބޯޑަރު ބަންދުކޮށްފިނަމަ، މެކްސިކޯއާއެކު ވިޔަފާރިކުރާ ގިނަ ކުންފުނިތަކަށާއި ފެކްޓަރީތަކަށް ބޮޑެތި ގެއްލުންތައް ވާނެކަމަށް ވިޔަފާރިވެރިން ވަނީ ބުނެފަ އެވެ.\nއެ އިންޒާރާއި ގުޅިގެން މެކްސިކޯ ސަރުކާރުން ބުނީ، އިންޒާރުދީގެން ހާސިލުވާނެކަމެއް ނޯންނާކެމަށާއި، ގަވައިދާ ހިލާފަށް އެމެރިކާއަށް މީހުން އެތެރެވާ މައްސަލަ ހައްލުކުރަން އެކަށީގެންވާ މަސައްކަތްތަކެއް މިހާރުވެސް ކުރެވޭ ކަމަށެވެ.\nމިދިޔަ ހަފްތާގައި، އެމެރިކާ އާއި މެކްސިކޯ ގުޅޭ ބޯޑަރުގައި ފާރެއް ރޭނުމުގެ މަޝްރޫއުއަށް ބޭނުންވާ ބަޖެޓު ހޯދުމަށް ޓްރަމްޕް އިއުލާނުކުރެއްވި ކުއްލި ހާލަތު ހުއްޓުވުމަށް އިދިކޮޅު ޑިމޮކްރެޓުން އިސްވެ ފާސްކުރި ގަރާރު އެމަނިކުފާނު ކުރެއްވި ވީޓޯ ހުއްޓުވަން ބޭނުންވި އަދަދަށް ވޯޓު ހަމަނުވެ ވަނީ ފެއިލްވެފަ އެވެ.\nޓްރަމްޕްގެ ވީޓޯ ހުއްޓުވަން އިދިކޮޅު ޑިމޮކްރެޓުން ކޮންޓްރޯލްކުރާ ހައުސްގައި ނެގި ވޯޓުގައި 248 މެމްބަރުން އެއްކޮޅަށް ވޯޓު ދިން ނަމަވެސް، ތިން ބައި ކުޅަ ދެބައި ހަމަކުރަން ބޭނުންވަނީ 286 ވޯޓެވެ.\nކުއްލި ހާލަތު އިއުލާނުކުރައްވާފައިވަނީ، ޓްރަމްޕްގެ އިންތިހާބުގެ ކެމްޕެއިންގެ ތެރެއިން ވައުދުވެވަޑައިގެންފައިވާ ފާރު ރޭނުމަށް ބޭނުންވާ 5.7 ބިލިއަން ޑޮލަރު ދިނުމަށް ކޮންގްރެސް އިން ދެކޮޅު ހެދުމުންނެވެ.\nކުއްލި ހާލަތުގައި، އަސްކަރީ މަޝްރޫއުތަކަށް ބަޖެޓު ހޯދުމުގެ ބާރަށް ރައީސަށް ލިބިވަޑައިގަންނަވަ އެވެ.\nޓްރަމްޕްގެ ވީޓޯ ހުއްޓުވަން އިސްނެގި ޑިކޮމްރެޓުން ތަކުރާރުކޮށް ބުނަމުންދަނީ، އެ ފާރަކީ ބޭކާރު ހަރައްދެއް ކަމަށާއި، ކުއްލި ހާލަތުގެ ދަށުން އެ ފައިސާ ހޯއްދުމަކީ މަގާމުގެ ބާރު ނަހަމަގޮތުގައި ބޭނުންކުރުން ކަމަށެވެ.\nބޯޑަރުގައި ފާރު ރޭނުމަށް އެއް ބިލިއަން ޑޮލަރުގެ ބަޖެޓެއް ޕެންޓަގަނުން މިހާރު ވަނީ ކަނޑައަޅައިފި އެވެ.\nކުއްލި ހާލަތު ހުއްޓުވަން އެމެރިކާގެ އިދިކޮޅުގެ ގަރާރެއް


BREAKING: Fuhggireege deal gai Indiage bae viyafaariverin himeney | ThePress\nފުއްގިރީގެ ޑީލްގައި އިންޑިއާގެ ބައެއް ވިޔަފާރިވެރިން ހިމެނޭކަން ހާމަވެއްޖެ\n06 December 2021, 22:24\nރ. ފުއްގިރީގެ ޑީލްތަކުގައި އިންޑިއާގެ ބައެއް ވިޔަފާރިވެރިން ހިމެނޭކަން ފަޅާ އަރުވާލައިފިއެވެ.\nސިއްރުތައް ހާމަ ކުރާ ޕެންޑޯރާ ޕޭޕާސްގައި ފޮޓޯތަކާއެކު ތަފްސީލުތައް ވަނީ ހާމަ ކޮށްފައެވެ.\nފުއްގިރި ދޫކޮށްގެން ދައުލަތަށް ލިބެން ޖެހޭ އެއް މިލިއަން ޑޮލަރު ނަންގަވައި ލޯންޑާ ކުރެއްވި ކަމުގެ ތުހުމަތުގައި ކުރީގެ ރައީސް އަބްދުﷲ ޔާމީންގެ މައްޗަށް ވަނީ ދައުވާ ކޮށްފައެވެ. މި މައްސަލައިގެ އަޑު އެހުންތައް އަދި ވެސް ކުރިއަށް ދާ އިރު "ޕެންޑޯރާ" ޕޭޕާސްގައި ޝާއިއު ކުރި ރިޕޯޓެއްގައި ވަނީ އެ މުއާމަލާތް ތަކުގައި އިންޑިއާގެ ބައެއް ވިޔަފާރިވެރިން ހިމެނޭ ކަމަށެވެ.\nޕެންޑޯރާ ޕޭޕާސްގައި ވާ ގޮތުން އިންޑިއާގެ ނުފޫޒު ގަދަ ޕްރޮޕަޓީ ޑިވެލޮޕަރަކާ އެކު އިންޑިއާގެ ވިޔަފާރިވެރިން ތަކެއް ޕާޓްނަޝިޕް ހަދައިގެން ރާއްޖޭގެ ކުރީގެ ރައީސް އަބްދުالله ޔާމީނާއެކު ޑީލެއް ހަދާފައިވާ ކަމަށް ބުނެއެވެ. ދުބާއީގެ ކްލެސިކް ސިޓި އައިލެންޑް ހޯލްޑިންގްސް ލިމިޓެޑަށް 1.55 މިލިއަން ޑޮލަރަށް ޓެންޑާ ނުކޮށް ފުއްގިރި ކުއްޔަށް ދީފައި ވަނީ 2015 ވަނަ އަހަރުގެ ސެޕްޓެމްބަރު މަހުގެ ތެރޭގައެވެ.\nރިޕޯޓަރުން ހޯދި ރެކޯޑްތަކުން ދައްކާގޮތުގައި ކްލެސިކް ސިޓީއަކީ އިންޑިއާގެ ހުޅަނގުގެ ސިޓީއެއް ކަމަށްވާ ޕޫނޭގެ ނުފޫޒުގަދަ ޑިވެލޮޕަރެއް ކަމަށްވާ އަވީނާޝް ބޯޝާލީގެ އާއިލީ ވިޔަފާރިއާއި ލޮޖިސްޓިކްސްގައި މަސައްކަތް ކުރާ އެހެން ވިޔަފާރިވެރިއެއް ކަމަށްވާ އަމިތު ކުމާރު ގާނދީގެ އާއިލީ ވިޔަފާރި އާ ގުޅުންހުރި ޕާޓްނާޝިޕެކެވެ.\nބޯޝާލީ އާއިލާއަކީ އިންޑިއާގެ އެކި ކަންކޮޅުތަކުގައި ލަގްޒަރީ ހޮޓާތަކަށް އިންވެސްޓް ކޮށްފައިވާ އާއިލާއެކެވެ. އަވީނާޝް އާއި އަމިތު އާ، ދެ މީހުންނަކީ ވެސް ދުބާއީގައި އިންވެސްޓް ކުރުމަށް ފައިސާ ލޯންޑާކޮށް، އިންޑިއާގެ ފޮރިން އެކްސްޗޭންޖް ގާނޫނާ ހިލާފުވެފައިވާ ކަމަށް ބުނެ އިންޑިއާގެ ކަމާ ބެހޭ ފަރާތްތަކުން ވަކިވަކިން ހުށަހެޅި މައްސަލަތަކެއް ތަހުގީގު ކޮށްފައިވާ ދެ މީހުންނެވެ.\nފުއްގިރި ކުއްޔަށް ދޫކުރުމުގެ ބަދަލެއްގެ ގޮތުން ރިޝްވަތުގެ ގޮތުގައި 1.1 މިލިއަން ޑޮލަރު ރާއީސް ޔާމީނަށް ލިބިފައި ވަނީ ބްރިޓިޝް ވާޖިން އައިލެންޑްސްގެ ކުންފުންޏެއް ކަމަށްވާ އޭއެންޑްއޭ ހޯލްޑިންގްސް ގްރޫޕް ލިމިޓެޑުން ޔާމީންގެ ގާތް ބޭފުޅެއް މެދުވެރިކޮށް ކަމަށް ޕެންޑޯރާ ޕޭޕާސް އިން ލީކް ކުރި ރިޕޯޓުގައި އެބަ އޮތެވެ. އޭއެންޑްއޭ ހޯލްޑިންގްސް ގްރޫޕްގެ ހަގީގީ މިލްކުވެރިންނަކީ އަމިތު ކުމާރު ގާނދީ އާއި އޭނާގެ ބޭބެ އަވީނާޝް ކުމާރު ގާނދީއެވެ.\n2019 ވަނަ އަހަރު ރައީސް ޔާމީންގެ މައްޗަށް ވަނީ ގއ. ވޮޑަމުލާ ކުއްޔަށް ދޫކުރުމުގައި މަނީ ލޯންޑާ ކޮށްފައިވާ މައްސަލައިގައި ކުށް ސާބިތުވެ ހުކުމް ކޮށްފައެވެ. ނަމަވެސް މިދިޔަ ނޮވެމްބަރު މަހުގެ ފަހުކޮޅު އެމަނިކުފާނު ވަނީ އިސްތިއުނާފުގެ މަރުހަލާގައި ސްޕްރީމް ކޯޠުން ކުށުން ބަރީއަ ވެފައެވެ.\nރައީސް ޔާމީން މިނިވަން ވި ނަމަވެސް އަދިވެސް މަނީ ލޯންޑަރިންގެ ދެ ދައުވާއެއް އެމަނިކުފާނުގެ މައްޗަށް ވަނީ ކޮށްފައެވެ. އަދި އެ މައްސަލަ ތަކުގެ ޝަރިއަތްތައް ވެސް ދަނީ ކުރިއަށެވެ. އެއީ ފުއްގިރީގެ މައްސަލައާއި، އާރަށުގެ މައްސަލައެވެ.\nހަބަރު ކޮރަޕްޝަން އެންޓި ކޮރަޕްޝަން ކޮމިޝަން ޔާމީން ރަޝީދު\nއިންޑިއާ އައުޓް އިންޑިއާގެ އެމްއެމްއެކްސްޕޯރޓް އެއީ ރާއްޖޭން އެންމެ ބޮޑަށް ވައްކަން ކުރާ ކުންފުންނަކީ އެމްއެމްއެކްސްޕޯރޓް އައުޓް ކުރަން ޖެހޭނެއޭ އެމެން އެސްޓީއޯ އަށް ކާރޑް ސަޕްލައި ކުރަން މިއަހަރު އެކަނި ވެސް އެސްޓީއޯ އެމްޑީ އަމްރު އަށް 300 މިލިއަން ރުފިޔާގެ ކަޓެއް ދިނޭ މިވަރުގެ ބޮޑެތި ވައްކަމޭ އެމެން އެކުރަނީ އިންޑިއާ އައުޓް އެމްއެމްއެކްސްޕޯރޓް އައުޓް ރަތްރޮނގޭ އައުޓް ކަޅުދަބަހޭ އައުޓް އިންޑިއާ އައުޓް އެމްއެމްއެކްސްޕޯރޓް އައުޓް ރަތްރޮނގޭ އައުޓް ކަޅުދަބަހޭ އައުޓް އިންޑިއާ އައުޓް އެމްއެމްއެކްސްޕޯރޓް އައުޓް ރަތްރޮނގޭ އައުޓް ކަޅުދަބަހޭ އައުޓް އިންޑިއާ އައުޓް އެމްއެމްއެކްސްޕޯރޓް އައުޓް


Ooredoo in Jalaaluddin school ah mushafaai musahla hadhiyaa kohfi\nޖަލާލުއްދީން ސްކޫލަށް އުރީދޫން ތަކެތި ހަދިޔާކުރަނީ--ފޮޓޯ:ޖަލާލުއްދީން ސްކޫލް\nއުރީދޫން ހަދިޔާކުރި މުސައްލަ އާއި މުސްހަފު--\nއުރީދޫން ޖަލާލުއްދީން ސްކޫލަށް މުސައްލައާއި މުސްހަފު ހަދިޔާކޮށްފި\nއުރީދޫ މޯލްޑިވްސްއަށް 14 އަހަރު ފުރުމުގެ މުނާސަބަތުގައި ހިންގާ ހަރަކާތްތަކުގެ ތެރެއިން ޖަލާލުއްދީން ސްކޫލަށް މުއްސަލަ އާއި މުސްހަފު ހަދިޔާކޮށްފި އެވެ. މިތަކެއްޗަކީ ފުދޭވަރަށް ރަނގަޅު ކޮލިޓީއެއްގައި ހަދާފައިވާ ތަކެއްޗެވެ.\nޖަލާލުއްދީން ސްކޫލުގައި މިއަދު އޮތް އެސެމްބުލީގައި މިތަކެތި ސްކޫލާއި ހަވާލުކޮށްދެއްވީ ކުޅުދުއްފުށީގައި ހުންނަ އުރީދޫ އޮޕަރޭޝަން ސެންޓަރުގެ ސޭލްސް މެނޭޖަރ އަބުދުލް މުހައިމިނު އެވެ. ސްކޫލުގެ ފަރާތުން ތަކެއްޗާ ހަވާލުވީ ޕްރިންސިޕަލް އައިމިނަތު މުހައްމަދެވެ.\nމި އެސެމްބުލީގައި ވާހަކަދައްކަވަމުން މުހައިމިނު ވަނީ ޓެކްނޮލޮޖީގެ ބޭނުން ހެޔޮގޮތުގައި ހިފުމަށް ދަރިވަރުންނަށް ގޮވާލާފަ އެވެ. އަދި ޓެކްނޮލޮޖީ ދާއިރާގެ ކަންކަން ދަސްކޮށް އެދާއިރާގެ ހުރި ފުރުސަތުތަކާ ބެހޭގޮތުން އޭނާ ވަނީ ވާހަކަދައްކަވާފަ އެވެ.\nމީހުން ބިނާކުރުމުގެ އެންމެ މުހިންމު ރޯލެއް އަދާކުރަނީ ސްކޫލުތައްކަން ފާހަގަކުރައްވަމުން މުހައިމިނު ވިދާޅުވީ އުރީދޫން އަބަދުވެސް މަސައްކަތްކުރަނީ ކޮމިއުނިޓީއަށް ބޭނުންތެރި ކަމެއް ކޮށްދެވޭތޯ ކަމަށެވެ.\nޕްރިންސިޕަލް އައިމިނަތު މުހައްމަދު ވިދާޅުވީ އުރީދޫ އާއި އެސްކޫލާ ދެމެދު އޮންނަނީ ވަރަށް ގާތް ގުޅުމެއް ކަމަށާއި އެސްކޫލަށް އުރީދޫން އަންނަނީ ގިނަ ކަންތައްތައް ކޮށްދެމުން ކަމަށެވެ.\nއުރީދޫގެ އަހަރީ ދުވަހާ ގުޅުވައިގެން ކުރިއަށްގެންދާ ހަރަކާތްތަކުގައި މިއަދު ހަވީރު ކުޅުދުއްފުށީގައި ބައިސްކަލް ބުރެއް ބޭއްވުމަށްވެސް ވަނީ ހަމަޖެހިފަ އެވެ.\nއުރީދޫ ނެޓްވޯކް ބޭނުންކުރާ 190 މިލިއަން ކަސްޓަމަރުން ދުނިޔޭގެ އެކި ސަރަހައްދުތަކުގައ އުޅެ އެވެ.


Instagram post akaa hedhi Cavani suspend kohfi\nއިންސްޓަގްރާމްގައި ޖެހި ޕޯސްޓަކާ ގުޅިގެން މެންޗެސްޓާ ޔުނައިޓެޑްގެ އުރުގުއޭގެ ފޯވަޑް އެޑިންސަން ކަވާނީ ތިން މެޗަށް ސަސްޕެންޑް ކޮށްފި އެވެ.\nނޮވެމްބަރު މަހު ސައުތުހެމްޓަން އާ ދެކޮޅަށް ކުޅުނު މެޗުގައި، ބަދަލު ކުޅުންތެރިޔެއްގެ ގޮތުގައި ކުޅެން އަރައި ދެ ލަނޑު ޖެހި މެޗަށް ފަހު ރައްޓެއްސަކު އެކަން ފާހަގަކޮށް މަރުހަބާ ކިއުމުން، ޝުކުރު އަދާ ކޮށް ކަވާނީ އެކުވެރިޔާ އާ މުހާތަބު ކުރުމުގެ ގޮތުން ސްޕެނިޝް ބަހުން ބޭނުން ކޮށްފައިވާ ލަފުޒަކީ "ނެގިރީޓޯ" އެވެ.\nމިއީ އިނގިރޭސި ވިލާތުގައި ނަސްލީ ތަފާތު ކުރުމުގެ ގޮތުން ބޭނުން ކުރާ ޓާމެކެވެ. އެހެން ނަމަވެސް ދެކުނު އެމެރިކާ އާއި ކެރީބިއަން ސަރަހައްދުގައި އާންމުކޮށް އެ ލަފުޒު ބޭނުން ކުރެ އެވެ. އެއީ އުރުގުއޭގައި ދިރިއުޅޭ އެފްރިކާ ދަރިކޮޅުގެ މީހުންނާ މުހާތަބު ކުރުމުގެ ގޮތުންވެސް ބޭނުން ކުރާ ލަފުޒެކެވެ. އަދި ގާތްކަން ހާމަ ކުރުމުގެ ގޮތުން ވެސް އެ ލަފުޒު ބޭނުން ކުރެ އެވެ.\nއިނގިރޭސި އެފްއޭއިން އެކަން ތަހްގީގު ކުރުމަށް ފަހު ސަސްޕެންޝަންގެ އިތުރުން 100،00 ޕައުންޑުން ކަވާނީ ޖޫރިމަނާ ކުރުމަށް ވެސް ނިންމި އެވެ. އޭނާއަށް ގެއްލޭނެ ތިން މެޗަކީ އެސްޓަން ވިލާ މެޗު، މެންޗެސްޓާ ސިޓީ މެޗު އަދި ވަޓްފޯޑް އާ ދެކޮޅަށް ކުޅޭ މެޗެވެ. މެންޗެސްޓާ ޔުނައިޓެޑުން ވަނީ ކަވާނީއަށް ކުރި ޖޫރިމަނާގެ ފައިސާ ނަސްލީ ތަފާތު ކުރުމާ ދެކޮޅަށް ހަރަދު ކުރާ ފަންޑަށް ލުމަށް ހުށަހަޅާފަ އެވެ.\nޔުނައިޓެޑުން ނެރުނު ބަޔާނުގައި ބުނެފައި ވަނީ، ކަވާނީ ބޭނުން ކުރި އިބާރާތަކީ ނަސްލީ ގޮތުން ދިމާ ކުރުމުގެ ގޮތުން ބޭނުން ކުރި އިބާރާތެއް ނޫން ކަމަށެވެ. އަދި އޭނާ ބޭނުން ކުރި އިބާރާތުގެ ސަބަބުން އެކަން ނުބައި ކޮށް ނެގިދާނެ ކަމަށް އޭނާއަށް ގަބޫލު ކުރެވިފައި ނެތް ކަމަށެވެ.\n"އޭނާ އިހްލާސްތެރި ކަމާއެކު ގަބޫލު ކުރަނީ އޭނާގެ ގާތް ރަހުމަތްތެރިޔަކު މަރުހަބާ ކިއުމުން އޭނާ ޕޯސްޓް ކުރި އިބާރާތަކީ ގާތްކަން ހާމަ ކުރުމުގެ ގޮތުން ބޭނުން ކުރި ރަނގަޅު އިބާރާތެއްގެ ގޮތުގައި." ޔުނައިޓެޑްގެ ބަޔާނުގައި ވެއެވެ.


Ooredoo Custamarunnah Ufaaveri Khabareh - Facebook Medhuverikoh Prepaid Recharge kkureveygoiy Ooredoo in hadhaifi - AO News\nއުރީދޫ ކަސްޓަމަރުންނަށް އުފާވެރި ޚަބަރެއް – ފޭސްބުކް މެދުވެރިކޮށް ޕްރީޕެއިޑް ރީޗަރޖް ކުރެވޭގޮތް އުރީދޫ އިން ހަަަދައިފި\nއުރީދޫ މޯލްޑިވްސް އާއި މެޓަަ ކުންފުނި ގުޅިގެން ދުނިޔޭގެ އެންމެ ކުރިއަރާފައިވާ ސޯޝަލް މީޑިއާ ޕްލެޓްފޯމް، ފޭސްބުކް މެދުވެރިކޮށް ރީޗާޖްކޮށް، އެޑް-އޮންސް ގަނެވޭނެ އިންތިޒާާމް ހަަމަަޖައްސައިފިއެވެ.\nއުރީދޫ މޯލްޑިވްސް އިން މެޓަަ އާއި ގުޅިގެން މި ޚިދުމަތް ފޭސްބުކް މޮބައިލް ސެންޓަރު ފޯރުކޮށްދީފައިވަނީ، އެކުންފުނީގެ ރަސްމީ ޑިޖިޓަލް ޗެނަލްތަކުގެ އިތުރުން، އާންމު ބޭނުންތަކުގެ ޕްލެޓްފޯމްތައް މެދުވެރިކޮށް، ފަސޭހަކަމާއެކު ޚިދުމަތް ހޯދޭނެ ގޮތް ފަހިކޮށްދިނުމަށެވެ.\nއުރީދޫ މޯލްޑިވްސްގެ ޗީފް ކޮމާޝަލް އޮފިސަރ، ހުސައިން ނިޔާޒް ވިދާޅުވީ ފޭސްބުކް އަކީ ރާއްޖޭގައި އެކަކު އަަނެކަކާ ގުޅުން ބަދަހިކޮށް، މައުލޫމާތާއި ޚަބަަރު ލިބިގަތުމަަށާއި މުނިފޫހިފިލުވުމަށް ވެސް ބޭނުން ކުރާ ޕްލެޓްފޯމެއް ކަމަށެވެ. އެހެންކަމުން މި ޕާޓްނަރޝިޕާއެކު އެ ކުންފުނިން ފޭސްބުކް ޕްރީޕެއިޑް ކަސްޓަމަރުންނަށް މިހާރު ފަސޭހަަކަަމާއެކު ފޭސްބުކް މެދުވެރިކޮށް ރީޗާޖްކޮށް، ފޭސްބުކް އަދި އެހެނިހެން ޕްލެޓްފޯމްތައް ވެސް މެދުކެނޑުމެއްނެތި ބޭނުންކުރެވޭނެ ކަމަސެވެ.\n“މެޓަ އާއި އެކު އަޅުގަނޑުމެންގެ ޕަރޓްނަރޝިޕް އިިތުރަަށްް ވަރުގަދަކޮށް އީޖާދީ ހައްލުތަކާ އެކު އަޅުގަނޑުމެންގެ ޚިދުމަތްތައް އިތުރަށް ފުޅާކޮށް، ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަކުރުމަކީ އަޅުގަނޑުމެންްނަށް ލިބޭ ވަރަށް ބޮޑު އުފަލެއް.” ނިޔާޒު ވިދާޅުވިއެވެ.\nފޭސްބުކް މެދުވެރިކޮށް އެޑް-އޮން ރީޗާޖް ކުރުމަށް ނުވަތަ ގަތުމަށް:\nފޭސްބުކަށް ލޮގިން ވުމަށް ފަހު މެނޫ ޚިޔާރުކުރައްވާ\nސެޓިންގްސް އެންޑް ޕްރައިވެސީ ޚިޔާރު ކުރަައްވާ\n“މޮބައިލް ސެންޓަަރ-އުރީދޫ މޯލްޑިވްސް” ޚިޔާރު ކުރެއްވާ\nރިޗާާރޖް ޚިޔާރުކޮށް މައުލޫމާާތު ކަަަށަވަރު ކުރައްވާ\nއުރީދޫ މޯލްޑިވްސް އިން ވަނީ ފޭސްބުކް މެދުވެރިކޮށް ކަސްޓަމަރުންނަށް ހިލޭ ފޭސްބުކް ބޭނުންކުރެވޭ ޓެކްސްޓް އޮންލީ ފޭސްބުކް ވަރޝަން ވެސް ފަަހިކޮށްދީފައެވެ. މި ޚިދުމަތްތަކާއެކު، އުރީދޫ މޮބައިލް ބޭނުންކުރާ ފަރާތްތަކަށް، އެއްވެސް ޑޭޓާ ސަބްސްކްރިޕްޝަނަކާ ނުލާާ، ފޭސްބުކް އަދި ފޭސްބުކް މެސެންޖަރގެ ބޭސިކް ވާރޝަން ބޭނުންކުރެވޭނެއެވެ.\nމިއަދު މި ތަައާރަަަފް ކުރި ޚިދުމަތާާއެކު ޕްލެޓްފޯމް ތެރެއިން ރިޗާރޖްކޮށް، ޓެކްސްޓް އޮންލީ ވަރޝަން އިން ފޭސްބުކް ގެ ފުރިހަަމަަަ ވަރޝަންއަށް ބަަަދަލުކޮށް ވީޑިއޯ އަދި ފޮޓޯ ބަަލާާލެވޭނެއެވެ.\nއުރީދޫ އިން “ބެކް ޓު ސްކޫލް” އޮފަރ ފަށައިފި – މޫލީ މެދުވެރިކޮށް އޯޑަރކުރުމުން ފޮތްލިސްޓު ރަށަށް!\nއުރީދޫ އިން ބައިނަލްއަގުވާމީ ގޭމިންގް ޕްލެޓްފޯމް އުރީދޫ ނޭޝަން-ގޭމަރސް ލޭންޑް ރާއްޖޭގައި ތައާރަފްކޮށްފި\nއުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް ދިގުރަށަށް ތަޢާރަފްކޮށްފި


Sara Ali Khan ge hashigandah asifaivaa bodu badhalu\nސާރާ އަލީ ޚާންގެ ހަށިގަނޑަށް ބޮޑު ބަދަލެއް\nސާރާ ފަލަކޮށް ހުރިއިރު މަންމަ އަމްރިތާއާއެކު އަދި ހިއްކާލުމަށްފަހު މަންމައާއެކު\nސާރާ އަލީ ޚާނަކީ މިހާރު ބޮލީވުޑްގައި އަލަށް ފިޔަ ޖަހަމުންދާ ތަރިންގެ ތެރެއިން ގިނަ ބަޔަކަށް އެންމެ މަގުބޫލު އެއް ބަތަލާ އެވެ. މަޝްހޫރު ފިލްމީ ތަރިން ކަމަށްވާ ސައިފް އަލީ ޚާނާއި އަމްރީތާ ސިންގްގެ ދަރިފުޅު ސާރާއަކީ ކުޑައިރާއި ޓީންއޭޖް ދުވަސްވަރު ވަރަށް ފަލަކޮށް ހުރި ކުއްޖެކެވެ. ސާރާ ވަރަށް ފަހުން ވަނީ އޭނާގެ މަންމަ އާއެކު ފަލައިރު ނަގާފައިވާ ފޮޓޯއަކާއި މިހަރު ނަގާފައިވާ ފޮޓޯއެއް އިންސްޓަގްރާމް ޕޯސްޓަކުން ދައްކާލާފައި ވެއެވެ. ބަރުދަން ލުއި ކުރުމަށް އޭނާ ކުރި މަސައްކަތުގެ ނަތީޖާ ވަރަށް ރަނގަޅަށް މި ފޮޓޯއިން ހާމަވެ އެވެ.\nސާރާގެ މި ޕޯސްޓަށް އެންމެ ބޮޑު ސަމާލުކަމެއް ދިނީ އޭނާގެ "ލަވަ އާޖް ކަލް 2" ގެ ކޯސްޓާ އަދި ލޯބީގެ ގޮތުން ގުޅިގެން އުޅޭ ކަމަށް އަޑުފެތުރިފައިވާ ބަތަލު ކާރްތިކް އާރްޔަން އެވެ. ސާރާ ފަލައިރުގެ ފޮޓޯއަށް ކޮމެންޓް ކުރަމުން ކާރްތިކް ބުނެފައިވަނީ ފޮޓޯގައިވާ އަންހެންކުއްޖާ ސާރާ އާ ވަރަށް ވައްތަރު ކަމަށެވެ.\nކާރްތިކް ނޫނަސް ސާރާގެ ވަރަށް ގިނަ ފޭނުންގެ ސަމާލުކަމަށް ވެސް މިފޮޓޯ ވަނީ އައިސްފަ އެވެ.\nފިލްމު ކުޅެން ބޭނުންވެގެން ބަރުދަން ލުއި ކުރުމުގެ މަސައްކަތް ފެށުމުގެ ކުރީގައި ސާރާގެ ހަށިގަނޑުގައި 90 ކިލޯ ހުންނަ ކަމަށް ވެއެވެ. ބީބީސީއަށް ސާރާ ތަންކޮޅެއް ކުރިން ދީފައިވާ އިންޓަވިއުއެއްގައި ބުނެފައިވަނީ އޭނާ އެހާ ބޮޑަށް ފަލަވީ ދިމާވި ސިއްހީ މައްސަލަތަކެއްގެ ސަބަބުން ކަމަށެވެ.\nފިލްމު ކުޅެން ފެށުމުގެ ކުރިން ހަތަރު އަހަރު ސާރާ ވަނީ ކޮލަމްބިއާ ޔުނިވަސިޓީން ތައުލީމު ހާސިލުކޮށްފަ އެވެ. ބަތަލާއަކަށް ވުމުގެ ޚިޔާލު އައީ އެ ޔުނިވަސިޓީގައި ކިޔެވި ދެ ވަނަ އަހަރު އެވެ. ބަރުދަން ލުއި ކުރެވުނީ އެމެރިކާގައި ކިޔެވި ފަހު އަހަރު ކަމަށް ސާރާ ބުނެފައި ވެއެވެ.\nސާރާ ކިޔަވާ ނިމިގެން އިންޑިއާ އަށް އައިސް ފުރަތަމަ ކުޅުނީ "ކެދާރްނާތު" އެވެ. ސުޝާންތު ސިންގް ރާޖްޕޫތާއެކު ކުޅުނު މިފ ފިލްމުން ސާރާއަށް ބެސްޓް ޑެބިއު އެވޯޑު ލިބުނެވެ. އަދި ފިލްމު ރަނގަޅު ކާމިޔާބެއް ވެސް ހޯދި އެވެ. އޭގެ ފަހުން އޭނާ ކުޅުނީ ރަންވީރު ސިންގް ބަތަލުގެ ބައި ކުޅުނު "ސިމްބާ" އެވެ. މި ފިލްމު ވެސް ވީ ވަރަށް ކާމިޔާބު ފިލްމަކަށެވެ.\nމިހާރު ސާރާ ވަނީ ކާރްތިކް އާއެކު ކުޅެފައިވާ "ލަވް އާޖް ކަލް 2"ގެ ޝޫޓިން ފުރިހަމަކޮށްފަ އެވެ. އަދި މިހާރު ޝޫޓް ކުރަމުން ދަނީ "ކޫލީ ނަންބަރު 1" ކިޔާ ފިލްމެކެވެ. ޑޭވިޑް ދަވަން ޑައިރެކްޓްކުރާ މި ފިލްމުގެ ބަތަލަކީ ވަރުން ދަވަން އެވެ.\n"ކުއްލިއަކަށް ލިބުނު ބޮޑު މަޝްހޫރު ކަމުން ރިތިކް އަށް ރޮވުނު"\n"ޕަންގާ"އަށް ކަންގަނާ ވަރަށް ބޮޑަށް ފަލަވެފައި\n"މަނީކަރްނީކާ" އަށް ޖަޕާނުން ބޮޑު ތަރުހީބެއް\nސައިފް "ބަންޓީ އައުރް ބަބްލީ 2" ގަބޫލުކުރީ ކަރީނާ ބުނެގެން


Sri Lanka kairin theyo boateggai alifaan roavejje\nލަންކާ ކައިރިން ތެޔޮ ބޯޓެއްގައި އަލިފާން ރޯވެއްޖެ\n"ނިއު ޑައިމަންޑް" ތެޔޮ ބޯޓުގައި ހުޅު ހިފާފައި\nނިއު ދިއްލީ (ސެޕްޓެމްބަރު 3) - އިންޑިއަން އޮއިލް ކޯޕަރޭޝަނުން ޗާޓާ ކޮށްފައިވާ ސާފު ނުކުރާ ތެޔޮ އުފުލާ ބޯޓެއްގައި އަލިފާން ރޯވެ ބޮޑެތި ގެއްލުންތައް ވެއްޖެ އެވެ.\nރާއްޖެއާ އަވަށްޓެރި ސްރީ ލަންކާ ކައިރިން އެ ތެޔޮ ޓޭންކަރުގައި ރޯވީ މިއަދު ހެނދުނު އެވެ.\nބޯޓުގައި ރޯވި ހާދިސާގެ މައުލޫމަތު އެކި ފަރާތްތަކުންނާއި ލަންކާގެ ކަނޑުގެ ސިފައިން ރޮއިޓާސް ނިއުސް އެޖެންސީއަށް ދީފައިވާއިރު "ނިއު ޑައިމަންޑް" ކިޔާ އެބޯޓަކީ ފުލްކޮށް ތެޔޮ ބަރުކޮށްފައިވާ އުޅަނދެކެވެ. މި ބޯޓު ދަތުރުކުރަމުން ދިޔައީ ކުވެއިތުގެ މިނާ އަލް އަހުމަދީން އިރުމަތީ އިންޑިއާގެ ޕްރަދީޕަށެވެ.\nމީޑިއާ ރިޕޯޓްތައް ބުނާ ގޮތުން ދެ މިލިއަން ފީފާގެ ތެޔޮ ބަރުކޮށްފައިވާ އެ ބޯޓުގައި ރޯވި ވަގުތު ތިބި 23 ފަޅުވެރިންގެ ތެރެއިން އެކަކު ގެއްލި އިތުރު މީހަކު ޒަހަމް ވެފައި ވެއެވެ. އަލިފާނުގެ ރިޕޯޓު ލިބުމާ ގުޅިގެން އަލިފާން ނިއްވާލުމުގައި އެހީތެރިވުމަށް ލަންކާގެ ހަމްބަންޓޯޓާ ޕޯޓުގައި އޮތް ރަޝިއާގެ ދެ އަސްކަރީ އުޅަނދެއް އެ ސަރަހައްދަށް ދަތުރު ކުރަންދާ ކަމަށް ވެސް ލަންކާގެ ނޭވީގެ ތަރުޖަމާނަކާ ހަވާލާދީ ރޮއިޓާސްގައި ބުނެފައި ވެއެވެ.\nބޯޓުގައި ރޯވި އަލިފާން މިހާރު ވަނީ ކޮންޓްރޯލްކޮށްފަ އެވެ. ބޯޓުގައި ކާގޯ ރައްކާ ކޮށްފައިވާ ސަރަހައްދަށް އަލިފާންގަނޑު ފެތުރިފައިވާ ނުވާ ކަމަށް އެ ސަރަހައްދުގައި ހަރަކާތްތެރިވަމުންދާ ލަންކާގެ ނޭވީ އޮފިޝަލުންނާ ހަވާލާދީ ތަރުޖަމާނު ވިދާޅުވި އެވެ.\n"މިކަމުގައި ބައިނަލްއަގުވާމީ އެހީތެރިކަން ބޭނުންވާނެ،" ކެޕްޓަން އިންދިކާ ޑި ސިލްވާ ވިދާޅުވި އެވެ.\nއޭނާ އިތުރަށް ވިދާޅުވީ ހާދިސާގައި އަނިޔާވި މީހާ މިހާރު ލަންކާ ނޭވީގެ އުޅަނދެއްގައި އެ ގައުމަށް ގެންދިއުމުގެ މަސައްކަތް ކުރަމުންދާ ކަމަށެވެ. އިންޑިއާ އަށް ދަތުރުކުރަމުންދިޔަ އެ ބޯޓަށް އެހީވުމަށް އިންޑިއާ ނޭވީގެ އުޅަނދުތައް ވެސް އެ ސަރަހައްދަށް ދަތުރުކުރަމުންދާ ކަމަށް އިންޑިއާގެ ނޭވީން ވަނީ ބުނެފަ އެވެ.\nމި ހާދިސާގައި ކަނޑަށް ތެޔޮ ލީކު ނުވާނޭކަން ކަށަވަރު ކުރުމުގެ މަސައްކަތް ލަންކާގެ ކަމާބެހޭ އިދާރާއިން ކުރަމުންދާކަމަށް ވެސް ރިޕޯޓުތައް ބުނެ އެވެ.\nއިންޑިއާ އަލިފާން ސްރީލަންކާ\nލަންކާއިން 400 މިލިއަން ޑޮލަރުގެ ދަރަނި އިންޑިއާއަށް ދައްކައިފި


Indiage Eheegai Addugai Fen Hindhumuge Nizaam Adhi Magu Hedhumuge Mashroogai Soi Koffi - Vaguthu\nއިންޑިއާގެ އެގްޒިމް ބޭންކުުގެ އެހީގައި އައްޑޫގެ މަގުތަކުގައި ފެންހިންދުމުގެ ނިޒާމް ގާއިމް ކުރުމާއި މަގު ހެދުމުގެ މަޝްރޫގައި ކޮންޓްރެކްޓަރާ ހަވާލުކޮށް ސޮއިކޮށްފިއެވެ.\nމި މަޝްރޫއު ހަވާލުކޮށްފައި ވަނީ، އެފްކޯންސް އިންފްރާސްޓްރަކްޗަރ ލިމިޓެޑާއެވެ. މި މަޝްރޫގައި އެކުންފުންނާއި އެކު ޕްލޭނިން މިނިސްޓްރީން ސޮއިކޮށްފައި ވަނީ މިއަދު އެވެ.\nމި މަޝްރޫޢުގެ ދަށުން ކުރުމަށް ހަމަޖެހިފައިވާ މައިގަނޑު މަސައްކަތްތަކުގެ ތެރޭގައި ސްޓޯމް ވޯޓަރ ޑްރެއިނޭޖް ގާއިމްކުރުމުގެ މަސައްކަތް ހިމެނެވެ. އައްޑޫ ސިޓީގައި ފެންބޮޑުވުމުގެ މައްސަލަ އަށް ހައްލެއް ހޯދުމުގެ ގޮތުން އައްޑޫ ސިޓީ ފޭދޫ ފިޔަވައި އެހެން ހުރިހާ ރަށެއްގައި (ހިތަދޫ، މަރަދޫ، މަރަދޫފޭދޫ، ހުޅުދޫ އަދި މީދޫ) ފެން ހިންދާ ނިޒާމް ޤާއިމުކުމަށް ވަނީ ނިންމާފައެވެ.\nމިގޮތުން، ޤާއިމް ކުރެވޭ ފެންހިންދާ ނިޒާމުގެ ޖުމްލަ ދިގުމިނަކީ ގާތްގަނޑަކަށް 103 ކިލޯމީޓަރެވެ.\nމަގު ހެދުމުގެ މަޝްރޫޢުގެ ދަށުން އައްޑޫ ސިޓީ ހިތަދޫ، މަރަދޫ، މަރަދޫފޭދު، ފޭދޫ، ހުޅުދޫ އަދި މީދޫ ހިމެނޭގޮތަށް ޖުމްލަ 40 ކިލޯމީޓަރުގެ މަގުގައި ތާރު އެޅިގެންދާނެއެވެ. އަދި ތާރުއެޅުމަށް ކަނޑައެޅިފައިވާ މަގުތަކުގެ އިތުރުން ގާތްގަނޑަކަށް 60 ކިލޯމީޓަރުގެ މަގުގައި ސިމެންތި ސްޓެބިލައިޒްޑް ބޭސް (ސީ.އެސް.ބީ) ލެޔަރ އެޅުމަށް ވަނީ ހަމަޖެހިފައިވެއެވެ. މި ސީ.އެސްބީ ލޭޔަރގެ މަޤްސަދަކީ ޤާއިމްކުރެވޭ ފެންހިންދާ ނިޒާމުގެ ތެރެއަށް ވެލި އެޅި ދިމާވެދާނެ މައްސަލަތަކުން ރައްކާތެރިވުމެވެ.\nމިހާރު ތާރުއަޅާފައިވާ މަގުތަކުގެ ތެރެއިން ޖުމްލަ 3.4 ކިލޯމީޓަރު މަގުގެ ރީސަރފޭސިންގ މަސައްކަތް ކުރުމަށް\nހަމަޖެހިފައިވާކަމަށާއި، ތަރައްޤީކުރެވޭ މަގުތަކުގައި މަގުބައްތި، ސީސީޓީވީ ކެމަރާ އަދި އެހެނިހެން ޓްރެފިކް ރައްކާތެރިކަމުގެ ފިޔަވަޅުތައް ޤާއިމްކުރެވޭނެ ކަމަށް ޕްލޭނިން މިނިސްޓްރީން ވަނީ ވިިދާޅުވެފައެވެ.\nހަންކެޑެ ހިމެނޭ ސަރަޙައްދުގައި މިހާރު ބޭނުންކުރަމުންދާ ލިންކް ރޯޑުގެ ހުޅަނގުން ހަންކެނޑެއަށް ނާރާ ގޮތަށް ހިތަދޫ ގައުކެޑިއާއި މަރަދޫއާއި ގުޅާލުމަށްޓަކައި 1.463 ކިލޯމީޓަރުގެ އައު4ލެންގެ ޑީޓުއަރ ލިންކް ރޯޑެއް މަޝްރޫޢުގެ ދަށުން ޤާއިމްކުރެވޭނެއެވެ.\nމި އެއްބަސްވުމުގައި މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގެ ފަރާތުން ސޮއި ކުރެއްވީ ޑިރެކްޓަރ ޖެނެރަލް ފާތިމަތު ޝާނާ ފާރޫޤް އަދި އެފްކޯންސް އިންފްރާސްޓްރަކްޗަރ ލިމިޓެޑްގެ ފަރާތުން ސޮއި ކުރެއްވީ އެކުންފުނީގެ ޑިރެކްޓަރ އޮފް އޮޕަރޭޝަންސް ރަވީ ޕްރަކާޝްއެވެ.\nމި ކޮންޓްރެކްޓު ހަވާލުކޮށްފައި ވަނީ 730 ދުވަހުގެ މުއްދަތެއްގެެ ތެރޭގައި ނިންމާ ގޮތަށެވެ. އެގްޒިމް ބޭންކުން 77 މިލިއަން ޑޮލަރ މި މަޝްރޫއަށް ހޭދަކުރާނެއެވެ.\nފެބުރުއަރީ 27, 2021 18:50\nމައުސޫމް ދިން ޕައުންޑު ތަކުން ތިކަން ނުކުރީ ކީއްވެތޯ؟ ގްބޯ ހައްދަން ވިޔަސް ތީ ބޮޑުވަރު ، ނަން ވާނީ މައުމޫން ކަޑަޖެހުން މިހާރު މިސަރުކާރާ މައުމޫނާ ކޮބާ ބާ ތަފާތަކީ؟\nފެބުރުއަރީ 27, 2021 19:36\nތިމަޝްރޫއުގަ ސޮއިނުކުރާ ދުވަހެއްނުދޭ.


29 އޭޕްރީލް 2011\nއެމްޑީޕީ އިންތިޚާބު 2011 އާއި ބެހޭ\nއެމްޑީޕީ އިންތިޚާބު 2011 މި އެޕްރީލް މަހުގެ 30 ވާ ހޮނިހިރު ދުވަހު ބާއްވާ ގޮތަށް ހަމަ ޖެހިފައިވާ ވާހަކަ ހަނދުމަފުޅުކޮށް އަރުވަމެވެ. މި އިންތިޚާބުގެ ވޯޓުލުން އޮންނާނީ 30 އެޕްރީލް ވާ ހޮނިހިރު ދުވަހުގެ ހެނދުނު 9.00 އިން ފެށިގެން އިރު އޮއްސި 6.00 ގެ ނިޔަލަށެވެ. އަދި ވޯޓުލާ ނިމުމުން ވޯޓުލާ މަރުކަޒުގައި ވޯޓުގުނާ ވަގުތީ ނަތީޖާ އިޢުލާން ކުރުމަށް ހަމަޖެހިފައިވާ ވާހަކަ ދަންނަވަމެވެ.\nމި އިންތިޚާބުގައި ވޯޓުލެވޭނީ އެމީހަކު ވޯޓުލުމަށް ރަޖިސްޓްރީ ކޮށްފައިވާ ރަށެއްގައެވެ. އެމްޑީޕީގެ މެމްބަރެއްތޯ އާއި، އަދި MEM ޖެއްސެވުމަށްފަހު ހުސްތަންކޮޅެއް ދޫކުރައްވައި އައިޑީކާރޑް ނަންބަރު ޖެއްސެވުމަށްފަހު 637 އަށް އެސްއެމްއެސް ކުރައްވައިގެން މި އިންތިޚާބުގައި ވޯޓުލާން ރަޖިސްޓްރީކޮށްފައިވާ ރަށް، ބެލޭނޭ އިންތިޒާމް ވަނީ ހަމަޖެހިފައެވެ. އަދި މި މައުލޫމާތު އެމްޑީޕީ ވެބްސައިޓުން ވެސް ލިބެން ހުންނާނެއެވެ.\nއިންތިޚާބާއި ގުޅޭ ގޮތުން ޝަކުވާ ހުށަހަޅާނީ އެމްޑީޕީގެ މައި އޮފީހުގެ ދެ ވަނަ ފަންގިފިލާގައި ގާއިމްކޮށްފައިވާ ކޮމްޕްލެއިންޓްސް ބިއުރޯއަށެވެ. އިންތިޚާބާއި ގުޅޭ މައްސަލަތައް ގިނަވެގެން3ދުވަހުގެތެރޭގައި މައްސަލަ ބަލާ ކޮމިޓީއަށް އެޑްރެސްކޮށް އެމްޑީޕީ ސެކްރެޓޭރިއަޓް އަށް ހުށަހަޅަންވާނެއެވެ.\nމި އިންތިޚާބުގެ ވޯޓުލުން މާލެއާއި ރާއްޖޭގެ މީހުން ދިރިއުޅޭ ހުރިހާ ރަށެއްގައި އޮންނާނެއެވެ. އެގޮތުން މާލޭގެ ރަށްވެހިން ވޯޓުލުމަށް ހަމަޖެހިފައިވަނީ އަމީނީ މަގުގައި ހުންނަ މި ޕާޓީގެ މައި ހަރުގޭގައެވެ. މާލޭގައި ދިރިއުޅޭ އެހެން ރަށްރަށުގެ ބޭފުޅުން ވޯޓުލުމަށް ކަލާފާނު ސްކޫލުގައި 14 ވޯޓުފޮށި ބެހެއްޓިފައި ހުންނާނެއެވެ. އެއީ ޅ، ކ، އއ، އަދި އދ. މި އަތޮޅުތަކުގެ ބޭފުޅުންނަށް އެއްފޮށި، ވ، މ، ފ، އަދި ދ، މި އަތޮޅުތަކުގެ ބޭފުޅުންނަށް އެއް ފޮށި އަދި އެހެން ކޮންމެ އަތޮޅަކަށް އެއް ވޯޓު ފޮއްޓެވެ.\nމި އިންތިޚާބުގައި ހޮވުމަށް ހަމަޖެހިފައިވާ މަގާމުތަކާއި އެމަގާމުތަކަށް ވޯޓުލެވޭނޭ ގޮތް ތިރީގައި މިދަންނަވަނީއެވެ.\n1. ރައީސް، ވޯޓްލެވޭނީ ޕާޓީގެ ހުރިހާ މެމްބަރުންނަށެވެ.\n2. ނާއިބް ރައީސް، ވޯޓްލެވޭނީ ޕާޓީގެ ހުރިހާ މެމްބަރުންނަށެވެ.\n3. ޗެއަރޕާސަންގެ ނާއިބް (އިދާރީ)، ވޯޓްލެވޭނީ2ވަނަ ކޮންގްރެސްގައި ބައިވެރިވުމަށް ތައްޔާރުކުރި ލިސްޓްގައި ހިމެނޭ މެމްބަރުންނަށް އެކަންޏެވެ.\n4. ޗެއަރޕާސަންގެ ނާއިބް (މާލީ) ، ވޯޓްލެވޭނީ2ވަނަ ކޮންގްރެސްގައި ބައިވެރިވުމަށް ތައްޔާރުކުރި ލިސްޓްގައި ހިމެނޭ މެމްބަރުންނަށް އެކަންޏެވެ.\n5. އިސްލާމްދީނުގެ މަޝްވަރާ މަޖިލީހުގެ5މެމްބަރުން، ވޯޓްލެވޭނީ ގައުމީމަޖިލީހުގެ މެމްބަރުންނަށް އެކަންޏެވެ.\n6. އިސްތިއުނާފް ފަޑިޔާރު މަޖިލީހުގެ9މެމްބަރުން، ވޯޓްލެވޭނީ ގައުމީމަޖިލީހުގެ މެމްބަރުންނަށް އެކަންޏެވެ.\n7. ޒުވާނުންގެ ހިއްވަރުގެ ރައީސް، ވޯޓްލެވޭނީ ޒުވާނުންގެ ހިތްވަރުގައި ރަޖިސްޓްރީވާ ޒުވާނުން އެކަންޏެވެ.\n8. ޒުވާނުންގެ ހިއްވަރުގެ ނާއިބްރައީސް، ވޯޓްލެވޭނީ ޒުވާނުންގެ ހިތްވަރުގައި ރަޖިސްޓްރީވާ ޒުވާނުން އެކަންޏެވެ.\n9. އަންހެނުންގެ ރައީސާ، ވޯޓްލެވޭނީ އަންހެނުންގެ ރޫހުގައި ރަޖިސްޓްރީވާ އަންހެން މެމްބަރުން އެކަންޏެވެ.\n10. އަންހެނުންގެ ނާއިބްރައީސާ، ވޯޓްލެވޭނީ އަންހެނުންގެ ރޫހުގައި ރަޖިސްޓްރީވާ އަންހެން މަމްބަރުން އެކަންޏެވެ.\n11. ދާއިރާ ތަކުގެ ރައީސުން، ވޯޓުލެވޭނީ އެދާއިރާއެއްގައި ހިމެނޭ ހުރިހާ މެމްބަރުންނަށެވެ.\n12. ޕްރޮވިންސް ރައީސް، ވޯޓުލެވޭނީ އެޕްރޮވިންސެއްގެ ހުރިހާ މެމްބަރުންނަށެވެ.\n13. ޕްރޮވިންސް ނާއިބްރައީސް، ވޯޓުލެވޭނީ އެޕްރޮވިންސެއްގެ ހުރިހާ މެމްބަރުންނަށެވެ.\n* ޒުވާނުންގެ ހިތްވަރުގެ ރަޖިސްޓްރީއަކީ އިންތިޚާބުގައި ވޯޓުލާ ދުވަހު ވޯޓުލާ މެމްބަރުންގެ ތެރެއިން 18 އަހަރާއި 35 އަހަރާއި ދެމެދުގެ މެމްބަރުންނެވެ.\n* އަންހެނުންގެ ރޫހުގެ ރަޖިސްޓްރީއަކީ އިންތިޚާބުގައި ވޯޓުލާ ދުވަހު ވޯޓުލާ އެންމެހައި އަންހެން މެމްބަރުންނެވެ.\n29 އެޕްރީލް 2011


Philippines Ah Baarugadha Binhelumeh Athuvehje - Vaguthu\nކޮވިޑް-19: ދެވަނަ ފަހަރަށް ފިޔަވަޅުތައް ހަރުކަށި ކުރިތާ ދެހަފްތާ، ފައްސިވުން މަދެއް ނޫން! -3ގަޑިއިރު ކުރިން\nފިލިޕީންސަށް ބާރުގަދަ ބިންހެލުމެއް އަތުވެއްޖެ\n1 މަސް ކުރިން ( ޖުލައި 11, 2020 )\nފިލިޕީންސަށް ބާރުގަދަ ބިނެހެލުމެއް އަތުވެއްޖެއެވެ.\nބިންހެލުންތައް މޮނިޓާކުރާ އިދާރާތަކުން ހާމަކޮށްފައިވާ ގޮތުން މި ބިންހެލުން އައިސްފައި ވަނީ މިރޭ 11:00 ހާއިރު އެޤައުމުގެ ދެކުނުގައި އޮންނަ ޖަޒީރާ ރަށެއް ކަމަށްވާ މިންޑަނައޯ އަށެވެ.\nމިރޭ އެރަށަށް ބިންހެލުން އައިސްފައި ވަނީ ރެކްޓަރ މިންގަނޑުން 5.0 ގެ ބާރުމިނުގައި ކަމަށް އިދާރާތަކުން ބުނެއެވެ. މި ބިންހެލުން އައިސްފައި ވަނީ ބިމުގެ 40 ކިލޯމީޓަރު އަޑިންނެވެ.\n25 މިލިއަން މީހުންގެ އާބާދީއެއް އޮންނަ މިންޑަނައޯއަށް އައި މި ބިންހެލުމުގައި މީހަކަށް ނުވަތަ ތަނަކަށް ގެއްލުމެއް ލިބުނު ކަމެއް އަދި ރިޕޯޓްކޮށްފައެއް ނުވެއެވެ. އަދި ބިންހެލުމާއި ގުޅިގެން ސުނާމީއެއް އުފެދިދާނެކަމުގެ އިންޒާރެއްވެސް މިހާތަނަށް ނެރެފައި ނުވެއެވެ.\nމިންޑަނައޯއަށް މިރޭ ބާރުގަދަ ބިންހެލުމެއް އައިސްފައި ވާއިރު، އިއްޔެ ވެސް މި ސަރަޙައްދަށް ބާރުގަދަ ބިންހެލުންތަކާއި ލޮޅުންތައް އައިސްފައި ވެއެވެ. މި ސަރަޙައްދަށް ބިންހެލުން އަންނަމުން ދަނީ، އެރަށާއި ދުރުނޫން ހިސާބެއްގައިވާ އަލިފާން ފަރުބަދައެއް ގޮވަން ފަށާފައި ވަނިކޮށެވެ.\nމި ބިންހެލުންތަކަކީ އަލިފާން ފަރުބަދަ ގޮވަމުންދާތީ އަންނަ ބިންހެލުންތައް ކަމަށާއި، ބިންހެލުންތައް ގިނަވެފައި ވަނީ، އެ ސަރަޙައްދުގެ ބިމުގެ އަޑީން ލާވާ ދައުރުވަމުންދާތީ ކަމަށް ފިލިޕީންސްގެ އިންސްޓިޓިއުޓް އޮފް ވޮލްކެނޮލޮޖީ އެންޑް ސެއިސްމޮލޮޖީ އިން ބުނެފައި ވެއެވެ.\nފާއިތުވި 94 އަހަރުގެ ތެރޭގައި ނާންނަވަރުގެ ބާރުގަދަ ބިންހެލުމެއް އެމެރިކާއަށް އަތުވެއްޖެ\nފިލިޕީންސްގައި ކޮވިޑް-19 ކޮންޓްރޯލް ކުރަން ފިޔަވަޅުތައް ވަރުގަދަ ކުރަނީ\nޕެޓްރޯލުން މާސްކް ދޮވެގެން އަލުން ބޭނުންކުރަން ފިލިޕީންސް ރައީސް އެދިއްޖެ\nފާހިޝް ވާހަކަތަކަށް ހިތްވަރު ލިބޭ ދިވެހި ސީރީޒްއެއް ބައިސްކޯފުގައި\nފްލައިޓް އެކްސިޑެންޓް: މަރުވުމުގެ ކުރިން ލިޔުނު ފަހު ސްޓޭޓަސް "މިއައީ އެނބުރި ގެއަށް"\nސުޝަންތްގެ ޑައިރީންގެ ގަޑެއް: ހުރިހާ ޝުކުރެއް ރިއާގެ އައިލާއަށް\nލޭންސްލޭ ސްލިމިން ކޮފީ ވަރަށް ބޮޑަށް އަގުހެޔޮކޮށްފި\nބްރިޖް މަޝްރޫއަށް އިންޑިއާ އިންް 7.7 ބިލިއަން ރުފިޔާ ދޭން ނިންމައިފި\nކޮވިޑް-19: ސިވިލް ސާވިސް މުވައްޒަފުން ވޮލެންޓިއާ މަސައްކަތް ކުރަން މަޖުބޫރުކޮށްފި\nއިންޑިއާ އިން ރާއްޖެ ހިފަން ބޭނުން ނަމަ އެތައް ގަރުނެއް ކުރިން އޮންނާނީ ހިފާފައި: ފައްޔާޒް


Rape ge amaleh nuhingaa, ulhunee nuruhumugai gaiga aiylaan: Police | Mihaaru\nޚަބަރު / މުވައްޒަފުން\nރިސޯޓެއްގައި ރޭޕްގެ އަމަލެއް ނުހިނގާ، އުޅުނީ ގައިގައި އަތްލާން: ފުލުހުން\nކްރައިމް ސީނެއްގައި ފުލުހުން ހަރަކާތްތެރިވަނީ: ރިސޯޓެއްގައި ފެންމަތިވީ ނުރުހުމުގައި އަތްލާން އުޅުނު މައްސަލައެއް ކަމަށް ފުލުހުން ބުނޭ --- ފޮޓޯ/މިހާރު\n08 ޖެނުއަރީ 2021 - 23:12\nރިސޯޓެއްގައި ދިވެހިި އަންހެނަކު ރޭޕްކުރި ކަމަށް ބުނާ މައުލޫމާތުތަކެއް ފެތުރުނަސް، އެފަދަ ކަމެއް ހިނގާފައި ނުވާ ކަމަށާއި އެކަމަކު ނުރުހުމުގައި އަތްލާން މަސައްކަތް ކުރި މައްސަލައެއް ބަލަމުންދާ ކަމަށް ފުލުހުން މިރޭ ބުނެފި އެވެ.\nރާއްޖޭގެ ރިސޯޓެއްގައި މަސައްކަތްކުރާ އިންޑިއާގެ ފިރިހެނަކު ދިވެހި އަންހެނަކު ރޭޕްކުރި ކަމަށް ބުނާ ވާހަކަތަކެއް މީޑިއާގައި ދާދިފަހުން އާންމުވި އެވެ. އޭރު ފުލުހުން ބުނެފައިވަނީ އެފަދަ ކަމެއް ރިޕޯޓެއް ލިބިފައި ނުވާ ކަމަށާއި އަދި ބައެއް މީޑިއާތަކުގައި އެ ވާހަކަ އޮތުމުން އެކަން ބަލަމުންދާ ކަމަށެވެ.\nފުލުހުން މިރޭ ބުނީ އެ ހާދިސާގެ މައުލޫމާތު ބެލިއިރު، ރޭޕް ކުރުމުގެ އެއްވެސް އަމަލެއް ހިނގާފައިވާ ކަމުގެ ހެއްކެއް ނެތް ކަމަށާއި އެކަމަކު ރިސޯޓުގައި އިންޓާންޝިޕް ހަދަމުންދިޔަ ދިވެހި އަންހެނެއްގެ ނުރުހުމުގައި އޭނާގެ ގައިގައި އެ ރިސޯޓްގައި މަސައްކަތްކުރާ ބިދޭސީއަކު އަތްލާން މަސައްކަތް ކުރި ކަމަށް އެ އަންހެން މީހާ ބުނާ ކަމަށެވެ. އެހެންވެ، އެ މައްސަލަ ބަލަމުންދާ ކަމަށް ފުލުހުން ބުންޏެވެ.\nފުލުހުން ބުނިގޮތުގައި އެ މައްސަލަ މީޑިއާ އަށް އައުމުގެ ކުރިން ފުލުހުންނަށް ރިޕޯޓް ކޮށްފައެއް ނުވެ އެވެ. އަދި ފަހުން އެ މައުލޫމާތު ލިބިގެން ބެލިއިރު، ތުހުމަތު ކުރެވޭ މީހާ ރާއްޖެއިން ބޭރަށް ފުރައިގެން ގޮސްފައިވާ ކަމަށް ފުލުހުން ބުންޏެވެ. އެކަމަކު އެއީ ކޮން ގައުމެއްގެ މީހެއް ކަމެއް ފުލުހުން ނުބުނެ އެވެ.\nކުށްކުރުން ފުލުހުން މުވައްޒަފުން ރިސޯޓްތައް ރޭޕް\nއިންޑިޔާ މީހުންނަށް މި ސަރުކާރުން ކަނޑައަޅާފައިވާ ޚާއްޞަ ޙިމާޔަތުގެ ދަށުން ކުށްކުރި މީހާ ފުރުވާލުމަށްފަހު، ސަރުކާރުގެ މޫނުމަތި ރީތިކުރުމުގެގޮތުން ފުލުހުންގެ އިސްވެރިންނަށް ޙަވާލުކޮށްފަ އޮތް ޓާސްކް ފުރިހަމަކުރުމުގެގޮތުން ތިހެން ނެރެ ބަޔާނަކުން ޙަޤީޤަތް ބަދަލުވާނެކަމަކަށް ނުބެލެވޭ، މީހެއްގެ ނުރުހުމުގައި މީހެއްގެ ގަޔަށް އަތްލާން މަސައްކަތްކުރުމަކީވެސް ކުށެއް، އަދި އެކުށް ކުރީ ޖިންސީ ޢަމަލެއް ހިންގުމުގެ ނިޔަތެއް އޮވެގެންކަން އެބައެގޭ!\nކޮންމެއަކަސްއެއްޗެއް ބުނަންޏާ ބުނެވޭނީ ފުލުހުން އިންޑިއާ ރައްޔިތެއްވީމަ މި މައްސަލަވެސް ޑަކުރުމުގެ ވިސްނުންހުރި ކަމަށް މިއޜޓކަކް ކިޔާއިރު އިހުސާސްކުރެވޭ. ވަކި ޙާއްޞަ ސްޕީޝީޒް އެއްހެންހީވޭ އިންޑިއަންސް\nރާއްޖޭގަ މިފެންނަނީ އަބަދުވެސް ރޭޕިސްޓު އޭއްޗެކޭ މީއްޗެކޭކިޔާފަ ސަލާމަތްވެން ދާތަން.\nފުލުހުންބުނި ސަފާރީ ކޭސްގަވެސް އެއްވެސްކަމެއް ނުހިނގަޔޭ.ތީ އަހަރުމެން އިތުބާރުކުރާ ބަޔެއްނުން.ސަރުކާރުން ބޭނުންވާ ގޮތަކަށް މައްސަލަ ނިންމާލާނެ.ރޭދުވާވެސް އޮޅުވާލާނެ.\nކިހާ ދެރަކަމެއް. ރިސޯޓެއްް ވިއްޔާ ނަމެއްވެސް ނާދޭ! ރިސޯޓުންތޯ ޕޮލިހުންގެ މުސާރަދެނީ؟\nރޭޕްއަކީ ރުހުމުގަ ކުރާކަމެއްބާ؟؟؟ މިފަހަރުވެސް ރޯޔަލް ރޭޕްއަކަށް މިވީ، އިންޑިޔަން ރޯޔަމް ރޭޕްއެ،،\nމީގަ ގޯސްވާނީ ފުލުހުން، އެމީހުންނަށް ރިޕޯޓް ނުކުރާކަމެއް ބަލަންއުޅުނީމަ އަދި ރޭޕްއެއް ނުހިންގައޭ ބުނީމަ. އޭގެކުރިން އޮތީ ސޯސަލް މީޑިއާގަ ރޭޕްކުރިކަމަށް އަޑު ފެތުރިފަ. ދެން އާންމުން އެނޫންއެއްޗެއް ގަބޫލެއްވެސް ނުކުރާނެ.\nގައިގައި އަތްލަން ޖެހޭތަ؟


Roavi Launch Thakuge Thereygai Huhtuvi Launch Nuhimeney- Fuluhun - Vaguthu\nލޯންޗުތަކުގައި ރޯވި އަލިފާން ނިންވަން ފަޔާ ފައިޓަރުން ހަރަކާތްތެރިވަނީ\nމިދިޔަ ބުރާސްފަތި ދުވަހުގެ ހެނދުނު މާލޭ ދެކުނު ފަރާތު ފަޅުތެރޭގައި އޮތް ތިން ލޯންޗެއްގައި އަލިފާން ރޯވިއިރު، އެލޯންޗުތަކުގެ ތެރޭގައި މިދިޔަ މަހުގެ އެއްވަނަ ދުވަހު ހުއްޓުވި ލޯންޗު ނުހިމެނޭ ކަމަށް ފުލުހުން ބުނެފިއެވެ.\nފުލުހުން މިފަދައިން ވިދާޅުވެފައިވަނީ މިދިޔަ ބުރާސްފަތި ދުވަހު ރޯވި ލޯންޗުތަކުގެ ތެރޭގައި އަދުހަމް އާއި ތަހުމީން ދަތުރުކުރި ލޯންޗު ހިމެނޭ ކަމަށް ބުނެ ބައެއް ފަރާތްތަކުން މީސް މީޑިއާގައި ވާހަކަދައްކަމުން އަންނަ ދަނޑިވަޅެއްގައެވެ.\nފުލުހުން މީގެ ކުރިން ވިދާޅުވީ، މިދިޔަ މަހުގެ އެއްވަނަ ދުވަހު ފުލުހުން ހުއްޓުވި ލޯންޗުގައި ރައީސް މުހައްމަދު ނަޝީދަށް އަމާޒުކޮށް ދިން ބޮމުގެ ހަމަލާގައި ހައްޔަރުކޮށްފައިވާ ތަހުމީން އަހުމަދު އަދި އަދުހަމް އަހުމަދު ތިބި ކަމަށެވެ.\nއެހެން ނަމަވެސް ފުލުހުން ފަހުން ވަނީ އެ ލޯންޗުގައި އެ ހަމަލާގައި ހައްޔަރު ކުރި އެއްވެސް މީހަކު ނުހިމެނޭ ކަމަށް ވިދާޅުވެފައެވެ.\nމީސްމީޑިއާގައި ދެކެވެމުން އަންނަ ވާހަކަތަކާއި ގުޅިގެން ފުލުހުންގެ މީޑިއާ އޮފިޝަލް ވިދާޅުވީ، އަލިފާން ރޯވި ލޯންޗުތަކުގެ ތެރޭގައި މިދިޔަ މަހުގެ އެއްވަނަ ދުވަހު ފުލުހުން ހުޅުމާލެ ފަޅުތެރިން ހުއްޓުވި ލޯންޗު ނުހިމެނޭ ކަމަށެވެ.\nރޯވި ލޯންޗުގައި އަލިފާނުގެ ހާދިސާ ހިނގަން މެދުވެރިވި ސަބަބެއް މިހާތަނަށް އަދި އެނގިފައެއް ނުވެއެވެ.\nޖޫން 19, 2021 14:51\n25 ސިކުންތު ކުރިން ( ޖޫން 18, 2021 )\nމީހެކިފޮރުވުމުގެ ކަމަކަށް ވެދާނެބާ؟


Sushant ge fahu film ge trailer dhakkaalaifi | Mihaaru\nމި ފިލްމު ގެނެސްދޭން ނިންމާފައި ވަނީ ޑިޒްނީ ޕްލަސް ހޮޓްސްޓާ އިން މި މަހުގެ 24 ގަ އެވެ. "ދިލް ބޭޗާރާ" އަކީ ސުޝާންތު މަރުވި އިރު، މަސައްކަތް ނިމި، ރިލީޒްނުވެ އޮތް ހަމައެކަނި ފިލްމެވެ.\nމި ފިލްމަކީ 2014 ގައި ރިލީޒްވި ހޮލީވުޑްގެ ފިލްމު "ދަ ފޯލްޓް އިން އަވާ ސްޓާޒް" ގެ ރިމެކެކެވެ. "ދިލް ބޭޗާރާ" ގައި ސުޝާންތާ އެކު ބަތަލާގެ ރޯލުން ފެންނާނީ ސަންޖަނާ ސާންގީ އެވެ.\nމި ފިލްމު ޑައިރެކްޓްކޮށްފައި ވަނީ އަލަށް ޑައިރެކްޝަނަށް ނުކުތް، މަޝްހޫރު ކާސްޓިން ޑައިރެކްޓަރު މުކޭޝް ޗަބްރާ އެވެ.\nކުޅަދާނަ މިއުޒިކް ޑައިރެކްޓަރު އޭއާރް ރަހްމާން މިއުޒިކް ހަދާދީފައިވާ "ދިލް ބޭޗާރާ" ގެ ކާސްޓުންގެ ތެރޭގައި ސައިފް އަލީ ޚާނާއި ޖާވިދު ޖެފްރީ އަދި މިލިންދު ގުނާޖީ ވެސް ހިމެނެ އެވެ.\nޑިޕްރެޝަނުގެ ތެރޭގައި އުޅެ ސުޝާންތު، 34، ދަންޖެހިގެން މަރުވީ މިދިޔަ މަހުގެ 14 ގަ އެވެ.\nމިދިޔަ އަހަރު އޭނާގެ ތިން ފިލްމެއް ރިލީޒްވި އެވެ. އެއީ "ޑްރައިވް" އާއި "ޗިޗޯރޭ" ގެ އިތުރުން "ސޯންޗިރައްޔާ" އެވެ.\nސުޝާންތަކީ ޓީވީ ސިލްސިލާ "ޕަވިތުރަ ރިޝްތާ" އިން މަޝްހޫރުކަން ހޯދުމަށް ފަހު، 2013 ގެ ފިލްމު "ކައި ޕޯ ޗޭ" އިން ބޮލީވުޑަށް ނުކުމެ، ކުޑަ ދުވަސްކޮޅެއްގެ ތެރޭގައި ވަރަށް ކާމިޔާބު އެކްޓަރަކަށްވި ފަންނާނެކެވެ.\nބޮލީވުޑް އަމިއްލައަށް މަރުވުން ޓްރެއިލާ ބޮލީވުޑް ފިލްމު\nފިލް މީ ވާހަކަ\nރާއްޖޭގަ ފިލް މީ ޙަބަރުލިޔާ މީހުންކީއްވެ ސާފުނުވާ ޙަބަރުތައް ކަށަވަރު ޙަބަރެއްގެގޮތުގަ ލިޔަނީ..ސުޝާންތުގެ މަރާ މެދު އެތަކެސުވާލު އުފެދި ތަހުގީގުކުރެވެ މުންދަނީ...އަ މިއްލަޔަށް މަރުވި ކަ މަށް ފުލުހުން ބުނިކަ މުގަވިޔަސް އެ މަރުގަ ޝައްކުއުފެދޭ އެތަކެކަ މެވާކަ މަށް ވަނީ..ރާއްޖޭގެ ފުލުހުންވެސް އިބުރަތް ލިބިގަންނަންޖެހޭ ސުވާލުތަކެ މިކަ މުގަވޭ..ދަންޖެހިފަހުއްޓާ ފެނުނަސް އެއީ އަ މިއްލަޔަށް ދަންޖެހިގެން މަރުވިކަ މަށް ނިން މައިގެންނުވާނެ. ރަގަޅަށް ތަހުގީގުކުރަންޖެހޭނެ.\nއިންޑިއާމީހުންގެ ހިންދީ ސަގާފަތް ފަތުރަން ބޭނުންކުރަނީ ހިންދީފިލްމު، ތާޑުވޯލްޑު ގައުމުތަކުގަ ތިއެއްޗެއް ބަލަނީ. ތަރައްގީވެފައިވާ ގައުމުތަކުގަ އެތާ އުޅޭ އިންޑިއާ މީހުން އަމިއްލައަށް ސިނަމާތަކުގަ އަޅުވައިގެން އެމީހުން އަމިއްލައަށް ބަލައި އުޅެނީ.


ލިވަޕޫލަށް މުހިއްމު މޮޅެއް، ޗެލްސީ ބަލިވުމުގެ ފައިދާ ޓޮޓެންހަމުން ނަގައިފި\nއިނގިރޭސި ޕްރިމިއަރ ލީގުގައި ރޭ ރަށުން ބޭރުގައި ބާންލީއާ ވާދަކުރި މެޗު ފަހަތުން އަރައި ލިވަޕޫލުން މުހިއްމު މޮޅެއް ހޯދައިފިއެވެ. ރޭ 1-0 އިން ބަލިވެފައި އޮއްވައި ފަހަތުން އަރައި ތިން ގޯލާއެކު ލިވަޕޫލް މޮޅުވީ 3-1 އިންނެވެ. ރޭ ޗެލްސީ ކުޅުނު މެޗުން ރަށުން ބޭރުގައި 2-1 އިން އަލަށް ޕްރޮމޯޓްވި ވުލްވްސް އަތުން ވަނީ ބަލިވެފައެވެ. ޗެލްސީ ބަލިވުމުގެ ފައިދާ ނެގީ އަމިއްލަ ދަނޑުގައި ސައުތެމްޓެން އަތުން 3-1 އިން މޮޅުވި ޓޮޓެންހަމް ހޮޓްސްޕާސް އެވެ.\nރޭގެ މޮޅާއެކު ލިވަޕޫލް ވަނީ 15 މެޗުން ލިބުނު 39 ޕޮއިންޓާއެކު އެއް ވަނައިގައި އޮތް މެންޗެސްޓަރ ސިޓީއަށް ޕްރެޝަރު ބޮޑުކޮށްފައެވެ. އެޓީމު އެއް ވަނައިގައި އޮތީ 15 މެޗުން ލިބުނު 41 ޕޮއިންޓާއެކު އެވެ. ރޭގެ މެޗުން ބަލިވުމުން ޗެލްސީ ވަނީ ތާވަލުގެ ހަތަރު ވަނައަށް ވެއްޓިފައެވެ. އެޓީމަށް 15 މެޗުން 31 ޕޮއިންޓް ލިބުނު އިރު ރޭ ޓޮޓެންހަމް ތިން ވަނައަށް އެރީ 33 ޕޮއިންޓާ އެކުއެވެ. ރޭ އާސެނަލާއި މެންޗެސްޓަރ ޔުނައިޓެޑް 2-2 އިން އެއްވަރުވުމުން ޗެލްސީއާ ޕޮއިންޓުގެ ގޮތުން އެއްވަރުވެ ގޯލުގެ ތަފާތުން އާސެނަލަށް ލިބެނީ ފަސް ވަނަ އެވެ.\nރޭ ލިވަޕޫލުން ކުޅެން ނުކުތީ މުހިއްމު ކުޅުންތެރިންތަކެއް ނުލައެވެ. އާއްމުކޮށް ފުރަތަމަ އެގާރައިގައި ހިމެނޭ ސަޑިއޯ މާނޭ ރޭގެ މެޗުގައި ފެނިފައި ނުވާއިރު މުހައްމަދު ސަލާހާއި ރޮބާޓޯ ފިރްމީނޯ ކުޅެން އެރީ ބެންޗުންނެވެ. މެޗުގެ ފުރަތަމަ ގޯލު ޖެހީ ބާންލީންނެވެ. ދެވަނަ ހާފު ފެށިގެން ކުޑައިރުކޮޅެއްތެރޭ މި ލަނޑު އެޓީމަށް ޖަހައިދިނީ ޖެކް ކޯކް އެވެ. ބާންލީން މެޗުގައި ލީޑު ނެގުމުން ލިވަޕޫލުން ވަނީ ކުޅުން ރަނގަޅުކޮށް ތިން ގޯލު ޖަހައިފައެވެ. އެޓީމުގެ ފުރަތަމަ ގޯލު ކާމިޔާބުކޮށްދިނީ ތަޖުރިބާކާރު ކުޅުންތެރިޔާ ޖޭމްސް މިލްނާ އެވެ. ދެ ވަނަ ލަނޑު ބަދަލު ކުޅުންތެރިޔާ ރޮބާޓޯ ފިރްމީނޯ ޖެހިއިރު މުހައްމަދު ސަލާހް ދިން ޕާހަކުން އެޓީމުގެ ފަހު ލަނޑު ޖެހީ ޒެރްޑަން ޝަގީރީ އެވެ.\nވުލްވްސް ދަނޑުގައި ރޭ ޗެލްސީ ބަލިވިއިރު އެޓީމުގެ ހަމައެކަނި ލަނޑު ޖެހީ މިވަގުތު ރަނގަޅު ފޯމެއްގައި ހުރި ރުބެން ލޮފްޓަސް ޗީކް އެވެ. މިއީ އެންމެފަހުން ކުޅުނު ތިން މެޗުގައި ލޮފްޓަސް ޗީކް ޖެހި ފަސް ވަނަ ލަނޑެއެވެ. އެކަމަކު ހަތަރު މިނެޓުތެރޭ ޖެހި ދެ ގޯލާއެކު އެޓީމު ވަނީ މެޗުގެ ނަތީޖާ އަނބުރާލައިފައެވެ. ވުލްވްސް ގެ ފުރަތަމަ ގޯލު މެކްސިކޯގެ ފޯވާޑް ރައުލް ހިމެނެޒް ޖެހިއިރު މޮޅުވި ލަނޑު ޖެހީ ޑިއޯގޯ ޔޮޓާ އެވެ..\nސައުތެމްޓަން އަތުން ވެމްބްލީ ސްޓޭޑިއަމް މޮޅުވި މެޗުގައި ޓޮޓެންހަމްގެ ލަނޑުތައް ޖަހައިދިނީ ހެރީ ކޭން އާއި ލޫކަސް މޯރާ އަދި ހެއުން މިއަން ސޮން އެވެ. ރޭގެ މެޗު ބެލުމަށް ސައުތެމްޓަންގެ ކޯޗުކަމާއި އިއްޔެ ހަވާލުވި ރަފްލް ހޭޒަންހުޓްލް ވަނީ މެޗު ބެލުމަށް ދަނޑަށް ގޮސްފައެވެ.\nރޭ ކުޅުނު އެހެން މެޗުތަކަށް ބަލާއިރު އަމިއްލަ ދަނޑުގައި ޓޮޓެންހަމް ވަނީ 1-1 އިން ނިއުކާސަލް އާ އެއްވަރު ވެފައެވެ. ފުލަމް އާއި ލެސްޓާ ސިޓީ ކުޅުނު މެޗުވެސް އެއްވަރުވީ 1-1 އިންނެވެ. ރޭ މެންޗެސްޓަރ ޔުނައިޓެޑާއި އާސެނަލް ވާދަކުރި މެޗުގައި ދެ ފަހަރުވެސް ލީޑު ނެގީ އާސެނަލުންނެވެ. ފުރަތަމަ ލަނޑު އެޓީމުގެ ޑިފެންޑަރ ޝޮކޮޑްރަން މުސްތާފީ ޖެހިއިރު ފުރަތަމަ ހާފް ނިމުމުގެ ކުރިން ޔުނައިޓެޑަށް އެއްވަރުކޮށްދިނީ އެންތަނީ މާޝިއަލް އެވެ. ދެވަނަ ހާފުގައި އާސެނަލަށް ލީޑު ލިބުނީ ޔުނައިޓެޑްގެ ޑިފެންޑަރ މާކޯސް ރޯހޯ އަތުން ބައިކޮޅަށް ވަން ގޯލަކުންނެވެ. އެކަމަކު ޖެހިގެން އައި މިނެޓުގައި ޔުނައިޓެޑަށް މެޗު އެއްވަރު ކޮށްދިނީ ޖެސޭ ލިންގާޑެވެ.\nއާސެނަލް, އިނގިރޭސި ޕްރިމިއަރ ލީގު, މެންޗެސްޓަރ ޔުނައިޓެޑް, ލިވަޕޫލް, ޓޮޓެންހަމް ހޮޓްސްޕާސް, ޗެލްސީ\nލިވަޕޫލާ ޓޮޓެންހަމް އުދުހޭއިރު ސިޓީ އޮޔާދަނީ ތާރީހީ ބަދަލަކާ އެކު ޕްރިމިއާ ލީގުގެ މެޗް ޝެޑިއުލް ނެރެފި ސިޓީ އާއި ޗެލްސީ ބަލިވެއްޖެ، އުފާވެރިކަން ލިވަޕޫލަށް


ނިމާލުގެ “ހެހެސް” ގެ ފަސްޓް ލުކް ރިލީޒު ކޮށްފި، މިއަހަރު ފެންނާނެ! | Atoll News\nނިމާލުގެ “ހެހެސް” ގެ ފަސްޓް ލުކް ރިލީޒު ކޮށްފި، މިއަހަރު ފެންނާނެ!\nޝާއިޢުކުރީ: މުޙައްމަދު އަފްރާޙް ޖޫން 26, 2021, 09:00\nރާއްޖޭގައި އެފަދަ ދެވަނައެއް ނެތް ކުޅަދާނަ އެކްޓަރ އަދި ޑައިރެކްޓަރ އަހްމަދު ނިމާލުގެ ފެނިލުމެއް ނުވަތަ އުފެއްދުމެއް ނުފެންނަތާ ދުވަސްތަކަކަށް ފަހު، މިހަރު މިވަނީ އެ އިންތިޒާރަށް ވެސަް ނިމުން އައިިސްފަ އެވެ.\nއަޙްމަދު ނިމާލް ޑައިރެކްޓްކޮށްފައިވާ ހެހެސް ފިލްމުގެ ފަސްޓްލުކް ރިލީޒްކޮށްފައިވާ އިރު، މި ފިލްމު މީޑިއާނެޓްގެ މަލްޓި ސްކްރީން އެޕް މެދުވެރިކޮށް މި ފިލްމު، މި އަހަރު ފެންނާނެ ކަމަށް ވަނީ ބުނެފަ އެވެ.\nމި ފިލްމަކީ ލޯބީގެ ތަފާތު ވާހަކައެއްގެ މައްޗަށް ބިނާކޮށް އުފައްދާފައި ސަސްޕެންސް ތްރިލަރ އެކެވެ.\n”އިން ފަހަނައެޅި އިޝްޤް“ މި ޓެގްލައިން ބޭނުންކޮށްފައިވާ މި ފިލްމަކީ ޔޫއްޕެ ޕްރޮޑަކްޝަނާއި ޝައި ޕްރޮޑަކްޝަންގެ ފިލްމެކެވެ. ފިލްމުގެ ޕްރޮޑިއުސަރެއްގެ ގޮތުގައި ޝާނީޒް ޢަލީ ވެސް ހިމެނެ އެވެ. މި ފިލްމުގެ ތަރުންގެ ތެރޭގައި ރާއްޖޭގެ ނަމްބަރ ވަން ހުނަރުވެރި އެކްޓަރ ޔޫސުފް ޝަފީޢު (ޔޫއްޕެ)، ހުނަރުވެރި އެކްޓަރ އިބްރާހިމް ޖިހާދު (ޖިމީ) އާއި ޢަލީ އާޒިމް (ދޮން އައްޔަ) ހިމެނެ އެވެ.\nމީގެ އިތުރުން މޮޅު އެކްޓިންގއެއް ދައްކަމުން އަންނަ އިރުފާނާ އިބްރާހިމް (އިރޫ)، މަރިޔަމް ޝިފާ، ވާޝިޔާ މުޙައްމަދު، ޓީވީ ޕްރެސެންޓަރ މަރިޔަމް ޝިފާ (ޝިފް) އަދި ފީޗަރ ފިލްމަށް މުޅިން އަލަށް ތަޢާރަފްވާ ޝިޔާޒާ މުޙައްމަދު (ޝިޔާ) ވެސް ހިމެނެ އެވެ.\nވާހަކަ އާއި ސްކްރީންޕްލޭ ޔޫއްޕެ ލިޔެފައިވާ އިރު، މި ފިލްމު ޝޫޓުކޮށްފައިވަނީ ބ. ގޮއިދޫ އާއި މާލޭގަ އެވެ. މި ފިލްމު ކެމެރާކުރީ ތަޖުރިބާކާރު ކެމެރާމަން އިބްރާހީމް މޫސާ (ދަބަ) އެވެ. ފިލްމުގެ މިއުޒިކް ޖަލާލް ހަދާފައިވާ އިރު، ބެކް ސްކޯ ހެދީ އައްޔުމަން ޝަރީފް އެވެ. މޭކަޕް ކުރީ އާއިޝަތު އިބްނާ ނާޞިރް އެވެ.\nމި ފިލްމަށް ލަވަކިޔައިދީފައިވަނީ މުޙައްމަދު ޢަބްދުލް ޣަނީ (ތޭރަ) އާއި އޭނާގެ އަންހެނުން އަޝްފާ އަދި ޙަސަން ޠޮލާޤް (ތޮލާ) އެވެ.


Tinu nengevi Raees'ah judiciary'ge muhimmukan ihusaasvevadaigenfi!\nޓިނު ނެންގެވި ރައީސްއަށް ޖުޑީޝަރީގެ މުހިންމުކަން އިހުސާސްވެވަޑައިގެންފި!\nރައީސް ޔާމިންގެ ނުފޫޒު އިންތިހާއަށް ކޯޓުތަކަށް ފޯރުވާފައިވޭ\nފަނޑިޔާރުންގެ ކޯޓުތައް ބަދަލުކުރެއްވި!\nސުޕްރީމް ކޯޓުގެ ފުރާޅުގެ ޓިނުތައް ނަގައިގެން ފަނޑިޔާރުން ހައްޔަރު ކުރެއްވި\nކ. މާލެ |5ޖުލައި 2019 | ހުކުރު 14:34 | 24,314\nކުރީގެ ސުޕްރީމް ކޯޓު ފަނޑިޔާރު އަލީ ހަމީދަށް މަގާމުގެ ފަތްކޮޅު އަރުއްވަނީ - ރައީސް އޮފީސް\nގައުމެއްގެ އިންސާފު ގާއިމު ކުރުމުގެ ބާރަކީ އެ ގައުމެއްގެ ހަމަޖެހުމަށް އެންމެ މުހިންމު އެއް ބާރެވެ. އެހެނީ އިންސާފެއް ހަމަހަމަކަމެއް ނެތް ދައުލަތެއްގެ ނިވަލުގައި ބަޔަކު ކުރަން ބޭނުންވާނެ ހަމަ އެއް ކަމެއް ވެސް ނޯންނާނެއެވެ. ވޭތުކުރަން ބޭނުންވާ އެންމެ ދުވަހެއް ވެސް ނޯންނާނެއެވެ. ހިތާމަޔަކީ މިކަން އިންސާފު ގާއިމް ކޮށްދޭން ތިބި ބަޔަކަށް ނޭނގުމެވެ.\nރައީސް ޔާމިންގެ ސަރުކާރުގެ ކޯޓުތަކުން އިއްވި ހުކުމްތަކަކީ ބޭއިންސާފުން ކުރި ހުކުމްތަކެއް ކަމަށް މިހާރު ޝައްކެއް އުފައްދާނެ އެއްވެސް ޖާގައެއް ނެތެވެ. ސިޔާސީ ނުފޫޒުން ވިޔަސް، އަމިއްލަ ނާގާބީލު ކަމުން ވިޔަސް، އޭރު ކުރި ހުކުމްތައް ހަމަ އެ ކޯޓުތަކުން އެ ދަނީ ރިވިއުކުރުމަށް ފަހު އަމިއްލަފުޅަށް ބާތިލް ކުރައްވަމުންނެވެ. މީގެން ވެސް މި ދޭހަކޮށްދޭން ބޭނުންވާ ވާހަކައިގެ ވަރަށް ސާފު މަންޒަރެއް ކުރަހައި އެބަދެވެއެއް ނޫންތޯއެވެ؟\nކޮންމެޔަކަސް ބުރާސްފަތި ދުވަހުގެ ރޭގަނޑުގެ ވަގުތެއްގައި، އެތައް މަހެއް ވަންދެން އާންމުންގެ ކުރިމައްޗަށް ނިކުމެވަޑައިނުގަންނަވާ، ތަފާތު އެކި ބަހަނާތައް ދައްކަމުން ދިޔަ "ގަޓު" ރައީސް ނިކުމެވަޑައިގެން ލައްކަ ވާހަކަ ދެއްކެވިއެވެ. ދުވަސްތަކެއް ވަންދެން ބޭރުނުކުރެވި ހުރި އެތައް ޝުއޫރެއް ފާޅުކުރެއްވިއެވެ. ވެރިކަމުން ދުރުވެވަޑައިގަންނަވަން ޖެހުމުން ހިތަށް ވެރިވެވަޑައިގެންނެވި ނުތަނަވަސްކަމުން ހިނދުކޮޅަކަށް ނަމަވެސް ސަލާމަތްވެވަޑައިގެން، އާންމުންގެ ކުރިމަތީގައި ހުރި ހުރިހާ އުދާސްތަކެއް ބަންޑުންކޮށްލެއްވިއެވެ.\nރައީސް ޔާމިންގެ ވާހަކަފުޅަށް ޖެހިލާއިރު، އެތަނުގައި ދެއްކެވި ވާހަކަފުޅު އަޑުއަހާފައި ހަމަ ހުރެވުނީކީއެއް ނޫނެވެ. ހަމަ އެ މައިދާނުގައި ހުރެ، ކުރިން ބާރަށު ދާއިރާގެ މެމްބަރުކަން ކުރެއްވި އިބްރާހިމް ޝުޖާއު ވިދާޅުވި ބަސްފުޅެއް ބޭނުން ކޮށްލާނަމަ، އަހަރެން ގާތަށް އައީކީ އަމަށަކު ހިންޏެއް ނޫނެވެ. ދެއްކެވީ އަދުގެ ސަރުކާރުން ޝަރުއީ ދާއިރާގެ ބާރުތައް ހަނިކުރާ ވާހަކައާއި، ނުފޫޒު ފޯރުވާ ވާހަކައާއި ޝަރުއީ ދާއިރާގެ މައްޗަށް ދައުލަތުގެ އެހެން ބާރުތަކުން ގަދަވެގަންނަން އުޅޭ ވާހަކައާއި ކޯޓުން އިއްވާ ހުކުމްތަކަށް ތަބާވާން ޖެހޭ ވާހަކައެވެ.\nބަލަގަ، މަނިކުފާނު ނިކުމެ ތިޔަ ވާހަކަތައް ދެއްކީމަ ތިކަން ގަބޫލުކުރަން ތިބީ އެގަޑީގައި އެ މައިދާނުގައި އަތް ޖަހަން ތިބި މަދު މީސްކޮޅު އެކަންޏެވެ. ހަމަ ޔަގީނުންވެސް ހެޔޮ ވިސްނޭ މީހަކު ތިޔައިން އެއްވެސް ވާހަކައެއް އަޑުއަހާފައި ހުނުން ނޫން ކަމެއް ނުކުރާނެއެވެ. ވާނީވެސް އެހެން ނޫންތާއެވެ. މި ވާހަކަފުޅު ދައްކަވަން ހުންނެވި ދިވެހި ޖުމްހޫރިއްޔާގެ ކުރީގެ ރައީސް ޔާމިން އަބްދުލް ގައްޔޫމަކީ އިސްވެދެންނެވުނު ހުރިހާ ކަމެއް ކުރައްވައިގެން އެގޮތުގައި ގޮތް ދޫނުކުރައްވާ ވެރިކަމުގެ ފަސް އަހަރުގެ ދައުރު ނިންމަވާލެއްވި ބޭފުޅެއް ނޫންތޯއެވެ.\nމަނިކުފާނަށް ފަނޑިޔާރުގެ ވެސް ރަނގަޅު ތަނަކަށްވީ، މަނިކުފާނު ހިތްޕުޅާ ވާގޮތަށް ހުކުމް ކުރެއްވީމަ އެކަންޏެވެ. ހުކުމް ވެސް ރަނގަޅީ މަނިކުފާނަށް ކަމުދާ އިބާރާތަކުން ހުންނެވީމައެވެ. ފަނޑިޔާރުގޭގެ މިނިވަންކަމާ މުސްތަގިއްލު ކަން ކަށަވަރުވެލައްވަނީ ވެސް މަނިކުފާނުގެ މުށު ތެރޭގައި އެތަންތަން އޮންނެވީމައެވެ. ފަހަރުގައި މަނިކުފާނު ހަނދާން ބަލިކަށިވުން އެކަށީގެންވުމާ އެކު ދެތިން ކަމެއް ހަނދުމަފުޅު އަރުވަމެވެ. ކިރިޔާ ހިތްޕުޅާ ނުވާގޮތަށް ހުކުމެއް ކުރާއިރަށް ފަނޑިޔާރު މަސައްކަތް ކުރާ ކޯޓު ބަދަލު ކުރެއްވީ މަނިކުފާނެއް ނޫންތޯއެވެ؟ މިއަދު ހެޔޮ ގޮތެއް ހޯއްދެވުމުގެ ނިޔަތުގައި ތިޔަ ސަނާކިޔާ ސުޕްރީމްކޯޓުން ކުރި ހުކުމަކާ ގުޅިގެން އެތަނުގެ ފުރާޅުގައި ހުރި ޓިނުތައް، ގައުމީ ދިފާއީ ބާރު ފޮނުވައިގެން ނަގަވައިގެން ދައުލަތުގެ އެއް ބާރުގެ ވެރިޔާ ޖަލަށް ގެންދެވީ މަނިކުފާނެއް ނޫންތޯއެވެ؟\nމިއަދު ޕޯޑިއަމްތަކަށް އަރާ ހުންނަވާ ކިތަންމެ ވަރަކަށް ބަޔަކު "ގުނބޯ" ހައްދަން އުޅުއްވިޔަސް މަނިކުފާނު ތިޔަ ދެއްކެވި ވާހަކަފުޅުތައް ބަލައިގަންނާނީ ވަކި ކާކުހެއްޔެވެ؟ ދެއްކެވި ވާހަކަފުޅާ އެއްގޮތަށް ޝަރުއީ ދާއިރާއަށް މަނިކުފާނުގެ ނުފޫޒޫ ނުފޯރުވެއްވި ނަމަ، ތިޔަ ވިދާޅުވާ "ހަނދު ކޭތަ" އެއް ވެސް ނުހިފީހެވެ. ނޫނީ ތިޔަ ދުއްވި ކަމަށް ބުނާ ހިބަރު ވަދެއްވެސް ބަޔަކު ދޫކުރާނަކަށް ނުޖެހުނީހެވެ! މިއަދު ނަމަވެސް ޖުޑީޝަރީގެ މުހިންމުކަން މަނިކުފާނަށް އިހުސާސްކުރެއްވެވުމުން، ދިވެހި ރައްޔިތެއްގެ ހައިސިއްޔަތުން އުފާ ކުރަމެވެ.


Edheynama Loabi Vaanvee Ves Hithah Kulhadhaana Minvarakun އެދޭނަމަ ލޯބިވާންވީވެސް ހިތަށް ކުޅަދާނަ މިންވަރަކުން – Huvadhoo News Edheynama Loabi Vaanvee Ves Hithah Kulhadhaana Minvarakun Huvadhoo News\nއެދޭނަމަ ލޯބިވާންވީވެސް ހިތަށް ކުޅަދާނަ މިންވަރަކުން\nމައުމޫނު މުޙައްމަދު (ދެއްވަދޫ)\nއަލްމަރުޙޫމު ނައިފަރު ދޮހޮއްކޮގެ ލަވައެއް އަޑުއަހާލާހިތުން ޔޫޓިޔުބުގައި ދޮހޮއްކޮބެ ޖަހާލުމުން އެންމެ ފުރަތަމަ އައި ލަވައަކީ “އެދޭނަމަ ލޯބިވާންވީވެސް ހިތަށް ކުޅަދާނަ މިންވަރަކުން، އަދާވަތްތެރިވިޔަސް ވާންވީ ހިތައް ކުޅަދާނަ މިންވަރަކުން” މި ލަވައެވެ. ލަވަ އަޑު އަހާލާފައި ދެތިން ފަހަރަށް އަނެއްކާވެސް އަޑު އަހާލީމެވެ. މާނަ ފުންކަމުންނެވެ. ހިތަށް އެެރިއެވެ. ދޮހޮއްކޮބެގެ މިލަވައަކީ ހާދަހައި އިބުރަތުން ފުރިގެންވާ އަގުހުރި ނަސޭހަތެކެވެ.\nނައިފަރު ދޮހޮއްކޮ އަކީ ދިވެހިންނަށް އިތުރު ތައާރްފަކަށް ބޭނުންވާ ފަރާތެއް ނޫނެވެ. އަދުގެ ޒުވާނުންވެސް ދަންން ފަރާތެކެވެ. އެންމެވެސް ދޮހޮއްކޮބެ ދަންނަނީ ދޮހޮއްކޮބެގެ ގޮތުގައެވެ. ގިނަ މީހުންނަކަށް އޭނާގެ އަސްލު ނަމެއްވެސް ނޭގެއެވެ. ޅ.ނައިފަރަށް އުފަން ދޮހޮއްކޮބެގެ . އަސްލުނަމަކީ .މޫސާ އަބްދުﷲ މޫސާއެވެ.\nދޮހޮއްކޮބެގެ މި ލަވައަކީ އިބުރަތުން ފުރިގެންވާ އެތަކެއް ވާހަކައެއް ހިމެނޭ ލަވައެކެވެ. ކޮންމެ މީހެއްގެވެސް ދިރިއުޅުމާ ކޮންމެވެސް ގޮތަކުން ކޮންމެވެސް މިންވަރަކަށް ގުޅޭނެ ލަވައެކެވެ. އަޑުއަހަމުންދާއިރު ހަޤީގަތުގައިވެސް ކަންހިނގަމުންދަނީ މިފަދައިންނޭ ހިތަށް އަރައެވެ. ކޮންމެ ކަނޑިއެއްވެސް އެހާމެ މާނަ ފުނެވެ.\nއެދޭނަމަ ލޯބިވާންވީވެސް ހިތަށް ކުޅަދާނަ މިންވަރަކަށް . އަދާވަތްތެރި ވިޔަސް ވާންވީ ހިތަށް ކުޅަދާނަ މިންވަރަކަށް.\nތެދެކެވެ. މީހަކުދެކެ ލޯބިވިއަސް ވާންވާނީ ހިތަށް ކުޅަދާނަވާ ވަރަކަށެވެ. އެހެންނޫނީ އެ ލޯބީގައި އެމީހަކު ހަލާކުވެ ފަނާވެ ދިޔަޔަސް ނޭނގޭނެއެވެ. ލޯބި ވުމަކީ ތިމާ ލޯބިވާ ބައެއްގެ ކުށްތަށް ނުފެންނަ ވަރަށް ލޯބިވުމެއްވެސް ނޫނެވެ. ލޯބީގައި ހިތަށް ކުޅަދާނެވެގެން ދަންޖެހި ދެދުނިޔެ ނުލިބި ގޮސްފައިތިބި މީހުންވެސް މަދެއްނޫނެވެ.މީހަކުދެކެ އަދާވާތްޔެރި ވިޔަސް ވާންވާނީ އެކަމަށް ކިޅަދާނަ މިންވަރަކަށެވެ. ތެދެކެވެ މީހަކުދެކެ ރުޅިވިއަސް އެމީހަކާއި ގާތްނުވެވޭ ވަރަށް ރުޅި ނުވާށެވެ. މީހަކާއި އަދާވާތްތެރި ވެވިއްކެނަމަ އެމީހަކަށް ފާރަލައި ހިތުހައި ހަސަދައިގެ އަލިފާން ރޯވެއެވެ. ނަތީޖާއަކަށްވަނީ އެމީހަކު ކުރިން ކިތަންމެ ހޮޔޮކޮށްހިތައި ކިތަންމެ ބޮޑުކަމެއް ކޮށްދިނަސ އެކަމެއް ނުފެންނާނެއެވެ. އެންމެފަހުން އެމީހަކާއި ދޭތެރޭ އަނިޔާވެވޭ މިންވަރަށް ހިތްނުބައި ވެވެނީއެވެ.\nމުދާ މަދު ދެރަ ފަގީރުންވެސް ވެޔޭ ފައިސާވެރިންނަށްވެސް.\nތެދެކެ ދެރަ ފަގީރުންވެސް ފައިސާވެރިންނަށް ވެފައިވަނީ މަދަކުންނޫނެވެ.އެއްވެސް މީހެއްގެ ދިރިއުޅުން ބަދަލުވެގެންދާނެ ގޮތެއް ނޭގޭނެއެވެ. ތަޤްދީރު ހުރީ ކޮންގޮތަކަށް ކަމެއް ނޭނގޭނެއެވެ. ނިކަމެތި ހާލުގައި އުޅޭ އެންމެނެއް އަބަދަކު ނިކަމެތި ހާލުގައި ނޫޅޭނެއެވެ. އަޅުން ކުރާ މަސަތްކަތުގައި މަތިވެރި ﷲ ބަރަކާތް ލައްވާނެތެވެ. ލަވައިގެ މި ކަނޑިން ދޮހޮއްކޮބެ ނިކަމެތިންނަށް އުންމީދެއް ގެނުވާފިއެވެ.\n”ވެދާނޭ އެންމެ ގާތް މީހުން ނުރައްކާ ދުޝްމިނުންނަށްވެސް،\nއަދާވާތްތެރިވެ ރަހްމަތްތެރިވެ އުޅެޔޭ ނާހަމަ ހިތްވަރަކުން”\nއެންމެ ގާތް އެކުވެރިން ހަތުރުންނަށް ބަދަލުވެ ދަނީ މަދަކުންނޫނެވެ. އެކުވެރިޔާ ތިމާގެ އެންމެބޮޑު ދުޝްމިނަކަށް ވަނީވެސް މަދަކުންނޫނެވެ. ތިމާ އަށްވުރެ ރަހުމަތްތެރިޔާ ކުރިއަރައިދާތަން ފެނުމުން އެކަމާ ހަސަދަވެރިވާ އެކުވެރިން މަދެއްނޫނެވެ. ގިނަފަހަރަށް އެންމެ އެކީގައި އުޅުނު އެކުވެރިޔާ ވެގެންދާނީ އެންމެ ބޮޑު ދުޝްމިނިށެވެ.\nމައިންބަފައިން ދަރިން ބޮޑެތި ކުރަނީ އެބައިމީހުންގެ އެތަކެއް ނިންޖާއި އަރާމެއް ނަގާލުމަށްފަހުއެވެ. އެދަރިން ހެޔޮގޮތުގައި ބޮޑުކުރުމަށް މައިންބަފައިން ނުއުފުލަނީ ކޮންބުރައެއްތޯއެވެ. ނަމަވެސް ދަރިން ބޮޑެތަވިވެ މައިންބަފައިން ވެލެއްވި ޤުރުބާނީގެ މަތީން ހަދާން ހުންނަނީ ކިތައްމީހުން ތޯއެވ\nދޮހޮއްކޮބެގެ މި ލަވައިން އަހަރެންގެ ހިތުގައި އަޅައިގެން ވަރަށް އާންމު ކަމަކެވެ. ދޮހޮއްކޮބެ ވިދާޅުވި ފަދައިން ރަނގަޅު ގެރި ބަކަރިވެސް އެއަށް ކާންދީ އުޅޭ މީހުން ދަނެއެވެ.\nއަޅުގަނޑުމެންގެ ތެރެއިން ކިތައްމީހުންތޯ ދަންނަނީ ތިމާ ދަތިހާލުގައި އުޅުނުއިރު އެހީވެދީ އުޅުނު މީހުން. ތިމާ ކުރިއަރައި ދިޔުމަތް އެހީތެރި ވެދިން މީހުންގެ މަތިން ތިމާ ކުރިއަރައި ދިޔުމުން އިސާހިތަކު ހަދާންނެތެވެއެވެ. ދޮހޮއްކޮބެ ބުނާ ފަދައިން މިކަމުގައި އަޅުގަނޑުމެން އިންސާނުންނަށްވުރެ ޖަނަވާރުންވެސް މާރަނގަޅެވެ.\nތިމާއަކީ އެއްވެސް އަޙްލާޤެއް ނެތްމީހެއްނަމަ ތިމާ އުޅޭ މުޖުތަމައުގެ މީހުން ތިމާގެ މޫނު މައްޗަށް ބަލާ ހީލިޔަސް މަލާމާތް ލިބޭ މީހަކަށް ވާނެއެވެ. ތިމާއަކީ އިޙްލާސް ތެރިއެއްނަމަ މަލާމަތަކީ ވަރަށް ނުލިބޭނެ އެއްޗެކެވެ. ސަލާމަތް ވެވެން އޮތީ ހަމް ރީތި އަޙްލާޤެއްގެ ނިސްބަތުންނެވެ. ދޮހޮއްކޮބެ ވިދާޅުވާފަދައިން މިރިނުވެ ގޮބަޅި ކާށި ވެގެން އުޅޭނަމަ ހަލާކުވެގެން ހިނގައިދާނެއެވެ.\nނިފާގު ބައްޔަކީ އަޅުގަނޑުމެންގެ ތެރޭގައި ފެތުރިފައިވާ ވަރަށްވެސް ބޮޑު ބައްޔެކެވެ. ނިފާގުކަމުގެ ބައްޔަކީ ވަކި ޒަމާނަކަށް ނޫނީ ވަކި ތަނަކަށް ޚާއްސަވެގެންވާ ކަމެއް ނޫނެވެ. ނިފާގު ބަލީގެ ނުރައްކަލަކީ ބޭރުފުށުން އޮމާން ވެފައި ހިތުގެ އެތޭގައި އަދަމުން ދަނީ އަޤުރު އަލިފާންކަމެވެ. ކޮންފަދަ ނުބައި ބޮޑުވެގެންވާ ބައްޔެއްތޯއެވެ.\nވިދާހާ އެއްޗަކީ ރަންކަމަށް ހީވެ އޭގެ ފަހަތުން ޢާފިލްވެ މީސްތަކުން ދުވަނީ މަދަކުންނޫނެވެ. މިއީ ވަގުތީ މަންޒިލެކެވެ. ދާއިމީ ތަނެއް ނޫނެވެ. އެކަމުކުވެސް މީސްތަކުން ޢާފިލްކަން މަތީ ދުވަނީ މާދަމާ ވެސް ދުނިޔޭގެ ހުންނާނެ ކަމުގެ ޔަޤީންކަމާއި އެކުއެވެ.\nދޮހޮއްކޮބެ ބުނާފަދައިން މިދުނިޔެއަކީ ފިނިފެންމަލުގެ ތަންމައްޗެކެވެ. ދުނިޔޭގައި އުޅޭއިރު އަޑިގަނޑާއި އުސްގަނޑާ ކުރިމަތިލާން ޖެހެއެވެ. ނިދާނެ އެދެއް ވިދާ ހެދުމެއް އެ ކައްވަޅަކަށް ނުގެންދެވެއެވެ.\nމި ދުނިޔޭގައި ސަލާމަތްވެވެން އޮތީ އަޅުކަމާއި ރިވެތި އަޚްލާގުގެ މަތީހައެވެ. ކެތްތެރިކަމާއި އޯގާތެރިކަމާއި ތެދުވެރިކަމާއި، ހިތްހެޔޮކަމާއި، ދީލަތިކަމާއި، އިޚްލާސްތެރިކަމާއިއެކީ އުޅެގެންނެވެ.\nދޮހޮއްކޮބޭގެ މި ލަވައަކީ އިބުރަތުން ފުރިގެންވާ ނަސޭހަތެކެވެ. ރާއްޖޭގެ ސިޔާސީ ކަންތަކާއިމެދު ވިސްނާލި ބަޔަކަށްވެސް ދޮހޮއްކޮބޭގެ މި ލަވައިން ވަރަށްގިނަ މާނަ ނެގިގެންދާނެއެވެ. ވެރިންނަށް ހުޝާމަދު ކުރުމަށްފަހު ޖެހިގެން އަންނަދުވަހު ފެންނަނީ އަދާވާތްތެރިގެން ގޮތުގައެވެ. ލިބުނު ބޮޑެތި ނަފާތަކުން އިސާހިތަކު ބޮޑު މުއްސަނދިކަމެއްލިބި ދެން ފެންނަނީ ޖެހިގެން އަންނަދުވަހު އަތުގައި ދައިގަންތަނެވެ.\nމަތިވެރި ﷲ ދޮހޮއްކޮބެގެ ފާފަ ފުއްސަވައި ސުވަރުގެ މިންވަރު ކުރައްވާށި. އާމީން


Luthufaru maraalee eh jinsun gulhun hingan ulheythee: Police | Mihaaru\nލުތުފަރު މަރާލީ އެއް ޖިންސުން ގުޅުން ހިންގަން އުޅޭތީ: ޕޮލިސް\nލުތުފަރު މަރާލުމަށް ފަހު މޫދަށް އެއްލާލިތަން ފާހަގަކޮށްފައި -- ފޮޓޯ: ޕޮލިސް\n16 މެއި 2019 - 17:09\nށ. ޅައިމަގުގައި ގެއްލިގެން ހޯދި ބަންގްލަދޭޝް މީހެއް ކަމަށްވާ ލުތުފަރު މަރާލީ، އޭނައާ އެކު އެއް ބޯޓުގައި މަސައްކަތްކުރި މީހުންނާ އެކު ގަދަކަމުން އެއް ޖިންސުން ގުޅުން ހިންގަން އުޅޭތީ އެކަމާ ހިތްހަމަނުޖެހިގެން ކަމަށް ފުލުހުން މިއަދު ބުނެފި އެވެ.\nމިދިޔަ މަހުގެ 22 ވަނަ ދުވަހު ގެއްލުނު ބިދޭސީ މީހާގެ މަރުގެ މައްސަލައާ ގުޅިގެން ފުލުހުން ބޭއްވި ފުރަތަމަ ނޫސްވެރިންގެ ބައްދަލުވުމުގައި ހެޑް އޮފް ސީިރިއަސް އެންޑް އޮގަނައިޒްޑް ކްރައިމް ސުޕްރިޓެންޑެންޓް އޮފް ޕޮލިސް ހަސަން ޝިފާއު ވިދާޅުވީ "ކުރިމަގު 1" ބޯޓުގައި މަސައްކަތްކުރާ ލުތުފަރާ ގުޅޭގޮތުން ފުރަތަމަ ހުށަހެޅީ ވީނުވީއެއް ގެއްލުނު މައްސަލައެއް ކަމަށެވެ. ނަމަވެސް މަރުގެ މައްސަލައެއްގެ ގޮތުގައި މިހާރު އެކަން ތަހުގީގުކުރަމުން އަންނަ ކަމަށް ވިދާޅުވި އެވެ.\nކައްކާއެއްގެ ގޮތުގައި މަސައްކަތްކުރާ ލުތުފަރުގެ މަރާ ގުޅިގެން، އެ ބޯޓުގައި މަސައްކަތްކުރާ ހަތަރު ބިދޭސީއަކު ހައްޔަރުކޮށްފައިވެ އެވެ. އެ މީހުންގެ ބަންދަށް ކްރިމިނަލް ކޯޓުން ވަނީ ދެ ފަހަރެއްގެ މަތިން 15 ދުވަސް އިތުރުކޮށްފަ އެވެ. މި މަހުގެ ފުރަތަމަ ދުވަހު އެންމެ ފުރަތަމަ ހައްޔަރުކުރީ ބޯޓުގައި މަސައްކަތްކުރާ އަލަމިންނާއި ނޫރުލް އިސްލާމެވެ. ޖެހިގެން އައި ދުވަހު ބޯޓުގައި ދެން ބާކީ ތިބި އެމް.ޑީ އަހުތަރު ހުސެއިނާއި ހަނީފް ބްރަދާ ހައްޔަރުކޮށްފައިވެ އެވެ.\nލުތުފަރު އެންމެ ފަހުން ފެނިފައިވަނީ، ކުރިމަގު ބޯޓުން، މިދިޔަ މަހުގެ 21 ވަނަ ދުވަހު ރޭގަނޑު 9:30 ހާއިރެވެ. އަދި ގެއްލިގެން ފުލުހުންނަށް ހުށަހަޅާފައިވަނީ މިދިޔަ މަހުގެ 22 ވަނަ ދުވަހުގެ ރޭ 12:17 ހާއިރެވެ.\nލުތުފަރުގެ މަރާ ގުޅިގެން ފުލުހުން މިއަދު ބޭއްވި ނޫސްވެރިންގެ ބައްދަލުވުމުގައި ހެޑް އޮފް ސީިރިއަސް އެންޑް އޮގަނައިޒްޑް ކްރައިމް ސުޕްރިޓެންޑެންޓް އޮފް ޕޮލިސް ހަސަން ޝިފާއު ވާހަކަދައްކަވަނީ-- ފޮޓޯ: ނިޝާން އަލީ/ މިހާރު\nޝިފާއު ވިދާޅުވީ ޅައިމަގު ބަނދަރުގައި އޮތް އިރު އެ ބޯޓުން އެ ރޭ 9:30-10:30 އާ ދެމެދު އާދަޔާ ހިލާފު އަޑުތަކެއް އިވުނު ކަމަށެވެ. އެހެންވެ އެ ސަރަހައްދުގައި ތިބި ބަޔަކު ބޯޓު ކައިރި އަށް ގޮސް ވާނުވާ ބެލި ކަމަށާއި އަދި އެއީ، އޭނާގެ އަންހެނުންނާ ފޯނުން ޒުވާބުކޮށްގެން ވާހަކަދެއްކި އަޑުކަމަށް ނޫރުލް އިސްލާމް ބުނެފައިވާ ކަމަށް ފުލުހުން ބުންޏެވެ. އެ ވަގުތު ބޯޓުގައި އެކަކު ނިދާފައި އޮތް ކަމަށް ވެސް ވިދާޅުވި އެވެ.\nމަރާލީ ކަރުގައި ހިފައި ނޭވާ ހާސްކޮށްލައިގެން\nލުތުފަރު މަރާލައި އޭނާގެ ހަށިގަނޑުގެ ބައިތައް ބުރިކޮށްފައިވާ ކަމަށް މީގެ ކުރިން އަޑުތައް ފެތުރު ނަމަވެސް ފުލުހުން މިއަދު އެކަން ދޮގުކުރި އެވެ. ޝިފާއު ވިދާޅުވީ ލުތުފަރު މަރާލާފައި ވަނީ ކަރުގައި ހިފައި ނޭވާ ހާސްކޮށްލައިގެން ކަަމަށެވެ. އެއަށްފަހު ހަށިގަނޑުގައި ބަރު ޖަހައި ކަނޑުފައްތާފައިވާ ކަމަށް ވިދާޅުވި އެވެ. ހަށިގަނޑުގެ ބައިތައް ބުރިކޮށްފައި ނުވާ ކަމަށް ފުލުހުން ބުންޏެވެ.\nއޭނާ މަރާލާފައި ވަނީ ބޯޓުގެ ވާތްފަރާތުން ދިރުނބާކޮޅު ހިސާބުން ތައްޓުމަތީގައި ބޭއްވުމަށް ފަހު ކަމަށާއި އެކަމުގައި ބައިވެރިވެފައި ވަނީ އަލަމިން އާއި ނޫރުލް އިސްލާމް ސަރުކާރާއި އެމް.ޑީ އަހުތަރު ހުސެއިން ކަމަށް ފުލުހުން ބުންޏެވެ. އެ ވަގުތު ހަނީފް ބްރަދާ އޮތީ ނިދައިފަ އެވެ.\nލުތުފަރު މަރާލި ރޭ އެ ވަގުތު ބޯޓަށް މީހަކު އަރައިފާނެ ކަމުގެ ބިރަށް، ލުތުފަރުގެ ދެ ފައިގައި ވަލެއް އައްސައި މޫދަށް ބާލާފައިވާ ކަމަށާއި އޭގެ ގަޑިއެއްހާ އިރު ފަހުން ނޫރުލްއިސްލާމް މޫދަށް ފުންމާލުމަށް ފަހު ލުތުފަރުގެ ހަށިގަނޑު އަލުން ނެގީ ކަމަށް ފުލުހުން ބުންޏެވެ. އަދި ލުތުފަރު ލައިގެން ހުރި އަންނައުނު ބާލުވައި އޭނާގެ ހަށިގަނޑުން ފެން ހިއްކައި، އެހެން އަންނައުނު ލައްވައި، އޭނާ އާއްމުކޮށް ނިދަން އޮންނަ ތަންމަތީގައި ބޭއްވިކަން ވެސް ތަހުގީގަށް ވަނީ އެނގިފަ އެވެ.\n"އެހެން ބާއްވާފައި ވަނީ އެ ވަގުތު ބޯޓަށް އެހެން މީހަކު އެރިކަމުގައި ވިއަސް ލުތުފަރު ބޯޓުގައި ނިދާފައި އޮތްކަން ދެއްކުމުގެ މަގުސަދުގައި. އެއަށްފަހު އޭނާގެ ހަށިގަނޑާ މެދު އަމަލުކުރާނެ ގޮތަކާ ދޭތެރޭ މަޝްވަރާކުރުމަށް ފަހު އެ ރޭގެ ދަންވަރު 1:30 ހާއިރު ލުތުފަރުގެ ހަށިގަނޑު ކަނޑުފައްތަން ނިންމައި ތިން މީހުން ވެގެން ލުތުފަރުގެ ހަށިގަނޑު ކުރިމަގު ބޯޓާ ދިމާލުން ފަޅުތެރެއަށް ދެ ވަނަ ފަހަރަށް ބޭލުވި،" ޝިފާއު ވިދާޅުވި އެވެ.\nއޭނާ ވިދާޅުވީ ލުތުފަރު ކަނޑުފައްތާފައި ވަނީ ބޯޓުގައި ބޭނުންކުރާ ވަލާއި ގޯންޏާއި އަދި ފެންއަޅަން ބޭނުންކުރާ 20 ލީޓަރުގެ ތިން ފެން ހަން ބޭނުންކޮށްގެން ކަމަށެވެ. އެ މީހުންނާ އެކީގައި އެ އެއްޗެހި ބާލުވައި، އެ ތިން ހަން ލުތުފަރުގެ ހަށިގަނޑުގައި ބަނުމަށް ފަހު ހަންތަކުގެ އެހީގައި ލުތުފަރުގެ ހަށިގަނޑު ފަޅުތެރެއިން ލާފައި، ގެންގޮސް ބަނދަރުގެ ބޭރު ތޮށިގަނޑު މަތިން އަރުވައިގެން ތޮށިގަނޑުގެ ބޭރަށް ހަށިގަނޑު ގެންގޮސްފައިވެ އެވެ. އޭގެ ފަހުން ބޯޓުން ގެންދިޔަ ގޯނިތަކަށް، އެ ދިމާލުގައި ހުރި ހިލަތަކުން ހިލަ އާއި މޫދުން ގާ އެޅުމަށް ފަހު ލުތުފަރުގެ ފަޔާއި އުނަގަނޑުގައި އެ ބަސްތާތައް އައްސާފައިވާ ކަމަށް ވެސް ވިދާޅުވި އެވެ.\nލުތުފަރުގެ ކަށިތައް ކަނޑު އަޑީގައި. -- ފޮޓޯ: ޕޮލިސް\n"އެ ބަސްތާތަކުގެ އިތުރުން ބޮޑު ގަލެއް، ހަށިގަނޑުގައި އެއްސުމަށްފަހު، ކުރިން ވެސް ހަށިގަނޑުގައި އައްސާފައި ހުރި ހަންތަކުގެ އެހީގައި ހަށިގަނޑު، ބަނދަރާ ދިމާލުން ބޭރު ކަނޑުގެ ސަރަހައްދަށް ފަތާފައި ގެންދިއުމަށް މަސައްކަތްކުރި. އެހެން ނަމަވެސް ބަސްތާތައް ބަރުވުމުން އޭގެތެރެއިން ބައެއް ބަސްތާތައް ތޮށިގަނޑާވީ ހިސާބުން ދޫކޮށްލުމަށް ފަހު، ހަށިގަނޑުގައި އައްސާފައި ހުރި އެހެން ބަރުތަކާ އެކީގައި ލުތުފަރުގެ ހަށިގަނޑު އެ ދިމާލުން ކަނޑުގެ ސަރަހައްދަށް ގެންގޮސް، ހަށިގަނޑުގައި ބަނދެފައިވާ ހަންތައް ވަކިކޮށް، ބަރުތަކާ އެކީގައި ލުތުފަރު ކަނޑަށް ފައްތާފައިވާކަން ފާހަގަކުރެވޭ،" ލުތުފަރު ކަނޑުފެއްތި ގޮތް ތަފްސީލުކޮށް ދެއްވަމުން ޝިފާއު ވިދާޅުވި އެވެ.\nއޭނާ މަރާލުމަށް ފަހު އެ ތިން މީހުން ހަންތައް ހިފައިގެން އައިސް ބޯޓަށް އެރީ އެވެ. އަދި ނިދުމަށްފަހު ފަތިހު ބޯޓު ފުރަން މީހުން އަރައި ތައްޔާރުވުމުން ލުތުފަރާ ގުޅޭގޮތުން އެ ބިދޭސީން ބޯޓުގެ ކެޕްޓަނާ ސުވާލުކުރި ކަމަށް ވެސް ވިދާޅުވި އެވެ. އެ މީހުންނަށް ލުތުފަރާ ގުޅޭ މައުލޫމާތު ނޭނގޭ ކަމަށް، ކެޕްޓަންގެ ގާތު ބުނި ކަމަށް ޝިފާއު ވިދާޅުވި އެވެ.\nފަރުމަތިން ފެނުނީ ހުސް ކަށިތަކެއް\nފުލުހުން ބުނި ގޮތުގައި، އަދި ނިއުސް ކޮންފަރެންސްގައި ވެސް ދައްކާފައި ވަނީ ލުތުފަރުގެ ކަށިތައް ކަމަށް ބެލެވޭ ކަށިތަކެކެވެ. އޭގެ ތެރޭގައި ވަކިވަކިން ހުރި ކަށިތަކަކާއި ކަރުން ފެށިގެން މައިބަދަ އެއްްކޮށް އޮތް ކަށިގަނޑަކާއި ބޮލުގެ ނާށިގަނޑު ހިމެނެ އެވެ. އެ އެއްޗެހި ފެނިފައި ވަނީ އެ ސަރަހައްދުގެ 27 މީޓަރު އަޑިންނެވެ.\nއެއީ ލުތުފަރުކަން ޔަގީން ވަނީ ކިހިނެއްތޯ ނޫސްވެރިޔަކު ސުވާލުކުރުމުން ފުލުހުން ބުނީ ތަހުގީގުގައި ލުތުފަރު ކަނޑުފެއްތި ކަމަށް ބުނާ ސަރަހައްދާއި އެ ކަށިތައް ފެނުނު ސަރަހައްދާ ދިމާވާ ކަމަށާއި ކަށިތަކުގެ މުއްދަތަށާއި ލުތުފަރުގެ އިސްކޮޅަށް ބެލިޔަސް އެއީ ލުތުފަރުކަން ޔަގީންވާ ކަމަށެވެ. އެހެން ނަމަވެސް، ލުތުފަރަކީ ކާކުކަން އަދި ހޯދިފައި ނުވާތީ ސައިޓިފިކް ނުވަތަ ޑީއެންއޭގެ އެއްވެސް ހެއްކެއް އަދި ނެތް ކަން ފުލުހުން ފާހަގަ ކުރި އެވެ.\nފުލުހުން ބުނީ ލުތުފަރުގެ ހަށިގަނޑުގެ ކަށިތައް އެކަނި ހުރީ، އެ ކަށިތައް ފެނިފައި ވަނީ އޭނާ ކަނޑުފެއްތިތާ 15 ވަރަކަށް ދުވަސްވެފައިވެ، މަސްގަނޑު ވަކިވެފައިވާތީ އެވެ. ކަނޑު އަޑީގައި އޮންނަ ހަށިގަނޑެއްގެ މަސްތައް އާންމުކޮށް 4-5 ދުވަސްތެރޭގައި ހަށިގަނޑާ ވަކިވާ ކަމަށް ވެ އެވެ.\nލުތުފަރުގެ ބޮލުގެ ނާށިގަނޑު\nލުތުފަރު ކަނޑުފެއްތި ކަމަށް ބުނާ ސަރަހައްދު ފާސްކުރިއިރު ގާ އަޅައި ވާ އައްސާފައިވާ ބަސްތާތަކާއި ބަނދަރާ އޭރު އޭނާ ލައްވާފައި އޮތް ކަމަށް ގަބޫލުކުރެވޭ ފަޓުލޫނާއި ވާ އައްސާފައި ހުރި ގާތައް ވެސް ވަނީ ފެނިފަ އެވެ.\nފުލުހުން މިހާރު އަންނަނީ އެ ސަރަހައްދުން ފެނުނީ ލުތުފަރުގެ ހަށިގަނޑުގެ ބައިތައް ކަން ކަށަވަރުކުރުމުގެ މަސައްކަތް ކުރަމުންނެވެ. ލުތުފަރާ ގުޅޭ ރަސްމީ އެއްވެސް ލިޔެކިޔުމެއް ލިބިފައިނުވާތީ އެކަމުގައި ދަތިތަކާ ދިމާވާ ކަމަށް ފުލުހުން ބުނެ އެވެ.\n"ކޯޓުގައި ވެސް ކުށަށް އިއުތިރާފުވި"\nއެ މައްސަލައިގެ ތުހުމަތުކުރެވޭ މީހުންނާ ސުވާލުކުރުމުން ލުތުފަރު މަރާލިކަމަށް ތިން މީހުން އެއްބަސްވެފައިވާ ކަމަށް ހޮމިސައިޑް އިންވެސްޓިގޭޝަން ޔުނިޓުގެ ހެޑް މުހައްމަދު ސާމިހު ވިދާޅުވި އެވެ. އަދި ބަންދާ މެދު ގޮތެއް ނިންމަން ކޯޓަށް ހާޒިރުކުރުމުން، ކޯޓުގައި ވެސް ވަނީ ލުތުފަރު މަރާލިގޮތް ކިޔައިދީ އެކަމަށް އެއްބަސްވެފައިވާ ކަމަށް ވިދާޅުވި އެވެ.\n"...މުއްދަތުގެ މަޖިލީހަށް [ކޯޓަށް] ގެންދާ ކޮންމެ ފަހަރަކު ވެސް މި ފަރާތްތަކުން ކޯޓުގެ މަރުހަލާގައި ނުވަތަ މުއްދަތު މަޖިލީހުގައި މި ފަރާތްތައް މިކަން ކުރިގޮތް ވަނީ ވަރަށް ތަފްސީލުކޮށް ކިޔައިދީފައި، ކޯޓުގެ މަރުހަލާގައި ވެސް [މަރާލިކަމަށް] އިއުތިރާފުވެފައި،" ސާމިހު ވިދާޅުވި އެވެ.\nޝިފާއު ވިދާޅުވީ އެ މައްސަލައިގެ ތަހުގީގު އަދި ވެސް އިތުރަށް ކުރަމުން އަންނަކަމަށެވެ. އަދި އެމީހުންގެ މައްޗަށް ދައުވާކުރަން ވަރަށް އަވަހަށް ޕްރޮސެކިއުޓާ ޖެނެރަލް (ޕީޖީ) އޮފީހަށް ފޮނުވާނެ ކަމަށް ވިދާޅުވި އެވެ.\nފުލުހުން މީހުން މެރުން މަރު\n81 ކޮމެންޓް, 187 ރިއެކްޝަންސް\nލުތުފަރު މަރާލީ އެއްޖިންސުން ގުޅުން ހިންގަން އުޅޭތީކަމަށް ކުޅެދީފި.\nހަހަހަ ބުނަންއޮތް އެތި މާބޮޑު\nބޮޑަށް ވައްތަރީ3މީހުން ވެގެން ލުތުފަރާ އެއް ޖިންސުން ގުޅުން ހިންގަން އުޅުނީމަ އޭނަ އެއްބަސް ނުވެގެން ހެން. ތިޔޮތީ އިދިކޮޅައް ކިޔާދީފަ.\nދެން ދުވަސްކޮޅަކުން އިވޭނީ، "ލުތުފަރުގެ މަރާ ގުޅިގެން ހައްޔަރުކުރި އެންމެން އަނބުރާ ޤައުމަށް ފޮނުވާލަނީ". ވައްލާހު އައުލަމް\nލުތުފަރާއި ދޯނީގައި ތިބީ ގަވާއިދާ ހިލާފަށްތިބި ބަޔެއްކަމަަށް ބެލެވެ، އެހެންވީމަ ލުތުފަރުގެ އެއްވެސް ލިޔެކިޔުމެއް ނެތީ މިމީހުން ލައްވާ މަސައްކަތް ކުރުވާ ފަރާތް އިމިގްރޭޝަން ގާނޫން އާއި ހީލާފް ވެފައިވާތީ އޭނާއަށް ވެސް ފިޔަވަޅުއަޅަން ޖެހޭ، އަދި މިގޮތަށް ދޯނިތަކުގައިޔާ ރަށްތަކުގައި އުޅޭ މީހުން ހޯދާ ފިޔަވަޅު އަޅަން ގޮވާލަން\nހުސް ދޮގު އެހާއަަހައް ބައިބަި ވަކިނުވާނެ ބުރި ނުކުރަންޏާ.\nބްރޯ މަސް މިޔަރު ފަދަ ތަކެތި ދަތް އަޅައިފި ނަމަ އެހެން ވުން އެކަށީގެންވޭ.\nމަރާލާފައޮންނަ ފާނައެއް ނުވަތަ ވެނެއް ކުދި ކުދި މަސްތައް ކައިނަގާއިރުވެސް މަހެއްހާދުވަހުން ކަށިގަނޑަކަށްވަނީ އަނެއްކާ އޭނަ އެމީހުންފެއްތީ ކީއްކޮށްފަބާ؟ ހުސްސުވާލު އެމީހުންކޮންމެސް ދޫކޮށްނުލާތި\nއޭލެވެލް ފެންވަރު ކުދީން ނެތީ ތޯ، އިމްރާނޫ ؟ ތިއޮއް އަގު ވައްޓުވާ ލަނީ މުޅި މިނިސްޓްރީ ގެ.\nމިއީ ކުޑަ މައްސަލަ އެއް ނޫން. މިވަރު ކުޑަކުޑަ ކަމެއް ބަލާލާ ފެންވަރު ނެތިއްޔާ އިމްރާނު އަމިއްލަ އަށް ވަޒީފާ އިން ވަކިވުމަށް ގޮވާލަން.\nރާއްޖޭގައި ގެއްލިފައިވާ ކިތަންމީހުން މިގޮތައް ކަނޑުފައްތާފައިވާނެބާ...! ކީއްވެތޯ ފުލުހުން ގެ ތަހްގީގުތައް މިއަށްވުރެއް ފެންވަރު ރަނގަޅު ނުކުރެވެނީ.\nމި ފެންވަރު ގެ ކުދިން އާއްމުން ނަށް މައުލޫމާތު ދިނުމަށް ނެރެގެން ނުވާނެ. އެއީ އޯގަނައިޒޭޝަން ގެ ވެރިޔެއްގެ ކުށް. އެހެން ބަހަކުން ބުނާ ނަމަ މިނިސްޓަރ އިމްރާން ގެ ކުށް. މި ދެ ކުދިން ދައްކާފަ އެހުރީ ކުޑަކުދީން ދައްކާ ކަހަލަ ވާހަކަ ކަން ކޮންމެ މީހަކު ވެސް ގަބޫލު ކުރާނެ !


Saudi Qatar ah lui dhee boadaruthah hulhuvaalanee\nސައުދީން ގަތަރަށް އަޅާފައި އޮތް ދަތިކުރުން އުވާލައި، ބޯޑަރުތައް ހުޅުވާލަނީ\nސައުދީ ރަސްގެފާން ސަލްމާން އަދި ގަތަރުގެ އަމީރު ޝެއިހް ތަމީމް އަލް ސާނީ މަޝްވަރާ ކުރައްވަނީ\nސައުދީ އަރަބިއްޔާގެ ބޯޑަރު ގަތަރަށް ހުޅުވާލަނީ އެވެ. ގަތަރަކީ ޓެރަރިސްޓުންނަށް ވާގިވެރިވާ ގައުމެއް ކަމަށް ބުނެ، އެއްގަމާއި ކަނޑު އަދި ވައިގެ ސަރަހައްދު ސައުދީން ބަންދު ކުރީ 2017 ވަނަ އަހަރު މެދާ ހިސާބުގަ އެވެ.\nޓެރަރިސްޓުންނަށް، އީރާނާއި އީރާންގެ ޕްރޮކްސީތަކަށް ގަތަރުން އެހީތެރިވާތީ، އެކަން އެގޮތަށް ނުކުރުމަށް އެދި ސައުދީންނާއި ބައިވެެރިން ގަތަރަށް ނަސޭހަތްތެރިވި އެވެ. އެހެން ނަމަވެސް، އެދެވޭ ނަތީޖާއެއް ފެނިފައި ނުވާތީ ގަތަރަަށް ދަތިކުރުމަށްޓަކައި ސައުދީން ބޯޑަރުތައް ބަންދުކުރީ އެވެ. ސައުދީއާއެކު މި އެއްބާރުލުމުގައި ދެން ބައިވެރިވި ގައުމުތަކަކީ ޔުނައިޓެޑް އަރަބަ އެމިރޭޓްސް އާއި މިސްރު އަދި ބަހްރޭން އެވެ. މި ލިސްޓްގައި ދިވެހިރާއްޖެ ވެސް ހިމެނެ އެވެ.\nގަތަރާ ގުޅުން ކަނޑާލުމުގެ ސަބަބުން، ޒަމާންތަކެއް ވަންދެން ގަލްފު ދައުލަތްތަކުގެ މެދުގައި އޮތް ލޯތްބާއި އަޅާލުމަށް ގުޑުން އަރައިގެން ދިއަ އެވެ. ހައްޖާއި އުމްރާ އަދި ކާބޯތަކެތި ހޯދުން ފަދަ ދިރިއުޅުމުގެ ފަސޭހަތަކަށާއި ޒަރޫރީ ބޭނުންތަކަށް ސައުދީއަށް ވަދެ އުޅުމަށް ގަތަރަށް އޮތް ފުރުސަތު ބަންދު ވުމުން ގަތަރުގެ ކިބައިން ފެނިގެން ދިޔައީ ނަފުރަތާއި ވާދަވެރި ކަމެވެ.\nގުދުރަތީ ގޭހާއި ތެލުން މުއްސަނދިކަން ލިބިފައިވާ ގަތަރަށް ދަތި ކުރުމުގެ ސަބަބުން އުނދަގޫތަކެއް ފުރަތަމަކޮޅު ތަހަންމަލު ކުރަން ޖެހުނު ނަމަވެސް، ޕެޗް އަޅާލުމުން ބޮޑުކަމަކަށް ނުވިއެވެ.\nމި ފުރުސަތުގެ ބޭނުންހިފައި އީރާނާއި ތުރުކީން ގަތަރުގައި ތަތްކޮށްލީ ތުއްތު ކުއްޖަކު އުރާލައި ކިހިލިޖަހާލާ މިސާލުގަ އެވެ. ގަތަރު އެކަހެރިވިޔަ ނުދޭނަމޭ ބުނަމުންނެވެ. އީރާނާއި ތުރުކީން ސީދާ ފްލައިޓްތަކުގައި، ހުއްޓިނެތި ގަތަރަށް ކާބޯތަކެތި އެތެރެ ކުރަން ފެށި އެވެ.\nއެމެރިކާ ވެސް އޮތީ މިކަހަލަ ފުރުސަތަށް އެދިއެދި އެވެ. ގަލްފު ގައުމުތަކުގެ މެދުގައި ހަތިޔާރުގެ ވާދަވެރިކަން އުފެއްދުމަށްޓަކައި ގަތަރާ ދިމާއަށް އެނބުރިގަތެވެ. އަދި އެމެރިކާއިން އުފައްދާހާ ހަތިޔާރެއް ގަތަރަށް ވިއްކުމަށްޓަކައި މަގުކޮޅުން ބޯ ދިއްކުރަން ފެށި އެވެ.\nގަތަރުގެ ޑިޕިއުޓީ ޕްރައިމް މިނިސްޓަރާއި ކުވޭތުގެ ފޮރިން މިނިސަޓަރު ބައްދަލުކުރައްވައި މަޝްވަަރާކުރައްވަނީ\nސައުދީއާ ގަތަރާ ދެމެދު ގުޅުން ރަނގަޅު ކުރުމަށް ކުވޭތުން ބުރަ މަސައްކަތްތަކެއް ކުރި އެވެ. އެހެން ނަމަވެސް، އެއްގަލަކަށް ނޭރި ވަނީ ދިގު ލައިފަ އެވެ. ދެ ގައުމުގެ ގުޅުމަށް ހެޔޮ ބަދަލު އައިސް ބޯޑަރުތައް ހުޅުވާލާ ވާހަކަ ވެސް އެންމެ ފުރަތަމަ ހާމަކުރީ ކުވޭތުންނެވެ. އެހެން ނަމަވެސް، ގަތަރާއެކު އެއްބަސްވެވުނު ނުކުތާތަކަށް އަދި އަލިއަޅުވައެއް ނުލަ އެވެ.\nސައުދީގައި މިއަދު ފަށާ ގަލްފް ކޯޕަރޭޝަން ކައުންސިލް (ޖީސީސީ) ސަމިޓަށް ގަތަރުގެ އަމީރު ޝެއިހް ތަމީމް އަލް ސާނީ ވަޑައިގަންނަވާނެ ކަމަށް އޮފިޝަލުން ބުނެ އެވެ.\nސައުދީ އަަރަބިއްޔާ ކްވޭތު ޔުނައިޓެޑް އަރަބް އެމިރޭޓްސް + ގަތަރު\nކުވޭތު ކަނބަލުން އަސްކަރިއްޔާއަށް\nގަލްފް ކައުންސިލް ސަމިޓް: ސަމާލުކަން ގަތަރަށް


SunOnline: Ronaldo ge boluge isthashigandah genai badhaluge sirrakee kobaa?\nއަލީ ރިފްޝާން 06 Jun 2017, 09:46\nރެއާލް މެޑްރިޑްގެ ޕޯޗުގަލް ތަރި ކްރިސްޓިއާނޯ ރޮނާލްޑޯ، އެންމެ ބޮޑަށް ފާހަގަކޮށްލެވެނީ ވަރަށް ފެޝަން ކުޅުންތެރިއެއްގެ ގޮތުގައެވެ. ލަނޑު ޖެހުމަށްފަހު ޖައްސާލާ ވައްތަރާއި ކެމެރާތަކުގެ ކުރިމަތީގައި ގެންގުޅޭ ހާއްސަ ސްޓައިލް ފާހަގަކޮށްލެވެއެވެ. އޭގެ ތެރެއިން ވެސް އެންމެ ފާހަގަވަނީ ރޮނާލްޑޯގެ ބޮލަށް ގެންނަ ބަދަލުތަކެވެ.\nބޮލުގެ އިސްތަށިތައް ކޮޅަށް ނަގައި، ބޮލުގެ ކުލަޖެއްސުމާއި، އެއް ހާފު ނިމިގެން އަނެއް ހާފަށް ކުޅެން ނުކުންނައިރު ރޮނާލްޑޯގެ އިސްތަށިގަނޑުން ފެނިގެންދަނީ ތަފާތު ސްޓައިލެކެވެ. މިހާރު އޭނާގެ ބޮލުގެ އިސްތަށިގަނޑު ވަނީ ވަރަށް ތުނިކޮށް ކޮށާލައިފައެވެ. އޭނާ އެ ބަދަލު ގެނައީ ސަބަބުތަކެއް ވެސް ނެތިއެއް ނޫނެވެ.\nމި ސީޒަނުގެ ޔޫއެފާ ޗެމްޕިއަންސް ލީގު ވެސް ރޮނާލްޑޯ ނިންމާލީ ރެކޯޑުތަކަކާއެކުއެވެ. ޔުވެންޓަސްއާ ދެކޮޅަށް ކުޅުނު ފައިނަލު މެޗު ރެއާލަށް ކާމިޔާބުކޮށްދިނުމުގައި އެންމެ އިސް ދައުރެއް އަދާކުރި ކުޅުންތެރިޔަކީ ވެސް ރޮނާލްޑޯއެވެ. ޔުވެންޓަސް އަތުން 4-1 ލަނޑުން މޮޅުވި އެ މެޗުގައި ރޮނާލްޑޯގެ ފަރާތުން ދެ ލަނޑު ފެނިގެންދިޔައިރު، އެ ދެ ލަނޑުގެ ސަބަބުން އޭނާއަކީ މިސީޒަނުގެ ޗެމްޕިއަންސް ލީގުގައި އެންމެ ގިނަ ލަނޑުޖެހި ކުޅުންތެރިޔާއެވެ.\nރެއާލަށް 12 ވަނަ ފަހަރު ޗެމްޕިއަންސް ލީގު ހޯދައިދިނުމަށް އެހީތެރިކަން ފޯރުކޮށްދިނުމަށްފަހު، ރޮނާލްޑޯގެ ބޮލުގެ އިސްތަށިގަނޑު ތުނިކޮށް ކޮށާލީ ފައިނަލް މެޗުގެ ކުރިން އޭނާ ވެފައިވާ ވައުދެއް ފުއްދުމުގެ ގޮތުންނެވެ.\n"އެއީ އަހަރެން ވެފައިވާ ވައުދެއް. އަހަރެން ވައުދުވެފައިވާނީ އަހަރެމެންނަށް ޗެމްޕިއަންސް ލީގު ކާމިޔާބުކުރެވި އަދި އަހަރެންނަށް ލަނޑެއް ކާމިޔާބުކުރެވިއްޖެނަމަ، މި ބަދަލު ގެންނާނެ ކަމަށް. އަހަރެން އަބަދުވެސް މަސައްކަތްކުރަނީ ޓީމަށް ފައިދާވާނެ ގޮތަށް. ކަންތައްތައް ދަނީ ވަރަށް ރަނގަޅަށް،" ރެއާލް މެޑްރިޑް ޓީވީއަށް ދިން އިންޓަވިއުއެއްގައި ރޮނާލްޑޯ ބުންޏެވެ.\nރޮނާލްޑޯ އަކީ ޗެމްޕިއަންސް ލީގުގެ ތިން ފައިނަލުގައި ލަނޑުޖެހި ހަމައެކަނި ކުޅުންތެރިޔާއެވެ. އޭގެ އިތުރުން ޗެމްޕިއަންސް ލީގުގެ ތާރީހުގައި އެންމެ ގިނަ ލަނޑު ޖެހި ކުޅުންތެރިޔަކީ ވެސް އޭނާއެވެ.


އައިފިލް ޓަވަރއާ ބެހޭ ގޮތުން ނޭނގޭ އެތައް މަޢުލޫމާތު ތަކެއް |\nޖެނުއަރީ 9, 2020 304 0\nއައިފިލް ޓަވަރަކީ ދުނިޔޭގެ އެންމެ ގިނަ މީހުން ދަތުރު ކުރާ މަންޒިލްތަކުގެ ތެރެއިން އެއް މަންޒިލެވެ. ފްރާންސްގެ ޕެރިސްގައި ހުންނަ މިޓަވަރ ބަލާލަން އަހަރެއްގެ މައްޗަށް އެތައް މިލިޔަން ޓޫރިސްޓުންނެއް އެޤައުމަށް ދަތުރު ކުރެއެވެ. މީގެ ތެރޭގައި ދިވެހިންވެސް ހިމެނެއެވެ.\nލޯބީގެ މަންޒިލެއްގެ ގޮތުގައި މަޝްހޫރުވެފައިވާ މިތަނަށް ގިނަ ދިވެހިންގެ ނަޒަރު ހުއްޓިފައިހުރިއިރު، 1889 ހުޅުވާފައިވާ މިޓަވަރކީ އޭރުގައި އެހާބޮޑު މަޝްހޫރުކަމެއް ލިބިގެން ދިޔަތަނެއް ނޫނެވެ. ތިރީގައި މިވަނީ މި ޓަވަރާއި ބެހޭ ގޮތުން ފަހަރުގައި ނޭނގި ހިނގައިދާނެ ބައެއް މަޢުލޫމާތު ތަކެވެ.\n1887 އަހަރުގައި މިޓަވަރު ބިނާ ކުރަން ފެށުމާއިއެކު މިޓަވަރުގެ މަސައްކަތް ހުއްޓުވުމަށް ފްރާންސްގެ 300 އެއްހާ މީހުން، އާޓިސްޓުންނާއި އާކިޓެކްޝަރުންނާއި ހިމެނޭގޮތަށް ޕެޓިޝަނެއްގައި ހުށަހެޅިއެވެ. ނަމަވެސް އޭރުގެ އެޤައުމުގެ ސަރުކާރުން ނިންމީ އެކަންތަކަށް މާބޮޑު ސަލާލުކަމެއް ނުދީ ޓަވަރުގެ މަސައްކަތް ބާރު ސްޕީޑެއްގައު ކުރިޔަށް ގެންދާށެވެ. މިގޮތުން މި ޓަވަރު ހުޅުވެފައިވަނީ ހަދަން ފެށިތާ ދެ އަހަރާއި ދެމަހާއި ދެ ދުވަސް ފަހުންނެވެ.\nމިޓަވަރު ބިނާ ކުރުމަށް 7,799,401.31 ފްރާންސް ގޯޅްޑް ޚަރަދުވިއެވެ. 1,063 ފޫޓް އުސް މިނުގައި ހުންނަ މިޓަވަރުގެ އެންޓެނާ ނުލާ އުސްމިނުގައި ހުންނަނީ 984 ފޫޓްއެވެ. މިޓަވަރު ހޫނުވާން ފެށުމުން ބޮޑުވާ ކަމަށް ލިޔުންތަކުގައިވެއެވެ. މިގޮތުން އިރުދިނުމުން މިޓަވަުގެ ދިގުމިން އަދި ފުޅާމިން7އިންޗި ބޮޑުވެއެވެ.\nއައިފިލް ޓަވަރ ބިނާ ކުރީ ގުސްޓޭވް އައިފިލް ނަމަކަށް ކިޔާ ފުރާންސްގެ ސިވިލް އިންޖިނިއަރެއްގެ ބެލުމުގެ ދަށުންނެވެ. ފްރާންސްއަށް އޭރު އަންނަމުންދާ ތަރައްޤީ ދައްކާދިނުމަށް ހަދާފައިވާ މިބިނާ ހުންނާނެ ކަމަށް ލަފާކޮށްފައިވަނީ 30 އަހަރަށެވެ. އަދި އޭރު ޕްލޭންކޮށްފައި އޮތީ ޓަވަރު ހަދާތާ 20 އަހަރު ތެރޭގައި ނެގުމަށެވެ.\n1944 ވަނަ އަހަރު އެޑޯލްފް ހިޓްލާ ތަޅާލުމަށް އަމުރު ކުރި އައިފިލް ޓަވަރ އަދިވެސް އެހުރީ މީގެ ކުރިންވެސް ހުރި ގޮތަކާށެވެ. މިޓަވަުގައި މިހާތަނަށް ކުލަ ލާފައިވަނީ އެންމެ 13 ފަހަރުއެވެ.


Mathee thauleemu ge fenvaraa medhu suvaalu: Ministry ah hallukurevidhaane baa? | Mihaaru\nމަތީ ތައުލީމުގެ ފެންވަރާ މެދު ސުވާލު: މިނިސްޓްރީއަށް ހައްލުކުރެވިދާނެ ބާ؟\n21 ޖެނުއަރީ 2019 - 07:37 21 comments\nއަތުގައި އޮންނަ ސެޓްފިކެޓާ އެއްވަރަށް އެއްޗެއް ދަސްވެފައި ނުހުންނަ ކަމުގެ ޝަކުވާ، ވަޒީފާ ދޭ ފަރާތްތަކުން ކުރެ އެވެ. މިއީ ރާއްޖޭގައި މިހާރު ފުޅާވަމުން އަންނަ މަތީ ތައުލީމުގެ ފެންވަރާ މެދު ސުވާލު އުފެދޭ ހިސާބެކެވެ. ރާއްޖޭގެ ކޮލެޖު/ޔުނިވާސިޓީތަކުގެ ކޯސްތަކުގެ ފެންވަރު ދަށްވަމުން ދާކަމުގެ ވާހަކަތައް ދެކެވޭއިރު މީގެ ކުރިން އެކަމާ ދެކޮޅަށް ފިޔަވަޅެއް އެޅިފައެއް ނުވެ އެވެ.\nމިއީ އާ ސަރުކާރުން އަލަށް އުފެއްދި މަތީ ތައުލީމާ ބެހޭ މިނިސްޓްރީއަށް އޮތް ބޮޑު ގޮންޖެހުމެއް ކަމަށް، އެތައް ބަޔަކު ގަބޫލުކުރެ އެވެ. ނަމަވެސް ރާއްޖޭގެ މަތީ ތައުލީމުގެ ހާލަތު އޮތީ އެހެން ކަމަކަށް މިނިސްޓަރު ޑރ. އިބްރާހިމް ހަސަނަށް އަދި އެނގިވަޑައެއް ނުގަންނަވަ އެވެ. އޭނާ ވިދާޅުވި ގޮތުގައި މަތީ ތައުލީމުގެ ފެންވަރެއް ނެތް ކަމަ އެއީ "ވަރަށް ބޮޑު ކަންބޮޑުވުމެކެ"ވެ. އަދި އޭނާ ގަބޫލުކުރައްވާ ގޮތުގައި މަތީ ތައުލީމަކީ ހަމައެކަނި ސަނަދެއްގެ ބޭނުމުގައި ހޯދާ އެއްޗަކަށް ވެގެން ނުވާނެ އެވެ.\nހަޔަ އެޑިއުކޭޝަން މިނިސްޓަރު ޑރ. އިބްރާހިމް ހަސަން "މިހާރު" އަށް އިންޓަވިއުދެއްވަނީ.-- ފޮޓޯ: އަހުމަދު ނިޝާތު/ މިހާރު\n"ރެގިއުލޭޓްރީ އެޖެންސީގެ ހައިސިއްޔަތުން ސަރުކާރު ކަންބޮޑުވާނެ ކަމެއް ތިކަން [ފެން ވަރު ދަށް] ތިހެން އޮތް ކަމަށް ވަންޏާ... މަތީ ތައުލީމު ހޯދުމުގެ މަގުސަދަކަށް ވާން ޖެހޭނީ އެ ހޯދާ ތައުލީމުގެ ސަބަބުން ތިމާ، މިހާރު ހިދުމަތް ކުރާ ފެންވަރަށް ވުރެ ރަނގަޅު ފެންވަރުގެ ހިދުމަތް ކުރުން ނޫނީ ތިމާގެ އެމްޕްލޮއިބިލިޓީ މަތިވެގެން ދިއުން،" ޑރ. އިބްރާހިމް ހަސަން ވިދާޅުވި އެވެ.\nމަތީ ތައުލީމުގެ ފެންވަރާ މެދު ގިނަ ބައެއްގެ ކަންބޮޑުވުންތަކެއް ހުރިއިރު މިނިސްޓަރު ދެއްވާ ޔަގީންކަމެއް ވެސް އެބަ އޮތެވެ: މި ސަރުކާރުގެ ފަސް އަހަރުގެ ތެރޭގައި މަަތީ ތައުލީމުގެ ފެންވަރު ކަށަވަރުކުރުމެވެ. އެގޮތުން ކޯސްތަކުގެ ފެންވަރު ބަލާ މޯލްޑިވްސް ކޮލިފިކޭޝަން އޮތޯރިޓީ (އެމްކިއުއޭ) އަށް ގާނޫނީ ބާރު ދީ، ހަގީގީ މައްސަލަތަކަށް ހައްލު ހޯއްދަވައިދެއްވާނެ ކަމަށް އޭނާ ވިދާޅުވި އެވެ.\nމިނިސްޓަރު ދެކިވަޑައިގަންނަވާ ގޮތުގައި އެމްކިއުއޭއަށް ގާނޫނީ ބާރު ލިބުމަކީ މަތީ ތައުލީމު ފޯރުކޮށްދެނީ ހަރުދަނާ ނިޒާމެއްގެ ތެރެއިން ކަން ރައްޔިތުންނަށް ކަށަވަރުވުމެވެ.\n"ރެގިއުލޭޓްރީ ބޮޑީއަކަށް ގާނޫނީ ބާރު ލިބިގެން ދެއްތޯ ކަންތައްތައް ރެގިއުލޭޓްކުރެވޭނީ. އެހެންވީމަ ތި ފާހަގަކުރި ބައެއް މައްސަލަތަކަކީ ގާނޫނު ނެތުމުގެ ސަބަބުން އެޑްރެސް ނުކުރެވި ހުރި ކަންތައްތަކަށް ވުމަކީ އެކަށީގެންވާ ކަމެއް،" ޑރ. އިބްރާހިމް ވިދާޅުވި އެވެ.\n"އެހެން ނަމަވެސް އޭގެ ގާނޫނެއް އައިމަ އަޅުގަނޑުމެންނަށް ވަރަށް ބޮޑު ބާރެއް ލިބިގެންދާނެ ފެންވަރު ރަނގަޅު މަތީ ތައުލީމުގެ އޮނިގަނޑެއް އެންފޯސްކުރަން. އަނެއްކާ ރައްޔިތުންގެ އިތުބާރު ވެސް ވަރަށް ބޮޑަށް ލިބިގެންދާނެ."\nއޭނާ ވިދާޅުވި ގޮތުގައި "ރާއްޖޭގައި ދެވޭ މަތީ ތައުލީމުގެ ފެންވަރު ރަނގަޅު ވެގެން ދިއުމަކީ އަޅުގަނޑުމެން އެންމެ ބޭނުންވާ ކަންތަކެ"ވެ.\n"ހުރިހާ އެންމެން ވެސް ގަބޫލުކުރާ ގޮތުގައި މިއީ އެ މަސައްކަތް. އެ މަސައްކަތް އަޅުގަނޑުމެން ކުރަމުން ދާނަން. އެ މަސައްކަތަކީ ނިމުމެއް އަންނާނެ މަސައްކަތެއް ވެސް ނޫން،" މިނިސްޓަރު ވިދާޅުވި އެވެ.\nމަތީ ތައުލީމު ފޯރުކޮށްދޭ ބައެއް ކޮލެޖްތަކަށް އަމާޒުކޮށް އާންމު ބައެއް ފަރާތްތަކުން ބޮޑެތި ތުހުމަތުތަކެއް ކުރެ އެވެ. އެގޮތުން ދަރިވަރުން ކްލާހަށް ހާޒިރުނުވެ، އެސައިންމަންޓް ބަރާބަރަށް ނިންމާ ނަމަ އެ ކޯހަކުން ފާސްވުމާއި ވިޔަފާރިއެއްގެ ގޮތުގައި އެސައިންމަންޓް ހަދައިދޭ މީހުން އުޅުން ފަދަ ކަންކަމަކީ، ރަނގަޅު ތައުލީމަކަށް ހުރި ހުރަސްތަކެވެ.\nޑރ. އިބްރާހިމް ހަސަން ވިދާޅުވީ ކޮލެޖުތަކުގައި ކިޔަވައިދޭ ނިޒާމާ މެދު ވަޒީފާ ދޭ ފަރާތްތަކުން ހިތްހަމަނުޖެހޭ ނަމަ، ސެޓްފިކެޓް އޮތަސް ވަޒީފާ ނުލިބިދާނެ ކަމަށެވެ. އަދި އެފަދަ ތަންތަނުގެ ކޯހަށް ވަނުމާ މެދު ދެ ވަނަ ފަހަރަށް ދަރިވަރުން ވިސްނާނެ ކަމަށާއި ކޯހަށް ވަންނަ ކުދިންގެ އަދަދު ވެސް މަދުވާނެ ކަމަށް ވިދާޅުވި އެވެ.\n"މިހާރު"އަށް ދެއްވި އިންޓަވިއުގައި ރާއްޖޭގައި މަތީ ތައުލީމް ފޯރުކޮށްދޭ ގޮތާ މެދު ހިތްހަމަޖެހިވަޑައިގަންނަވާތޯ އެހުމުން އެކަމަށް ސީދާ ޖަވާބެއް ނުދެއްވަ އެވެ. ވިދާޅުވީ ތައުލީމީ ފެންވަރަކީ އެއް އަހަރުން އަނެއް އަހަރަށް ރަނގަޅުކުރަން ޖެހޭ އެއްޗެއް ކަމަށެވެ. އަދި މިހާރު ކިޔަވައިދެމުން އަންނަ ގޮތަށް، މީގެ ފަސް އަހަރު ފަހުން ކިޔަވައިދޭނެ ކަމަށް ގަބޫލުކޮށްގެން ނުވާނެ ކަމަށް ވެސް ވިދާޅުވި އެވެ.\nމަތީ ތައުލީމުގެ ފެންވަރު ރާއްޖޭގައި މިހާރު އޮތް ހާލަތާ މެދު ވިސްނާ ބައެއް މީހުންގެ ކަންބޮޑުވުން، މިނިސްޓަރުގެ އެ ވާހަކައިން އަދި ކުޑައެއް ނުވާނެ އެވެ. މި ވަގުތަށް ވެސް ބޭނުންވަނީ، ރާއްޖޭގައި ދެމުން އަންނަ މަތީ ތައުލީމުގެ ފެންވަރު ކަށަވަރުކޮށް، އަވަސް ހައްލެއް ހޯދައިދިނުމެވެ.\nއިތުރު ލިޔުންތައް ތައުލީމް މަތީ ތައުލީމު ކޮލެޖް ޔުނިވާސިޓީ އިބްރާހިމް ހަސަން، ހަޔާ އެޑިއުކޭޝަން މިނިސްޓަރު މިނިސްޓްރީ އޮފް ހަޔާ އެޑިއުކޭޝަން